Dho?! Moolee medhuverikoh brotherhood group in roadha mahah gannaane 10 echeh\nމޫލީ މެދުވެރިކޮށް ބްރަދަހުޑް ގްރޫޕްއިން ރޯދަ މަހަށް ގަންނާނެ 10 އެއްޗެއް\nރޯދަ މަހު އެންމެ މުހިންމު ވާނީ ބަދިގެއަށް ބޭނުންވާ ސާމާނެވެ. އާންމުކޮށް ރޯދައަށް ބޭނުންވާ އެއްޗެހި ގަންނަން މާލެ އައިސް ހެދި ނަމަވެސް، މިހާރު ކަންތައްތައް ހުރި ގޮތުން ބައެއް މީހުނަށް މާލެ ނާދެވި ވެސް ދާނެ އެވެ. އެކަމަކު މާލެ ނާދެވިގެން ވިޔަފާރީ ނުކުރެވި ހާސްވެފައި ތިބޭކަށް ވެސް މިހާރު ނުޖެހޭނެ އެވެ. އުރީދޫގެ އީ ކޮމާސް ޕްލެޓްފޯމް ކަމަށްވާ "މޫލީ" މެދުވެރިކޮށް ރޯދަ މަހަށް ބޭނުންވާ ހުރިހާ ސާމާނެއް ގަންނަން ލިބޭނެ އެވެ. އަދި ރާއްޖޭގެ ކޮންމެ ހިސާބެއްގައި ހުރި ނަމަވެސް، އެމީހަކު ހުރި ރަށަކަށް ހިލޭ ޑެލިވަރީ ވެސް ކޮށްދެ އެވެ.\nއަންނަ މަހު 13 ގައި ފަށާ ރޯދައަށް ހާއްސަކޮށް މޫލީން ވަނީ އެ ޕްލެޓްފޯމުގައި "ރޯދަ އެސެންޝިއަލްސް"ގެ ނަމުގައި ބައެއް ވެސް ހިމަނައިފަ އެވެ. މި ބަޔަށް ވަދެ ބޭނުންވާ ޖެޓަގަރީއަކުން ވިޔަފާރީ ކުރެވޭނެ އެވެ. އަހަރެމެން މި ހޮވާލަނީ އޭގެ ތެރެއިން، ރޯދައަށް އެންމެ މުހިންމު ވާނެ ކަމަށް ބެލެވޭ 10 އެއްޗެކެވެ.\n1. ޖޫސް މިކްސާ\nތަފާތު ބްރޭންޑްތަކުގެ އެކި ވައްތަރުގެ މިކްސާ "މޫލީ"ގައި އެބަހުއްޓެވެ. ރޯދަ މަހަށް އެންމެ މުހިންމު ވާނީ ޖޫސް މިކްސާއެކެވެ. އޭގެ ތެރެއިން އެންމެ ސަޅީ ސެންފޯޑްގެ ޖޫސް ބްލެންޑާ މިކްސާ އެވެ. މީގެ ކެޕޭސިޓީ ވެސް އެހެން މިކްސާތަކަށް ވުރެ ބޮޑެވެ. މި މިކްސާގައި 1.5 ލީޓަރުގެ އެއްޗެހި ގިރާލެވޭނެ އެވެ. ޖޫސް ގިރުމުގެ އިތުރުން، އެއްޗެހި މުގުރަން ވެސް މި މިކްސާ ވަރަށް ފަސޭހަ ވާނެ އެވެ.\nވަރަށް މޮޅު ބްރޭންޑެއްގެ ގޮތުގައި މަޝްހޫރުވެފައި ސެންފޯޑުގެ މި މިކްސާގެ އަގަކީ 730ރ. އެވެ.\n2. ސޭންޑްވިޗް ގްރިލް\nގްރިލްޑް ސޭންޑްވިޗް ހަދަން ރަނގަޅު ގްރިލްއެއް ހޯދާ ނަމަ އަދި ގެންގުޅެން ފަސޭހަ، ކުޑަ ގްރިލްއެއް ބޭނުންވާ ނަމަ، 530ރ. އަށް ދޭ ކްލިކޮން ލާޖް ސޭންޑްވިޗް ގްރިލް އަކީ އެންމެ ރަނގަޅު އިހުތިޔާރެވެ.\nއޮލްސެންމާކް ބްރޭންޑްގެ ޖާގަ ބޮޑު މި އަވަނާ އެކު ބޭކް ޓްރޭއަކާއި ޓްރޭ ހޭންޑަލްއަކާއި ވަޔާ ރެކެއްގެ އިތުރުން، ކުކުޅު ނުވަތަ މަސް ކަހަލަ އެއްޗެހި ރޯސްޓު ކުރުމަށް ބޭނުންވާ ސަމާނު ވެސް ލިބޭނެ އެވެ. މީގެ އަގަކީ 1،190ރ. އެވެ.\n4. ގްރިލް ޕޭން\nމަސް ފިހަން ގްރިލް ޕޭނެއް އޮތުން މިހާރު ކޮންމެހެން ވެސް މުހިންމެވެ. އަދި މަހެއް ރަނގަޅަށް، ދެ ފަރާތުން ފިހެލެވޭނީ ވެސް ގްރިލް ޕޭންއަކުންނެވެ. މާބުލް ކޯޓިން ލައިގެން، ތަތްނުލަވާ ގޮތަށް ފަރުމާކޮށްފައިވާ ސެންފޯޑްގެ މި ގްރިލް ޕޭން ލިބެނީ 570ރ. އަށެވެ.\n5. ޕޮކެޓް ރޭޑިއޯ\nބަދިގޭގައި އުޅެމުން ފޫހިފުލުވައިލަން ވެސް މިއީ ރަނގަޅު އެއްޗެކެވެ. މިއީ ޖީބަށް ލައިގެން ވެސް ގެންގުޅެވިދާނެ ވަރުގެ ޕޮކެޓް ރޭޑިއޯއެކެވެ. ބަދިގެ ނޫނަސް، ދާ ކޮންމެ ތަނަކަށް ވެސް ފަސޭހައިން ގެންދެވޭނެ ކުޑަކުޑަ ރޭޑިއޯއެކެވެ. ރޯދަ މަހު ސިޔަރަތާއި އަދި ރޭޑިއޯ އިން ގެނެސްދޭ ހާއްސަ ޕްރޮގުރާމުތައް އަޑުއަހާލަން މީގެ ރޭޑިއޯއެއް އޮވެއްޖެ ނަމަ ވަރަށް ފަސޭހަ ވާނެ އެވެ. މި ޕޮކެޓް ރޭޑިއޯއާ ބްލޫޓޫތު ވެސް ކަނެކްޓް ކުރެވޭނެ އެވެ. މީގެ އަގަކީ 610ރ. އެވެ.\n6. ރޯޓީ މޭކާ\nރޮށި ފިހުމަކީ އެންމެ ބުރަ އެއް މަސައްކަތެވެ. މި ރޯދަ މަހު އެ ބުރަ ލުއިކޮށްލަން ބޭނުންވާ ނަމަ، 1،370ރ. އަށް ދޭ މި އިލެކްޓްރިކް ރޯޓީ މޭކާ ގަންނާށެވެ.\n7. ހޭންޑް ބްލެންޑާ\nއިލެކްޓްރިކް ހޭންޑް ބްލެންޑާއެއްގެ މުހިންމުކަން އިހުސާސްކުރެވޭނީ ރޯދަ މަހު ބަދިގޭގައި އެއް ފަހަރާ ބައިވަރު އެއްޗެހި ތައްޔާރުކުރަން އުޅޭ ވަގުތުގަ އެވެ. އަތުން އެއްޗެހި މިކްސް ކުރަން އުޅުމަކީ ވަރަށް ބުރަ ކަމެކެވެ. ކޭކު ފުއްގަނޑު ތައްޔާރުކުރުމާއި ސޯސް ކަހަލަ އެއްޗެހި ތައްޔާރުކުރަން ހޭންޑް ބްލެންޑާއެއް މުހިންމު ވާނެ އެވެ. ޖީޕަސް ބްރޭންޑްގެ 430ރ. އަށް ދޭ ހޭންޑް ބްލެންޑާއަކުން މިކަން ވެސް ލުއިކޮށްލެވިދާނެ އެވެ.\n8. ބާބަކިއު ގްރިލް\n"މޫލީ" އިން ވަރަށް އަގުހެޔޮކޮށް ބާބަކިއު ގްރިލް ލިބެން އެބަހުއްޓެވެ. އަގަކީ އެންމެ 200ރ. އެވެ.\n9. ސްޓޭންޑް މިކްސާ\nފަސޭހައިން ޕިއްޒާ ފުއްގަނޑު ހަދާލުމަށާއި އައިސިން ހެދުމަށާއި އަދި މޭޝް ޕޮޓޭޓޯ ކަހަލަ އެއްޗެހި ތައްޔާރުކުރުމަށް އެންމެ ސަޅި ވާނީ ސްޓޭންޑް މިކްސާއެކެވެ. ސެންފޯޑުގެ ދެ ސައިޒެއްގެ ސްޓޭންޑް މިކްސާ "މޫލީ" އިން ގަންނަން ލިބެ އެވެ. އެއީ 1،980ރ. އަށް ދޭ ތިން ލީޓަރުގެ ޖާގައިގެ މިކްސާއަކާއި 2،420ރ. އަށް ދޭ 4.2 ލީޓަރުގެ މިކްސާއެކެވެ.\n#StayHome and order your Ooredoo Devices and more on #Moolee. Here’s how you do it:\n1⃣ Log in to our App https://t.co/jStb2I6ikk\n2⃣ Choose your product\n3⃣ Enter Delivery details\n4⃣ Confirm payment and place your order#StaySafe & happy shopping! pic.twitter.com/i6CJf3rBzm\n— Ooredoo Maldives (@OoredooMaldives) July 19, 2020\nމި ޓުވީޓްގައިވާ ލިންކް މެދުވެރިކޮށް އުރީދޫ އެޕް ޑައުންލޯންޑް ކޮށްގެން "މޫލީ" އިން ވިޔަފާރީ ކުރެވޭނެ.\n10. ސޭންޑްވިޗު ޓޯސްޓާ\nސޭންޑްވިޗު ޓޯސްޓަކީ ރޯދަ މަހު ސުފުރާ މަތީގައި މިހާރު ވަރަށް އާންމު ކެއުމެކެވެ. ކުޑަ ސައިޒެއްގެ ޓޯސްޓާއެއް ނަމަ، ސެންފޯޑުގެ 430ރ. އަށް ދޭ ޓޯސްޓާ ރަނގަޅު ވާނެ އެވެ. މީގެން ހަތަރު ޓޯސްޓް ހެދޭނެ އެވެ. އަދި 700ރ. އަށް ދޭ، ހަމަ ސެންފޯޑްގެ ޖާގަ ބޮޑު ޓޯސްޓާ އިން 8 ޓޯސްޓް ހެދޭނެ އެވެ.


ޖުވޭ މިއަދު މިގެނެސްދެނީ ވަރަށް ޚާއްޞަ ޑިޝްއެއް ހަދާނެގޮތެވެ. ހިޖުރީ އާ އަހަރުގެ ހެޔޮއެދުމާއި ތަހުނިޔާ ހުރިހާ ބޭފުޅުންނަށްވެސް އަރިސްކުރަމެވެ. ހިޖުރީ އާ އަހަރުގެ ފެށިގެން ކުރިޔަށްދާއިރު، އަބަދުވެސް މަސައްކަތް ކުރަންވާނީ މިއަހަރުގެ ކޮންމެ ދުވަހަކީވެސް އަޅުގަނޑުމެންގެ ސުފުރާމަތި ފަޅުފިލުވާލާ ދުވަހަކަށް ހެދޭތޯ މަސައްކަތް ކުރުމެވެ. އަޅުގަނޑު ތިޔަބޭފުޅުންގެ ޚިދުމަތުގައި އެކަމަށް މަސައްކަތް ކުރަން ތައްޔާރަށް ހުރިވާހަކަ ދަންނަވަމެވެ. އެގޮތުން މިއަދު މިގެނެސްދެނީ ފިޝް އިންގާރލިކް ސޯސް ތައްޔާރު ކުރާނެ ގޮތެވެ.\n500 ގ. ރޯމަސް ( ކޮށާފައިހުރި)\n250 ގ. ޓޮމާޓޯ ( ކޮށާފައި)\n2 /1 އިންޗި އިނގުރު ކޮޅެއް\n4 މޭޒުމަތީ ސަމުސާ ވިނިގަރ\n2 /1 ސައިސަމުސާ ރީނދޫ\nދިރި ، ލޮނުމެދު، އިނގުރު، މިރުސް، އެއްކޮށް ގްރައިންޑަރުން ޕޭސްޓަށް ހަދާލުމަށްފަހު ހުރިހާބާވަތް އެއްކޮށްފައި މަޑުގިނީގައި މަތިޖަހައިގެން މަސް ރޯފިލަންދެން ކައްކާށެވެ.


ނަފްރަތުުން އުފެދުނު ލޯބި…2ވަނަ ބައި – Esfiya – Dhivehi Vaahaka Site\n- by Quiiin🌹 - 84- November 20, 2019\nޔުޝްރާ ގަބު ކެވިފަ އެ ފިރިހެން ކުއްޖަ ޔާ ދިމާލަށް ބަލަހައްޓައިގެން ހުރެވުނެވެ. ” މިއޮށް މިހަާރު މަ އެއްކޮށް ތެމުުނީީ … ތި ހޮޅި ދުރަކަށް ނުލާނަންތަ ؟ ” އެ ކުއްޖާ ފާރަށް ލެނގިލަމުން ބުންޏެވެ. ” އޮހް … އައިމް ސޮރީ ” ޔުޝްްރާާ އިސްދަށަށް ޖަހާލިއެވެ. ” ސޮރީ އޭ ބުނީމަ ހުރިހައި ކަމެއް ހަމަޖެހުނީތަ؟ …. ޔޫ ހޭވް ޓު ވޮޝް މައި ކްލޯދްސް…” އެ ކުއްޖާ އެއް ބުމަަ އަރުވާލަމުންް ޔުޝްރާ އާ ދިމާލަށް ބަލާލިއެވެ. ” ވަޓް ؟ …” ޔުޝްރާ ބުނަން އުޅުނު ޖުމްލަ ވެސް މަންހާގެ ސަބަބުން ފުރިހަމަ އެއް ނުވިއެވެ. ” ހަހަހަ… ޔުޝް ދިން ލަނޑެއް ދޯ…” މަންހާ އެ ކުއްޖާގެ ކޮނޑަށް އަތް ވައްޓާލަމުން ބުނެލިއެވެ. ” މަން … މީ މަންގެެ ބީއެފް ތަ؟ … މީނަ ބީއެފް އަށް ހަދާނެ ކަމެއް ނެތް މީ މިތަނަށް ފާކުރި ބަނބުކޭލެއް ތޯއްޗެ !…” ޔުޝްރާ ދެ ބުމަ ގޮށްް ޖަހާލިއެވެ. ” އޭ މޮޮ ޔަގަނޑާ … މީ އަހަރެންގެ އަލްވަާން ތިއްތި… ތިއްތި ދޭ ޗޭންޖް ކޮށްލަން … ޔުޝް ބައެއްފަހަރު ވަރަށް ރުޅި ގަދަ ވާނެ…” މަންހާ ޔުޝްރާ އަތުގަ ހިފައިގެން ބޭރަށް ދި ޔައެވެ. ” ތިއްތި ވަރަށް ހޮޓު ދޯ…؟ ” މަންހާ ލާނެތް ހިނިތުންވުމަކާ އެކު އަހާލިއެވެ. ” ޗީ… އަލްވާން އަށް ވުރެ ހޮޓު ވާނެެ ބަނބުކެ ޔޮ ވެސް…” ޔުޝްރާ މިހެން ބުނުމުން މަންހާ އަށް ވަރަށް މަޖާ ވިއެވެ. ” އެކަމް ނަފްރަތަކީ ލޯބީގެ ފެށުން…” މަންހާ ޔުޝްރާ އާ ދިމާލަށް ދޫ ނެރެލިއެވެ. ” ހޫނ … ދެން ހެ ޔޮ…” ޔުޝްރާާ މަންހާާ ދިމާލަށް ލޯ އަޅައިލިއެވެ. މަންހާ މޫނަށް ޖައްސާލި ވައްތަރަކުން ޔުޝްރާާ ނުހޭން ހުއްޓަ ވެސް ހެވުނެވެ. މަންހާ ކަހަލަ ރަނގަޅު އެކުވެރި ޔެއް ހުރުމަކީ ޔުޝްރާގެ ވަރަށް ބޮޑު ނަސީބެކެވެ.\nޔުޝްރާ ކޮޓަރީީގަ އޮއްވަ އެގޭ ދައްތަ އައެވެ. ” ޔުޝް މަންމަ ގުޅައިފި…” އާބިދާ ޔުޝްރާާ އަތަށް ފޯން ދީފަ ދި ޔައެވެ. ” މަންމާ ކިހިނެއްތަ؟… އަޅުގަނޑު ރަނގަޅު ވަޒީފާއެއް ހޯދާފަ މަންމަ މާލެ ގެނެސް ދޭނަން އިންޝާﷲ…” ޔުޝްރާ ވަަަަަަރަށް ޔަގީން ކަމާއެކު ބުންޏެވެ. ”ދަރިފުޅުގެ ދޮންބެެ މަންމަ އަށް ވަރަށް ހެ ޔޮ … މަންމަ ބޭނުންވަނީ ދަރިފުޅަށް ރަނގަޅު ތަޢުލީމެއް ލިބެން… މަންމަ ފަގީރަކަސް އާބިދާ ދައްތަ އެހެރީންނު … ޖައުފަރުބެ ކިހިނެއްތަ ؟” މަންމަ އަހާލިއެވެ. ” ޖައުފަރުބެ އަޅުގަނޑަކަށް ވާހަކަ އެއް ނުދައްކާ… ” ޔުޝްްރާާ މާ ޔޫސް ކަމާއެކު ބުންޏެވެ. ” އާބިދާ އަށް ފޯނު ދީބަލަ…” ޔުޝްރާާ ގޭތެރެއަށް ދި ޔައެވެ. ގޭތެރެ އެއްކޮށް ބެލިއްޖެއެވެ. އާބިދާއެއް ނުފެނުނެވެ. ”ދައްތާ…” ޔުޝްރާ ވަރަށް ބާރަށް ގޮވާލިއެވެ. އާބިދާ ތަނަކަށް ދަންޏާ އަބަދުވެސް ދަނީ ޔުޝްރާ ގާތު ބުނެފައެވެ. ޔުޝްރާ ވަރަށް ހާސްވިއެވެ. ޔުޝްރާ ގުދަން ކައިރިން ދަނިކޮށް މީހަކު ކުކުރާލި އަޑު އިވުނެވެ. ދޮރުގަ އިން ލޯވަޅަކުން ޔުޝްރާ ގުދަން ތެރެެ ބަލާލިއެވެ. ޔުޝްރާ ހިތް ހުއްޓުން ކަހަލަ އެވެ.\nނޫރު (އެކާޅީސްވަނަ ބައި)\nNice mi part vx. Masha Allah 💙💙💙 When is next part???\nThanku so much Izabell…❤❤\nIn sha allah avahah up kohlevey thw balaanan😊😊😊\nWoww😍😍 mi part ves varah Reethi ingyy 😍😍😍 Masha Allah 😘😘😘😘 whn is next ….. Curiously waiting for it 😘😘😘😘 LYSM 😘😘😘❤❤❤❤\nThanku so much meekkomee❤❤❤\nAlheyyy❤ Maasha Allah❤Varah salhi mi part vs❤❤\nThanku so much yoohi…❤❤🤗🤗🤗\nKihineh dhn vaanee????curiously waiting for it….btw mi part hama vvvvvv reethi….v furihama….and whn nxt….waiting….ly quiiin…\nHehe kihineh baa vaaniii dhw…? In sha allah vrh avahah up kohlevey thw balaanan… Thanku so much kairaa…\nVarah reethi mi part wes!! Keep it up grrl!! But haadha kuruvy mi part? Hope varah avahah next partwes genesdheyne kamah!!😊😊\nThanku so much mal… 3rd part in sha allah dhigu kohla dheynan😊😊😊\nKPOP FANGIRL💜💚💜💚 says:\nHeekuri varah vure avahah mi part up kolhladhineethee thanks….mi part vx varah reethi…💜💛💚💙❤\nThanku so much Kpop ❤🤗fangirl\nPlease make it little longer\nV v v reethi ❤♥ speechless\nThanku so much… 😊😊😊\nމިފަހަރު ބަސްތަކުގެ މައްސަލަ ކުރީ ފަހަރަށްވުރެ ރަނގަޅުކަން އުފަލާއެކު ފާހަގަ ކުރަން. އަދިވެސް ބޮޑަށް މަންޒަރު ސިފަ ކޮށްދެންވީ. އޭރުން ކިޔާމީހާ ބޮޑަށް ވާހަކައިގެ ތެރެޔަށް ވެއްދޭނީ. ޖުމްލަ ގޮތެއްގަ ރަނގަޅު. އިމްޕްރޫވް ވާކަން ފާހަގަ ވޭ އެބަ. އެހެންވީމަ މިފަހަރު މޯޓިވޭޝަން އިތުރު ކޮށްލަން މަ ދޭނަން ދިހަޔަކުން 7.\nHehe … thanku so much jaju …🤗🤗🤗🤗\nVarah varah reethi😍😍maa sha Allah😍😍Curiously waiting for the next part😍😍😍\nThankuso much yanaa🤗🤗\nMaasha allah V furihama Mi part vx..💯💯💯💯💯💯.. Curiously Waiting fr nxt part..😀🙂😀😀.. LYSM Quiiin….💖💖💖💖…\nThanku so much kylie…😄😄😄\nWow..varah reethi mi part ves 🙂\nThanku so much 😊…malsamalkkomal\nCan’twait for next part\nPls make next part longer\nThanku so much shahu…\nYeah in sha allah\nQuiiin kobaa 3rd part????….. I am soo waiting for it…. please avahah Up kohladheebala..\nSoon … in sha allah…\nPrincess aish says:\nVarhsalhi mi part but kudakon kuriii….best of luck❤❤❤\nThanku so much princess aish …\nއެދިގެން ތި ލޯތްބަށް 16


ވެސްޓް ބީޗް އުފާ މަސް ރޭސް 1439 – ފުރަތަމަ ބުރު – Ungoofaaru\nބަނޑޭރިގަނޑު/ކުޅިވަރު/ވެސްޓް ބީޗް އުފާ މަސް ރޭސް 1439 – ފުރަތަމަ ބުރު\nވެސްޓް ބީޗް އުފާ މަސްރޭސް 1439 ގެ ލައިވް ކަވަރޭޖަށް މަރުހަބާ. މި މުބާރާތުގައި ބައިވެރިވެފައި ވަނީ ޖުމްލަ5ޓީމެވެ. އެއީ ވެސްޓް ބީޗް، ރަވަ ޓީމް، ޓީމް ބެސްޓް ޕްރައިޒް، ރޮދި އަދި ޓީމް2ލަކި ޗޫސް އެވެ.\nމި މުބާރާތް ފެއްޓުމުގެ ރަސްމިއްޔާތު މިއަދު މެންދުރު 14:45 ގައި އޮންނައިރު ޓީމްތައް މަހަށް ފުރާނީ 15:00 ގައެވެ.\nމި މުބާރާތުގެ މެއިން ސްޕޮންސާ އަކީ ވެސްޓް ބީޗް ރެސްޓޯރަންޓެވެ. އަދި ކޯ ސްޕޮންސަރުންނަކީ ލޮޓަސް ބައިކް ޝޮޕް، ދިރާގު އަދި އެލައިޑް އިންސޯރެންސެވެ. މި މުބާރާތުގެ ސައުންޑް އެންޑް ލައިޓިން ޕާޓްނާ އަކީ ފޮލޯމީ، ފެއިތުފުލް އަދި ގްރީން ވިލަރެސް އިންވެސްޓްމެންޓެވެ.\nމަސްރޭހާއެކު މަސްރޭހުގެ ފޮޓޯ އިންސްޓޯގްރާމްކޮށްގެން އިނާމެއް ލިބޭ މުބާރާތެއް ވެސް ކުރިއަށް ދާނެވެ. މި މުބާރާޓް ސްޕޮންސާ ކޮށްފައި ވަނީ ނެން އިންވެސްޓްމެންޓުންނެވެ.


ފުރާނަ ދިއުމަށްފަހުވެސް ސިކުނޑީގައި ދިރުން ހުންނަކަން ހާމަވި...\nފުރާނަ ދިއުމަށްފަހުވެސް ސިކުނޑީގައި ދިރުން ހުންނަކަން ހާމަވި ދިރާސާއިން ސައިންސްވެރިން ސިހިއްޖެ!\nހިތުގެ މަސައްކަތް ހުއްޓުމަށްފަހުވެސް ސިކުނޑީގެ ހަރަކާތް ނުހުއްޓޭކަން ދިރާސާއިން ހާމަވޭ\nމަރުވުމަށްފަހު ދެން ކަންކަން ވާ ގޮތް ސައިންސްވެރިންނަށް ދެނެގަނެވިފައިވަނީ ވަރަށް ކުޑަކޮށް\n10 މާރޗް 2017 | ހުކުރު 05:04\nއިންސާނެއްގެ މަރުވެފައިވާ ހަށިގަނޑު\nހަށިގަނޑުން ފުރާނަ ދިއުމަށްފަހުވެސް ސިކުނޑީގެ ދިރުން ހުންނަކަން ހާމަވާ މުޅިން އައު ދިރާސާއެއް ސައިންސްވެރިން ހާމަކޮށްފިއެވެ.\nކެނެޑާގެ ޔުނިވަރސިޓީ އޮފް ވެސްޓާން އޮންޓޭރިއޯގެ ޑޮކްޓަރުންގެ ޓީމަކުން ހެދި ދިރާސާއަކުން ހާމަވާ ގޮތުގައި ދިރާސާކުރި މީހާގެ ފުރާނަ ދިޔަކަމަށް ޑަކްޓަރީ ގޮތުން ނިންމިތާ ދިހަ މިނެޓްވީ އިރުވެސް އެ މީހާގެ ސިކުނޑީގެ ހަރަކާތްތައް ހުރިކަން ވަނީ ހާމަވެފައެވެ.\nއޭނާގެ ސިކުނޑީގެ ހަރަކާތްތައް ހުރިކަން އިލެކްޓްރޯއެންސެލަފަގްރެފިކް (އީއީޖީ) ރެކޯޑްތަކުން ސާބިތުވިއިރު، މީހަކު މަރުވެއްޖެ ކަން ކަނޑައަޅާ ހުރިހާ ކަމެއް ފުރިހަމަވެފައިވާ ކަމަށް ދިރާސާ ކުރި ޓީމުންވަނީ ހާމަކޮށްފައެވެ. އޭގެ ތެރޭގައި، ވިންދު ހުއްޓިފައި ހުރުމާއި، ލޮލުގެ ކަޅި ހަރަކާތް ކުރުން ހުއްޓުން ހިމެނެއެވެ. އެހެން ނަމަވެސް ދިރާސާއިން ހާމަވި ގޮތުގައި އިންސާނަކު ފުން ނިދީގައި އޮންނަ އިރު ސިކުނޑީގެ ހަރަކާތްތައް ހުންނަ މިންވަރަށް އޭނާ މަރުވި ފަހުންވެސް ސިކުނޑި މަސައްކަތް ކުރަމުން ދިޔަ ކަމަށް ޑޮކްޓަރުންނަށް ވަނީ ދެނެގަނެވިފައެވެ.\nޑޮކްޓަރުންގެ ޓީމުން ރިޕޯޓްކޮށްފައިވާ ގޮތުގައި ދިރާސާ ކުރި5މީހުންގެ ތެރެއިން ފުރާނަ ދިއުމަށްފަހު ސިކުނޑީގެ ހަރަކާތްތައް ގިނަ އިރު ތަކެއް ވަންދެން ހުރިކަން ފާހަގަ ވެގެން ގޮސްފައިވަނީ އެކަކުގެ ކިބައިންނެވެ. ދިރާސާގައި ބުނެފައިވަނީ ތެރެއިން ފުރާނަ ދިއުމަށްފަހު އޭގެ ތެރެއިން ކޮންމެ މީހެއްގެ ސިކުނޑިވެސް ހަރަކާތްކޮށްފައިވަނީ ތަފާތު ކޮށް ކަމަށެވެ.\nމަރުވުމަށްފަހު ސިކުނޑީގެ ހަރަކާތްތައް ހުންނަނީ ކީއްވެގެން ކަމެއް ދިރާސާ ކުރި ސައިންސްވެރިންނަށް ބުނާކަށް ނޭގެއެވެ. ދިރާސާގައި ހިމަނާފައިވަނީ މަދު އަދެއްގެ ބަޔަކު ކަމަށް ވުމާއެކު ވަކި ގޮތަކަށް ނަތީޖާ މާނަ ކުރުމަކީ ރަނގަޅު ގޮތެއް ނޫންކަމަށް ސައިންސްވެރިން ބުނި ނަމަވެސް ދިރާސާއިން ފެންނަ ނަތީޖާއަކީ އޮޅުމެއް ކަމަށް ގަބޫލު ކުރަންދަތި ކަމަށްވެސް ހާމަކޮށްފައިވެއެވެ. ދިރާސާ ހެދުމަށް ބޭނުން ކުރި އާލާތްތަކަކީ ބަރާބަރަށް މަސައްކަތް ކުރި އާލާތްތަކެއްކަން ޓީމަށް ޔަގީން ކުރެވެއެވެ.\nއިންސާނުން މަރުވުމަށްފަހު ދެން ވަމުންދާ ގޮތްތަތަކުގެ ހަގީގަތްތައް ސައިންސަށް ދެނެގަނެވިފައިވަނީ ދާދި ކުޑަ މިންވަރަކަށެވެ.\nފުރާނަ ދިއުމަށްފަހު ވަމުންދާ ގޮތް ދެނެގަތުމަށް މީގެ ކުރީން ކޮށްފައިވާ ދިރާސާތަކަށް ބަލާއިރު އެނގިފައި އޮންނަނީ، މަރުވުމާއެކު ހިނދުކޮޅަކަށް ސިކުނޑީގެ މަސައްކަތްތައް ކުއްލި ގޮތަކަށް މައްޗަށް ގޮސް ހުލިވެގެންދަނީ ކަމުގައެވެ. ސިކުނޑީގެ ހަރަކާތްތައް މައްޗަށްދާ ދިއުމަށް ސައިންސްވެރިން ދީފައިވާ ނަމަކީ "ޑެތް ވޭވްސް" އެވެ. ނަމަވެސް 2011 ވަނަ އަހަރު ނެދަރލޭންޑްސްގެ ރެޑްބައުންޑް ޔުނިވަރސިޓީން ކުރި މި ދިރާސާގައި ބޭނުން ކޮށްފައިވަނީ އިންސާނުންގެ ބަދަލުގައި މީދަލެވެ. އެ ދިރާސާއިން ހާމަވި ގޮތުގައި ހިތުގެ ހަރަކާތްތައް ހުއްޓުމަށްފަހުވެސް ސިކުނޑީގެ ހަރާކަތްތައް ހުރެއެވެ. އެހެން ކަމުން ފުރާނަ ދިއުމާއެކު ހިތާ ސިކުނޑި މަސައްކަތް ކުރަނީ އެއްގޮތަކަށް ނޫންކަން ހާމަވެއެވެ.\nމަރުވުމަށްފަހު ސިކުނޑީގެ ހަރަކާތްތައް ހުންނަކަން ދައްކާ ޗާޓު\nއަލަށް ޝާއިއު ކުރި ދިރާސާގައި ބުނެފައިވަނީ، ދިރާސާކުރި ފަސް މީހުން މަރުވި އިރުވެސް، މަރުވިތާ ފުރަތަމަ މިނެޓުގެ ތެރޭގައި ސިކުނޑީގެ ހަރަކާތްތައް (ޑެލްޓާ ވޭވް) ކުއްލިއަކަށް މައްޗަށް ދިޔަކަން ފާހަގަ ނުކުރެވޭ ކަމަށެވެ. އެހެން ކަމުން މަރުވުމަށްފަހު އިންސާނުންނަށް ވާ ގޮތާއި އެހެން ޖަނަވާރުންނަށް ވާ ގޮތް ތަފާތުވުމަކީ އެކަށީގެންވާ ކަމެއް ކަމުގައި ސައިންސްވެރިން ބުނެއެވެ.\nހުސްވި އަހަރު ޝާއިއު ކުރި ދެ ދިރާސާއެއްގައި ހާމަކޮށްފައިވަނީ އިންސާނުން މަރުވާ ފަހުންވެސް ސެލް ތަކުގައި ހުންނަ "ޖީން"ތައް މަސައްކަތް ކުރާ ކަމަށެވެ. އަދި މަރުވާފަހުން އެތައް ދުވަހެއް ވަންދެންވެސް ޖީން ތަކުގެ ހަރަކާތްތައް ފާހަގަވާ މިންވަރަށް ހުންނަކަން ސާބިތުވާ ކަމަށެވެ.\nކެނެޑާގެ ސައިންސްވެރިންގެ ދިރާސާ "ދަ ކެނޭޑިއަން ޖާނަލް އޮފް ނިއުރޮލޮޖިކަލް ސައިންސަންސް" ގައި ވަނީ ޝާއިއު ކޮށްފައެވެ.\nއެންމެ ފަހުން އަޕްޑޭޓް ކުރީ:4ދުވަަސް ކުރިން\nރިވިއު ކުރީ: ދެލިކޮޕީ\nސެވިއްޔާ ކަޓުވާލުމަށްފަހު ބާސާ ފައިނަލަށް\nއެމްޓީސީސީން ދިވެހިންނަށް ވަޒީފާގެ ފުރުސަތު ހުޅުވާލައިފި\nމާލެ ސަރަހައްދުން ވެކްސިން ޖެހި މީހުންގެ އަދަދު ދަށް!\nބުދަ ދުވަހު އިތުރު 136 މީހަކު ކޮވިޑް-19އަށް ޕޮޒިޓިވްވެއްޖެ\nހަޑިހުތުރު އެއްޗެހި ކިޔައިގެން އަދުރޭގެ މައްޗަށް ކުރާ ދައުވާގެ އަޑުއެހުމެއް މާދަމާ


Hulhumale gai mix use residential apartment complex eh hadhan ENSIS aa havaalukoffi | Mihaaru\nހުޅުމާލޭގައި އެޕާޓްމަންޓްތަކެއް ހަދަން އެންސިސްއާ ހަވާލުކޮށްފި\nހުޅުމާލޭގައި އެޕާޓްމަންޓްތަކެއް ހެދުމަށް އެންސިސް ފިޝަރީޒްއިން އެޗްޑީސީއާއެކު އެއްބަސްވުމުގައި ސޮއިކުރުމަށް ފަހު ސަލާމްކުރައްވަނީ. ފޮޓޯ: އެޗްޑީސީ\n01 އޯގަސްޓް 2016 - 16:21\nހުޅުމާލޭ ވޯޓަ ފްރަންޓް އޭރިއާގައި 94 އެޕާޓްމަންޓް ހިމެނޭގޮތަށް މިކްސް ޔޫސް ރެސިޑެންޝަލް އެޕާޓްމަންޓް ކޮމްޕްލެކްސްއެއް ހަދަން އެންސިސް ފިޝަރީޒްއާ ހަވާލުކޮށްފި އެވެ.\nމި އެއްބަސްވުމުގައި ހައުސިން ޑިވެލޮޕްމަންޓް ކޯޕަރޭޝަން (އެޗްޑީސީ) ގެ ފަރާތުން ސޮއިކުރެއްވީ މެނޭޖިން ޑިރެކްޓަރު މުހައްމަދު ސައިމަން އެވެ. އެންސިސް ފިޝަރީޒުން ސޮއިކުރެއްވީ މެނޭޖިން ޑިރެކްޓަރު މުހައްމަދު ވަސީމެވެ. އެންސިސް އިން ބުނިގޮތުގައި ހުޅުމާލޭގައި ހުންނަ އެސްޓީއޯގެ ސިޓީ ހޮޓާ ކައިރި، ފިތުރޯނުމަގުގައި އިމާރާތްކުރާ ސީވިއު އެޕާޓްމަންޓް ކޮޕްލެކްސްގައި ތިން ކޮޓަރީގެ 45 އެޕާޓްމަންޓާއި ދެ ކޮޓަރީގެ 26 އެޕާޓްމަންޓް، އެއް ކޮޓަރީ 13 އެޕާޓްމަންޓް އަދި 10 ޕެންޓް ހައުސް ހިމެނެ އެވެ. އޭގެ އިތުރުން ތިން ކޮޓަރީގެ އެޕާޓްމަންޓާއި ދެ ކޮޓަރީގެ އެޕާޓްމަންޓްތަކުގައި މެއިޑް ރޫމް ހިމަނާފައިވާނެ ކަމަށް ވެސް އެ ކުންފުނިން ބުންޏެވެ.\nއެންސިސް އިން ހުޅުމާލޭގައި ހަދަން ފަށާ އެޕާޓްމަންޓް ކޮމްޕްލެކްސްގެ ކުރެހުމެއް.\nއެންސިސް އިން ބުނީ އެޕާޓްމަންޓް ކޮމްޕްލެކްސްގައި ސްވިމިން ޕޫލަކާއި ކިޑްސް ސްވިމިން ޕޫލަކާއި ޖަކޫޒީ ޕޫލަކާއި ހެލްތް ކްލަބެއް އަދި ބޭސްމަންޓް ޕާކިން އޭރިއާއެއް ވެސް ހުންނާނެ ކަމަށެވެ. އަދި އެތަނުގައި ކޮމާޝަލް ފިހާރަތަކާއި، ފަންކްޝަން ހޯލާއި މީޓިން ރޫމް ފަދަ ހިދުމަތް ވެސް ލިބެން ހުންނާނެ ކަމުގައި އެ ކުންފުނިން ބުންޏެވެ. މި އެޕާޓްމަންޓް ކޮމްޕްލެކްސް އަކީ އެންސިސް އިން ހުޅުމާލޭގައި ތަރައްގީކުރާ ދެ ވަނަ އެޕާޓްމަންޓް ކޮމްޕްލެކްސް ޕްރޮޖެކްޓެވެ. މީގެ ކުރިން ހުޅުމާލޭގައި އެންސިސްއިން ވަނީ "ސައިމާ-ރެސިޑެންސް" ގެ ނަމުގައި 10 އެޕާޓްމަންޓް ހިމެނޭ އެޕާޓްމަންޓް ކޮމްޕްލެކްސްއެއް ހަދައިފަ އެވެ. އެންސިސް އިން ބުނީ އަލަށް ހަދާ އެޕާޓްމަންޓް ކޮމްޕްލެކްސްގެ އެޕާޓްމަންޓްތައް އޮންލައިންކޮށް ޕްރީ ބުކް ކުރެވޭނެ ކަމަށެވެ. އޮންލައިން ބުކިން، www.nirutha.comއިން ހެދޭނެ ކަމަށް ވެސް އެ ކުންފުނިން ބުންޏެވެ.\nހުޅުމާލެ ހުޅުމާލެ ހައުސިން އެންސިސް\n8 ކޮމެންޓް, 40 ރިއެކްޝަންސް\nއާދައިގެ މީހަކަށް ކެތްކުރެވޭ ވަރުގެ އަގެއްގައ ލިބޭނެތޯ؟ މުޅިންވެސް މުއްސަދިންނަށް އެޕާރޓްމަންޓް ލިބޭގޮތްތައްތޯ ޔޫތް ސިޓީ އޮތީ؟\nކިތައް ޕަސްންޓް ޕާޓީއަށް ލިބޭގޮތަށްތޯ؟ ޔަގީނުންވެސް ކެމްޕެއިންފަންޑަށް ފައިސާ ނުލިބޭގޮތަށް މިކަހަލަ ޕްރޮޖެކްޓެއް މަސްކުންފުންޏަކަށް ނުލިބޭނެ.\nޕާޓީއަށް3ލައްކަ ޑޮލަރު\n2018 ގެ ކެމްޕޭނަ ފައިސާ އެއްކުރުން، ފަޤީރަކަށް ބިންކޮޅެއްހާވެސް ނުދީ މުއްސަދިން ބައިއަލާއިގެން ހަމަ ބަހަނީ!\nތި ދަނީ ރަނގަޅަށް މަސްގަންނަން ބޯޓް ފަހަރު ހަދައިގެން ތިބި މީހުންނަށް ހަވާލުކުރަން ވާނީ ގެދޮރު އަޅަން ގެދޮރު އަޅަން ކުންފުނިތައް ހަދައިގެން ތިބޭ މީހުންނަށް ހަވާލުކުރާނީ މަސްގަންނަން އެއީ ޕުލޭނު ހެދީމަ ނަތީޖާ އަންނަ ގޮތް އެހެންނޫނަސް ބައިގެ މީހުންނަށް މިދެގޮތުން ބޮޑު އެއްޗެއް ލިބޭނީ ކޮންގޮތަކަށްތޯ ވިސްނުން ބަހައްޓަން ޖެހޭނެ ފިސްނާ ފިކުރުކުރާ ބަޔަކަށް އިބްރަތެއް ކަމުގަވާހުށި\nކޮޔެފުޅާ މިއީ މަސްވިއްކާ ބައެއް\nއެޕާރޓްމަންޓް ތަކުގެ އަގުތައް ޖަހާލިނަމަ ދޯ!!!


Premier League Golden Boot Salah Ah\n14 މެއި 2018 1 ކޮމެންޓް\nޕްރިމިއާ ލީގު ރަން ބޫޓު ސަލާއަށް\nމި ސީޒަނުގެ ޕްރިމިއާ ލީގު ރަން ބޫޓު އެވާޑު ލިވަޕޫލުގެ މުހައްމަދު ސަލާ ކާމިޔާބު ކޮށްފި އެވެ.\nކޮންމެ ސީޒަނެއްގެ ވެސް އެންމެ ގިނަ ލަނޑު ޖަހާ ކުޅުންތެރިޔާއަށްދޭ މި އެވާޑު ލިވަޕޫލުގެ މުހައްމަދު ސަލާ ކާމިޔާބު ކުރީ މި ސީޒަނުގައި 32 ލަނޑު އެޓީމަށް ކާމިޔާބުކޮށްގެންނެވެ. މި އެވޯޑަށް އޭނާއާ އެންމެ ގާތުން ވާދަކުރި ޓޮޓެންހަމްގެ ހެރީ ކޭންއަށް ކާމިޔާބު ކުރެވުނީ 30 ލަނޑެވެ. އަދި ލަނޑު ލިސްޓުގެ ތިން ވަނާގައި އޮތް އަގުއޭރޯއަށް 21 ލަނޑެވެ.\nރޭ ޕްރިމިއާ ލީގު 2017/18 ސީޒަނަށް ނިމުމަކަށް އައިރު ސީޒަނުގެ ފަހު މެޗުގައި ލިވަޕޫލް ބައްދަލު ކުރީ ބްރައިޓަންއާ އެވެ. މި މެޗުގައި މުހައްމަދު ސަލާގެ އިތުރު ސޮލަންކޭއާއި ލޮބަޓްސަންގެ އިތުރުން ލޮވްރެން ވަނީ ލަނޑު ޖަހާފައެވެ.\nމި ސީޒަނުގެ ރަން ބޫޓުގެ އިތުރުން މުހައްމަދު ސަލާ ވަނީ4ފަހަރު ޕްލެއާ އޮފް ދި މަންތު އެވާޑާއި ސީޒަންގެ އެންމެ މޮޅު ކުޅުންތެރިޔާގެ އެވާޑު ވެސް ހޯދާފައެވެ. މިދިޔަ ޓްރާންސްފާގައި ރޯމާ ދޫކޮށް ލިވަޕޫލާ ގުޅުނު އިޖިޕްޓުގެ މުހައްމަދު ސަލާ ވަނީ މި ސީޒަނުގައި ވިދާލާފައެވެ.


Flat ah kuri dhigu inthizaaru hiydhathi gothakah nimijje! | Mihaaru\nކުރީގެ އަރަބިއްޔާ ހުރި ބިމުގައި އިމާރާތް ކުރަމުންދާ ފްލެޓް: ފްލެޓް ލިބޭނެ ކަމުގެ ލިޔުން ހަވާލުކުރި ގިނަ މީހުންނަށް އެތަނުން ޖާގައެއް ނުލިބުން - ފޮޓޯ: ނިޝާން އަލީ/މިހާރު\nފްލެޓަށް ކުރި ދިގު އިންތިޒާރު ހިތްދަތި ގޮތަކަށް ނިމިއްޖެ!\n27 ޖެނުއަރީ 2017 - 08:56 130 comments\nފާތުމަތު ޝާހިދާ (އަސްލު ނަމެއް ނޫން) އަމީނީމަގުން ހިނގާ ކޮންމެ ފަހަރަކު، އެ މަގުގެ ގާކޮށި ހުރި ތަނުގައި އަޅާ ޓާޓާ ފްލެޓްގެ މަސައްކަތް ކުރިއަށްދާ ގޮތް ބެލި އެވެ. އެތަނުގެ މަސައްކަތް މެދުކެނޑުމުން، މަސައްކަތާ ކުރިއަށް ގެންދާ ވެށިފަހި މާލޭ ޕްރޮޖެކްޓުގެ އޮފީހަށް މަހަކު ދެ ފަހަރަކު ކަހަލަ ގޮތަކަށް ގުޅައި އެތަނަށް ބަދަލު ވެވޭނެ ދުވަހެއް ވެސް ބެލި އެވެ. އެ ފްލެޓުން އޭނާ އަށް ޖާގަ ލިބޭނެކަން އަންގައި އެކަމުގެ ލިޔުން ހަވާލުކޮށްފައި އޮތުމުން ކެތްތެރިކަމެއް ނެތި އިންތިޒާރު ކުރަމުން އައީ ފްލެޓަށް ބަދަލު ވެވޭނެ ދުވަހަކަށެވެ.\nއެކަމަކު ޝާހިދާ ބުނިގޮތުގައި ދުށް ހުވަފެންތައް ހަގީގަތަކަށް ނުވި އެވެ. ފަސް އަހަރެއްހާ ދުވަސް ވަންދެން ކަޅި ހުއްޓިފައި ތަން އަތުން ބީވެގެން އެ ދިޔައީ ވަރަށް ހިތްދަތި ގޮތަކަށެވެ.\nފްލެޓްގެ ހުރިހާ ކަމެއް ނިމުނު ފަހުން ސަރުކާރުން އަންގާފައިވަނީ އެތަނަށް ވަދެވޭނީ ހައުސިން ޑިވެލޮޕްމެންޓް ކޯޕަރޭޝަން (އެޗްޑީސީ) އަށް ދެ މިލިޔަން ރުފިޔާ ދެއްކުމުން ނުވަތަ އެ ފަދަ ލޯނެއް ބޭންކުން ނެގުމުން ކަމަށެވެ. ލޯނު ނަގަން ވެސް ހަތަރު ލައްކަ ރުފިޔާގެ ޑައުންޕޭމަންޓެއް ދައްކަން ޖެހޭއިރު އެ ފައިސާ ހަމަޖައްސަން ޖެހޭ މުއްދަތު އިއްޔެ އަށް ވަނީ ހަމަވެފަ އެވެ. އެ ހިސާބުން ދެން ޖެހުނީ، ފްލެޓް ލިބުނު އެތަކެއް ބަޔަކު އުންމީދު ކަނޑާލާށެވެ. އެތަކެއް އާދޭހަކާއި އެތަކެއް ދުވުންތައް ބޭކާރުވެގެން ދިޔައީ އެވެ.\n"މީގެ ފަސް އަހަރު ކުރިން ގުރުއަތުން ހޮވިގެން، ފްލެޓް ލިބޭނެ ކަމުގެ ލިޔުން ހަވާލުކުރި ދުވަސް އެއީ އެންމެ އުފާވި އެއް ދުވަސް. އޭގެ ފަހުން ކޮންމެ ދުވަހަކު ވެސް މި އިންތިޒާރު ކުރަނީ އެތަނަށް ވަދެވޭނެ ދުވަހަކަށް،" ދެ ކުދިންގެ މަންމަ ބުންޏެވެ.\n"އެކަމަކު މިއަދު ދެން އިތުރަށް ދައްކާނެ ވާހަކައެއް ނެތް."\nޓާޓާ ފްލެޓް ލިބުނު މީހުން ގާކޮށި ހުރި ތަނުގައި ހަދާފައިވާ ފްލެޓް ކައިރީގައި މުޒާހަރާ ކުރަނީ: އޭގެ ތެރޭން ގިނަ މީހުންނަށް ފްލެޓް ލިބޭނެ ކަމުގެ އުއްމީދެއް ނެތް\nޝާހިދާ ދިރިއުޅެމުން އަންނަނީ ދެ ކުދިންނާއި ދުވަސްވީ ބައްޕައާ އެކު ނުވަ ފޫޓު-ދިހަ ފޫޓުގެ ކުޑަކޮޓަރިއެއްގަ އެވެ. ގޯތި ބަހައިގެން ވެސް އޭނާ އަށް ލިބެނީ ވަަރަށް ކުޑަ ތަންކޮޅެކެވެ. އެހެންވެ، އާއްމުންނަށް ބޯހިޔާވަހިކަން ފޯރުކޮށްދިނުމަށް މީގެ ފަސް އަހަރު ކުރިން ފެށި ސްކީމުގެ ދަށުން އޭނާއަށް ފްލެޓް ލިބުމުން ދިރިއުޅުމުގެ ފެންވަރު ރަނގަޅު ވާނެ ކަމަށް އުއްމީދު ކުރި އެވެ.\nމިއީ ހަމައެކަނި އޭނާގެ ވާހަކައެއް ނޫނެވެ. ގާކޮއްޓާއި އަރަބިއްޔާ ހުރި ތަނުގައި އެޅި ފްލެޓު 150އަށް ވުރެ ގިނަ މީހުންނަށް ލިބުނު އިރު އޭގެ ތެރޭގައި ވަރަށް ހާލުގައި ދިރިއުޅޭ މާލޭ މީހުން ވެސް ހިމެނެ އެވެ. އެކަމަކު އެޗްޑީސީ އަށް ދައްކާނެ ދެ މިލިޔަން ރުފިޔާ ހޯދައި، ލޯނު ލިބުނީ އޭގެ ތެރެއިން ފަސްދޮޅަކަށް މީހުންނަށެވެ.\n"އަޅުގަނޑުމެން އެ ފްލެޓްތަކަށް ދިޔައިން. އަޅުގަނޑުމެންނަށް ލިބުނު އެޕާޓްމަންޓަށް ވަދެ އެތަންތަން ވެސް ބެލިން. އެކަމަކު އެންމެ ފަހު ވަގުތު އެތަނުގައި ދިރިއުޅުމުގެ ފުރުސަތު މި ލިބުނީ އެހެން ބަޔަކަށް،" ފްލެޓް ލިބޭނެ ކަމުގެ އިންތިޒާރުގައި ހުރި އެހެން މީހަކު ބުންޏެވެ.\n"މިއީ ވަރަށް ހިތްދަތި އިހުސާސެއް."\nޝާހިދާ ބުނީ އޭނާ ފްލެޓަށް ހޮވުނީ ދިރިއުޅޭ ބިންކޮޅު ދޫކޮށްލުމަށް އެއްބަސްވެގެން ނަމަވެސް، މިއަދާ ހަމައަށް އައިއިރު ބިންކޮޅަށް ސަރުކާރުން އަގުކޮށްފައި ނުވާ ކަމަށެވެ. އަދި ބިންކޮޅު އަގުކުރުމުން އެއިންވާ ފައިސާއިން އެޗްޑީސީ އަށް ދައްކަން ޖެހޭ ފައިސާ ކަނޑާފައި ނުވަތަ ކުޑަ ޑިޕޮސިޓެއް ބަހައްޓައިގެން ފްލެޓް ލިބޭނެ ގޮތް ހަމަޖައްސައިދިނުމަށް ހައުސިން މިނިސްޓްރީގައި އެދުނު ނަމަވެސް އޭގެ ޖަވާބު ވެސް ނުލިބުނު ކަމަށް އޭނާ ބުންޏެވެ.\nފްލެޓަށް ބަދަލު ވެވޭނީ ދެ މިލިޔަން ރުފިޔާގެ ލޯނެއް ނަގައިގެން ކަމާއި ޑައުންޕޭމަންޓުގެ ގޮތުގައި 400،000 ރުފިޔާ ދައްކައިގެން ނެގޭ އެ ލޯނުގެ ހުރިހާ ކަމެއް މިއަދުގެ ކުރިން ނިންމުމަށް ސަރުކާރުން ދިނީ ދެ މަސް ދުވަހުގެ މުހުލަތެކެވެ. ލޯނު ނެގެނީ ވެސް މުސާރައިގެ ގޮތުގައި މަހަކު 40،000 ރުފިޔާ ލިބޭނެ ނަމަ އެވެ. އަދި ލޯނުގެ ގޮތުގައި މަހަކު 15،000 ނުވަތަ 16،000 ރުފިޔާ ދައްކަން ޖެހެ އެވެ.\nމިއީ އާދައިގެ ދިރިއުޅުމެއް އުޅޭ މީހުންނަށް ދެއްކޭނެ މިންވަރު ނޫން ކަމާއި މިއަށް ވުރެ ލުއި ގޮތަށް ހަމަޖައްސައިދިނުމަށް އެދި، ފްލެޓް ލިބުނު މީހުން ކަމާ ގުޅޭ އިދާރާތަކަށް އެތައް ފަހަރަކު ގޮސް އާދޭސް ކުރި އެވެ. އަދި އެޗްއާރުސީއެމާއި ސަރުކާރުގެ ގިނަ މުއައްސަސާތަކަކަށް ޕެޓިޝަން ހުށަހަޅައި ހިމޭން މުޒާހަރާތައް ކުރި އެވެ.\nއެކަމަކު އެއްވެސް އިދާރާއަކުން އެދެވޭ ޖަވާބެއް ނުލިބުނެވެ.\n"މިސާލަކަށް ލޯނު ނަގައިގެން ދެ މިލިޔަން ރުފިޔާ އެޗްޑީސީ އަށް ދައްކައިގެން ފްލެޓްގައި ދިރިއުޅެން މި ފެށީ. އެކަމަކު އޭގެ ތެރޭން ކިތައް އާއިލާއަށްތޯ 20-15 އަހަރު ވާންދެން މަހަކު 15،000 ނުވަތަ 16،000 ރުފިޔާ ލޯނުގެ ގޮތުގައި ދައްކާނީ،" ޝާހިދާ ބުންޏެވެ.\n"މިއީ ހައުސިން ސްކީމެއް. ގުރުއަތުގައި ބައިވެރިކޮށްގެން އަޅުގަނޑުމެންނާ ފްލެޓް ހަވާލު ކުރީ ބޯހިޔާވަހިކަމެއް ފޯރުކޮށްދޭން ވައުދުވެގެން."\nފައިސާ ދައްކަން އިއްޔެ އާ ހަމައަށް ދިން މުއްދަތު ހަމަވެ، ވަރަށް ގިނަ ބަޔަކު ވަނީ މާޔޫސްވެފަ އެވެ. އެ މީހުން ކުރާ މުހިންމު ސުވާލެއް އެބައޮތެވެ؛ ފްލެޓް ލިބުނެވެ؛ ލޯނެއް ނުލިބުނެވެ. އެހެންވިއްޔާ ފްލެޓް ދިނުމުގެ ބޭނުމަކީ ކޮބައިހެއްޔެވެ؟\nއިތުރު ލިޔުންތައް ބޯހިޔާވަހިކަން ފްލެޓް ހައުސިން މިނިސްޓްރީ އެޗްޑީސީ ގާކޮށި ޓާޓާ ގްރޫޕް


Vacations expoins hiley chuhtee heydhakuraane furusathuthakeh!\nވެކޭޝަންސް އެކްސްޕޯއިން ހިލޭ ޗުއްޓީ ހޭދަކުރާނެ ފުރުސަތުތަކެއް!\nލޮޖިސްޓިކް ޕާޓްނަރު އޭޝިޔާ ފޯވަޑިން\nއެކްސްޕޯގެ ބައެއް ޕާޓްނަރުންނާއި ހައިރައިޒްގެ އިސްވެރިން: ފެއާއިން ގިނަ ފުރުސަތު ތަކެއް ލިބޭނެ ކަމަށް ބުނޭ -- ފޮޓޯ: އަވަސް\nރާއްޖެ އާއި ރާއްޖޭން ބޭރުގައި ޗުއްޓީ ހޭދަކުރުމަށް ހުރި ފުރުސަތުތައް ދައްކާލުމަށް ބާއްވާ "ވެކޭޝަންސް އެކްސްޕޯ" އިން ޗުއްޓީ ހޭދަ ކުރުމަށް ހިލޭ ގިނަ ފުރުސަތުތަކެއް ލިބެން ހުންނާނެ ކަމަށް ހައިރައިޒް އިން ބުނެފި އެވެ.\nރާއްޖޭގައި ބާއްވާ ފުރަތަމަ ޓްރެވަލް ފެއާގެ ގޮތުގައި "ވެކޭޝަންސް އެކްސްޕޯ" އިންތިޒާމުކުރާ ހައިރައިޒްގެ ޑިރެކްޓަރު ސޭލްސް އެންޑް މާކެޓިން އިސްމާއިލް ހަމީދު (ހައިރައިޒް އިއްސޭ) ވިދާޅުވީ މި ފެއާގައި ރާއްޖޭގެ ބޮޑެތި އެއާލައިންތައް އޮޕަރޭޓްކުރާ ބޮޑެތި ހުރިހާ ކުންފުނިތަކުންވެސް ބައިވެރިވެފައިވާ ކަމަށެވެ. މި ފެއާގެ ތެރެއިން ކުރިއާލާ ރާވައިގެން ޗުއްޓީއެއް ޕްލޭން ކުރުމުގެ ފުރުސަތު ލިބޭނެ ކަމަށެވެ.\n"މި އެކްސްޕޯއިން ގިނަ ފުރުސަތުތަކެއް ހުޅުވިގެންދާނެ. އިންޓާނަލް ޓޫރިޒަމަށް ވެސް ފުރުސަތުތަކެއް ހުޅުވިގެންދާނެ. ގިނަ ޕެކޭޖުތަކެއް ލިބެން ހުންނާނެ. އެކްސްޕޯއަށް ޒިޔާރަތް ކޮށްލައިގެން ޔޫރަޕަށް ހިލޭ ދަތުރުކޮށްލުން ފަދަ ފުރުސަތުތައް ލިބޭނެ. ރިސޯޓު ޕެކޭޖުވެސް ލިބޭނެ،" އިއްސޭ ވިދާޅުވި އެވެ.\n"ވެކޭޝަންސް އެކްސްޕޯ 2016" ބާއްވަނީ އޮގަސްޓް މަހުގެ 4-6 އަށް ނޭޝަނަލް އާޓްގެލަރީގަ އެވެ. މި ފެއާގެ ސްޕޮންސަރުންނާއެކު ސޮއިކުރުމަށް "ހޮޓެލް ޖެންގައި" އިއްޔެ ވަނީ ހާއްސަ ރަސްމިއްޔާތެއް ބާއްވާފަ އެވެ. ފެއާގެ މެއިން ސްޕޮންސަރަކީ އިނަ މޯލްޑިވްސް ހޮލިޑޭސް އެވެ. މީގެ އިތުރުން އެންޑޯސްމަންޓް ޕާޓްނަރުންގެ ގޮތުގައި ބައިވެރިވަނީ އެމްއެމްޕީއާރުސީ އާއި މަޓާޓޯ އަދި ލޭމް އާއި ވިޔަފާރިވެރިންގެ ގައުމީ ޖަމިއްޔާ އެވެ.\nހައިރައިޒް އިން ވާހަކަ ދެއްކެވި އިއްސޭ ވިދާޅުވީ އެންޑޯސްމަންޓް މި ފަދަ ފެއާއެއް ބޭއްވުމުގެ މަގުސަދަކީ ރާއްޖޭގެ ޓޫރިޒަމް އިޝްތިހާރު ކުރުން ކަމަށެވެ.\n"ވެކޭޝަން އެކްސްޕޯއަކީ ޑެސްޓިނޭޝަން ޕްރޮމޯޓް ކުރުމަށް ނެރެވުނު ހައިރައިޒްގެ ދެވަނަ ބްރޭންޑް. ނަމަވެސް އެގްޒިބިޝަނެއްގެ ގޮތުގައި ބާއްވާ ފުރަތަމަ ބްރޭންޑް. މީގެކުރިން ސައުންޑްސް އޮފް މޯލްޑިވްސްގެ ނަމުގައި ޑެސްޓިނޭޝަން ޕްރޮމޯޓްކުރަން ބާއްވަން،" އިއްސޭ ވިދާޅުވި އެވެ.\nއޭނާ ވިދާޅުވީ ފެއާ ޕްރޮމޯޓް ކުރުމަށް ސިންގަޕޫރުގައި ވެސް އިޝްތިހާރު ކޮށްފައިވާނެ ކަމަށެވެ.\n"މި އިވެންޓް ޕްރޮމޯޓް ކުރުމުގެ މަސައްކަތް ފަށައިފިން. ކުރިއަށް އޮތްތަނުގައި ޕްރޮމޯޝަން ތަކެއް ފެނޭނެ،" އިއްސޭ ވިދާޅުވި އެވެ.\nވެކޭޝަންސް އެކްސްޕޯގެ ޕާޓްނަރުން\nހޮޓެލް ޖެންގައި މިއަދު ބޭއްވި ރަސްމިއްޔާތަށް ފަހު ބޭއްވި ނިއުސް ކޮންފަރެންސުގައި އެމްއެމްޕީއާރުސީގެ ސީއީއޯ މުހައްމަދު ހަމްޒީލް ވިދާޅުވީ ރާއްޖެއަށް ޒިޔާރަތް ކުރާ އަހަރު މިފަދަ ފެއާއެއްގައި ބައިވެރިވުމަކީ ބޮޑު އުފަލެއް ކަމަށެވެ.\n"މިފަދަ އެކްސްޕޯއެއްގައި ބައިވެރިވުމަކީ ވަރަށް ބޮޑު އުފަލެއްގެ ގޮތުގައި ބަލަނީ،" ހަމްޒީލް ވިދާޅުވި އެވެ.\nވެކޭޝަންސް އެކްސްޕޯ ޓޫރިޒަމް\nމާފުށިން ޕްލާސްޓިކް ފުޅި ހުސްކުރަން ކާނި އިސް ނަގައިފި\nވެކޭޝަންސް އެކްސްޕޯގައި މާފުށީ ކާނި ހޮޓެލްސް ބައިވެރިވެއްޖެ\nރާއްޖޭގެ ފުރަތަމަ ވެކޭޝަންސް އެކްސްޕޯގެ އޮންލައިން ޕާޓްނަރަކަށް އަވަސް


Kulhudhuffushi Online - Discharge form ga soikuraane doctaraku nethi bali meehunnah geyah nudhevifa\nޑިސްޗާޖް ފޯމުގައި ސޮއި ކުރާނެ ޑޮކްޓަރަކު ނެތިގެން، ގެއަށް ދޫކޮށްލި މީހުންނަށް ނުދެވިފަ\nޚަދީޖާ އާދަމް - 1 އަހަރު ކުރިން - 8 ޑިސެމްބަރ 2017\nމިއަދު ކުޅުދުއްފުށީ ހޮސްޕިޓަލުން ޑިސްޖާރޖް ކުރި ބަލިމީހުންގެ ޑިސްޖާރޖް ފޯމުގައި ސޮއިކުރާނެ ޑޮކްޓަރުން ނެތިގެން ބަލި މީހުންނަށް ގެއަށް ނުދެވި ލަސްވަމުންދާކަމަށް އެފަރާތްތަކުން ބުނެފިއެވެ.\nއެޑްމިޓްކޮށްފައި ތިބި ބައެއް ބަލި މީހުން މިއަދު ހެނދުނު ދޫކޮށްލާފައިވީނަމަވެސް ޑިސްޗާޖް ފޯމްގައި ސޮއެކުރާނެ ޑޮކްޓަރެއް ނެތުމުން ގެއަށް ދެވޭނީ ހަވީރު ޑޮކްޓަރެއް އައުމުން ކަމަށް ހޮސްޕިޓަލުން އެމީހުންނަށް އަންގާފައިވާކަމަށް ބައެއް މީހުން މިނޫހަށް މައުލޫމާތުދީފައިވެ އެވެ.\nމިއަދު ޑިސްޗާޖްކޮށް ދޫކޮށްލާފައިވަނީ ކިތައް ބަލިމީހުން ކަމެއް ސާފުވާގޮތް ވަނީ ނުވެފައެވެ.\nރަސްމީ ގަޑި ފިޔަވާ އެހެން ގަޑިތަކުގައި އޯޕީޑީގައި ޑޮކްޓަރެއް ނުއިންނަކަމަށް ބުނެ ބައެއް ފަރާތްތަކުގެ ޝަކުވާކުރަމުންދާއިރު މިކަމާ ބެހޭގޮތުންވެސް ހޮސްޕިޓަލުގެ ބަހެއް ވަނީ މިއަދު ލިބޭގޮތް ނުވެފައެވެ. އިއްޔެވެސް ހަވީރު ޑިއުޓީގައި މުޅި ހޮސްޕިޓަލުގައި އިނީ އެންމެ ޑޮކްޓަރެކެވެ.\nމީގެ އިތުރުން މިއަދު ހެނދުނު އެމްބިއުލާންސްގައި އެމެޖެންސީގައި ދުވަސްވީ މީހަކު ގެންނަނިކޮށް ފިޓް ޖެހި، ހާލުދެރަވިއިރު އެމްބިއުލާންސްގައި އޮކްސިޖަންވެސް ނެތް ކަމަށާއި އަދި އެމީހާ ހޮސްޕިޓަލަށް ގެނައިރު ޑޮކްޓަރެއްވެސް ނެތް ކަމަށް އެމީހާގެ އާއިލާގެ މީހަކު ވަނީ މިނޫހަށް ކިޔައިދީފަ އެވެ.\nMohamed 1 އަހަރު ކުރިން\nHendhunu 9:30 gai doctor dhookohlee. Ekm geyah dhevey goeh nuvey 5pm vee iru ves.\nMeeheh 1 އަހަރު ކުރިން\nVarah vedhun sarukaarah miothee tharahgee ais bolah araafa Den ves v hama aiyjahan ba\nހޮސްޕިޓާ 1 އަހަރު ކުރިން\nޔާމީނު އަށް މަދެން ސަލާމޭ.... މިއޮތީވާ ކުޅުދުއްފުށި ހޮސްޕިޓާ ތަރައްގީ ކޮށްދީފަޔޯ.. ކޯބާ pp އެމް ކުދިން.. ސަހަރޯ ހީވޭ\nnims and usaid ulhenee k fushi rayyithun rulhi aruvan.ethanuga ulhey staffun thibee nafsaanee vefa. india meehun ge alhun nah vefa. budhu ves bahattaa k fushi tagayyaru koffi.than daan ulhey avahah\nMives dhen meeheh 1 އަހަރު ކުރިން\nYag men kaifa baakee eh nuvaane . Mi aharemen dhivehinah jehifa huri balaa verikameh.\nއާސަންދައިން ދީފައިވާ އެއްވެސް ހިދުމަތަކަށް ފައިސާ ލިބިފައެއް ނެތް: ކުޅުދުއްފުށީ ހޮސްޕިޓަލުގެ އޮފިޝަލަކު


މާލޭގެ އެކި ސަރަޙައްދުގައިވާ ގުދަންތަކާ ވޯކްޝޮޕްތަކާ އަދި ގަރާޖްތައް އިންޑަސްޓްރިއަލް ވިލެޖަށް ބަދަލުކުރަން ސަރުކާރަށް ހުށަހެޅުމަށް ނިންމައިފި - Male' City Council\nޕާކިންގ ޖާގަތަކަށް އެދޭ ފޯމް ހުށަހެޅުމުގެ މުއްދަތު އިތުރުކޮށްފި\nމާރުކޭޓް ގޮޅިތަކަށް އެދޭ ފޯމް ހުށަހެޅުމުގެ މުއްދަތު އިތުރުކޮށްފި\n” އަތަމަނަ” ގެ ނަމުގައި ހަފުތާ ނުހެއް ނެރުމަށް ކައުންސިލުން ނިންމައިފި\nމާލޭގެ އެކި ސަރަޙައްދުގައިވާ ގުދަންތަކާ ވޯކްޝޮޕްތަކާ އަދި ގަރާޖްތައް އިންޑަސްޓްރިއަލް ވިލެޖަށް ބަދަލުކުރަން ސަރުކާރަށް ހުށަހެޅުމަށް ނިންމައިފި\nމާލޭގެ އެކި ސަރަޙައްދުގައިވާ ގުދަންތަކާ ވޯކްޝޮޕްތަކާ އަދި ގަރާޖްތައް އިންޑަސްޓްރިއަލް ވިލެޖަށް ބަދަލުކުރަން ސަރުކާރަށް ހުށަހެޅުމަށް ނިންމައިފިއެވެ. މިކަން ނިންމީ މާލޭ ސިޓީ ކައުންސިލްގެ4ވަނަ ދައުރުގެ2ވަނަ ރަސްމީ ޢާއްމު ޖަލްސާއިންނެވެ.\nމި ނިންމުމުގައިވާގޮތުން މި ގޮތަށް އިންޑާސްޓްރިއަލް ވިލެޖަށް ބަދަލުކުރުމަށްޓަކައި ކަމާބެހޭ ސަރވޭއެއް ހަދައި ބަދަލުވާނެ ވަކިތާވަލެއް އެކުލަވާލުން ހިމެނެއެވެ. ހާލަތު ދެނެގަތުމުގައި ސިޓީ ކައުންސިލްގެ މުވައްޒަފުން ގޮސްގެން ޙާލަތުތައް ދެނެގަތުން ހިނެނެއެވެ. މީގެ އިތުރުން ސިޓީ ކައުންސިލުން މިކަމަށް ހުޅުވާ ޕޯޓަލް މެދުވެރިކޮށްވެސް މިފަދަ ތަންތަނުގެ މައުލޫމާތު ހުށަހެޅޭގޮތަށް ވަނީ ހަމަޖައްސާފައެވެ.\nމީގެ އިތުރުން މި ނިންމުމުގައިވާގޮތުން އިންޓްރިއަލް ވިލެޖް ސާފުކޮށް، އެތަނުގެ މަގުތަށް ޕާކިންގް އަށް ކުއްޔަށް ދޫކުރުންވެސް ހިމެނެއެވެ. ހަމައެއާއެކު އެތަނުން ޖާގަދޭނެ އުސޫލެއް ކަނޑައަޅައި ސާރވޭ ނިންމައި ސަރުކާރަށް ހުށަހެޅުން ހިމެނެއެވެ.


Iran'in dhin missile hamalaathaku'ge zimmaa naganjeheynee Obama: Trump\nއެމެރިކާ - އިރާން\nއިރާނުން ދިން މިސައިލް ހަމަލާތަކުގެ ޒިންމާ ނަގަންޖެހޭނީ އޮބާމާ: ޓްރަމްޕް\nހަމަލާގެ ޒިންމާ އޮބާމާ ނަގަންޖެހޭނަ ކަމަށް ވިދާޅުވީ އިރާނާއެކު ވެވުނު ނިއުކްލިއަރ އެއްބަސްވުމާއި ގުޅިގެން\nއިރާނުން ވަނީ ހަމަލާ ދިނުމަށް ފަހު ފަހަތު ފަޔަށް ބުރަވެފައި: ޓްރަމްޕް\nއިރާނުން ދިން ހަމަލާގައި މިލިޓަރީ ބޭސްގައި ތިބި އެއްވެސް މީހެއްގެ ފުރާނަ ގެއްލިފައެއް ނުވޭ: ޓްރަމްޕް\nކ. މާލެ | 8 ޖެނުއަރީ 2020 | ބުދަ 22:52 | 46,098\nއިރާގުގައި އެމެރިކާ ސިފައިން ތިބި އަސްކަރީ ބޭސްއަށް އިރާނުން ހަމަލާދިނުމުގެ ޒިންމާ ކުރީގެ ރައީސް ބަރަކް އޮބާމާ ނަންގަވަންޖެހޭނެ ކަމަށް އެމެރިކާގެ ރައީސް ޑޮނަލްޑް ޓްރަމްޕް ވިދާޅުވެއްޖެއެވެ.\nބުދަ ދުވަހު ވައިޓް ހައުސްގައި ބޭއްވި ނޫސްވެރިންގެ ބައްދަލުވުމެއްގައި ޓްރަމްޕް މިހެން ވިދާޅުވި ނަމަވެސް، އެހެން ވިދާޅުވާން ޖެހުނު ސަބަބެއް އިތުރަކަށް ނުދަންނަވައެވެ. ބެލެވޭ ގޮތުގައި ޓްރަމްޕް އެހެން ވިދާޅުވީ އޮބާމާގެ ވެރިކަމުގައި އެމެރިކާ އަދި ދުނިޔޭގެ ބާރުތައް ގުޅިގެން އިރާނާއެކު ނިއުކްލިއަރ ހަކަތަ އުފެއްދުން ހުއްޓާލުމުގެ އެއްބަސްވުމާއި ގުޅިގެންނެވެ.\nޓްރަމްޕްގް ވެރިކަމުގައި މިއެއްބަސްވުމަށް އަމަލުކުރުން ހުއްޓާލުމަށް ފަހު ވަނީ، އިރާނަށް ވަރުގަދަ ދަތިކުރުމުގެ ފިޔަވަޅުތަކެއް އަޅާފައެވެ. އެމެރިކާއިން މިއެއްބަސްވުމަށް އަމަލުކުރުން ހުއްޓާލި ނަމަވެސް، މިއެއްބަސްވުމުގައި ސޮއިކުރި އަނެއް ފަސް ގައުމުން ދިޔައީ އެއްބަސްވުމަށް އަމަލުކުރަމުންނެވެ. އެއްބަސްވުމުގައި ސޮއިކުރި އަނެއް ފަސް ގައުމަކީ، އިނގިރޭސިވިލާތް، ފަރަންސޭސްވިލާތް، ރޫސީވިލާތް، ޗައިނާ އަދި ޖަރުމަންވިލާތެވެ.\nއިރާނުގެ އަސްކަރިއްޔާގެ އިސްވެރިޔާ ޢާސިމް ސުލެއިމާނީއަށް ހަމަލާދީ މަރާލުމަށް ފަހު ބޭއްވި ފުރަތަމަ ޕްރެސް ކޮންފަރެންސްގައި ޓްރަމްޕަ ވަނީ އިރާނަށް ވަރަށް ބޮޑަށް ފާޑު ވިދާޅުވެ، އިރާނަކީ "ފިނޑި" ގައުމެއްގެ ގޮތުގައި ސިފަކުރައްވާފައެވެ. ޓްރަމްޕް ވިދާޅުވީ، އެމެރިކާ ސިފައިން ތިބި މަރުކަޒަށް ހަމަލާ ދިނުމުގެ ބަދަލު ހިފުމުގެގޮތުން ކުރިޔަށްވުރެ ވަރުގަދަ ދަތިކުރުމުގެ ފިޔަވަޅުތައް އިރާނަށް އަޅާނެ ކަމަށެވެ.\nހަމަލާއާއި ބެހޭގޮތުން އިތުރަށް ވާހަކަދައްކަވަމުން ޓްރަމްޕް ވިދާޅުވީ، އިރާނުން މިހާރު ފެންނަނީ ފަހަތަށް ޖެހެމުން އަންނަ މަންޒަރު ކަމަށެވެ. އަދި މި ހަމަލާތަކުގައި އެ އަސްކަރީ މަރުކަޒުގައި ތިބި އެމެރިކާ އަސްކަރިއްޔާ އާއި އިރާގު އަސްކަރިއްޔާގެ މީހަކު މަރުވެފައި ނުވާކަން އޭނާ ކަށަވަރުކޮށްދެއްވިއެވެ.\nސުލެއިމާނީ އަވަހާރަކޮށްލި މައްސަލައިގައި އިރާނުން ރައްދުދީފިނަމަ، އެގައުމުގެ 52 ތަނަކަށް ހަމަލާދޭނެ ކަމަށް ޓްރަމްޕް ކުރިން ވިދާޅުވެފައިވީ ނަމަވެސް، ޓްރަމްޕްގެ ވާހަކަތައް ވަނީ ބަދަލުކުރައްވާފައެވެ. އެގޮތުން މިހާރު އިސްކުރާނީ ދަތިކުރުމުގެ ފިޔަވަޅު އެޅުމަށް ކަމަށް ވިދާޅުވިއެވެ. އަދި މެދުއިރުމަތީގައި ނޭޓޯގެ ހަރަކާތްތައް އިތުރުކުރުމަށް، އެޖަމިއްޔާގެ ބައިވެރިންނާއިއެކުގައި މަޝްވަރާކުރައްވާނެ ކަމަށްވެސް ޓްރަމްޕް ވިދާޅުވިއެވެ.\nބުދަ ދުވަހުގެ ހަމަލާތަކަކީ ސުލެއިމާނީ އަވަހާރަކޮށްލުމުގެ ރައްދެއް ކަމުގައި އިރާނުން ބުނެފައިވާއިރު، އިރާނުން ވަނީ އެމެރިކާއަށް ވަރުގަދަ ރައްދެއް ދޭނެކަމުގެ އިންޒާރު ތަކުރާރުކޮށް ދީފައެވެ. އެމެރިކާއިން ދިން ވައިގެ ހަމަލާއެއްގައި ސުލެއިމާނީ މަރާލާފައި ވަނީ ބަގުދާދުގެ ވައިގެ ބަނދަރަށް ދަތުރުކުރަމުން ދަނިކޮށެވެ.


Spotify ge fee bodukuran nimmaifi | Mihaaru\nލައިފްސްޓައިލް / ސްވިޑެން\nސްޕޮޓިފައިގެ ޕްރިިމިއަމް ސަބްސްކްރިޕްޝަން ފީ ބޮޑުކުރަން ނިންމަައިފި\nމީހަކު ސްޕޮޓިފައި ބޭނުންކުރަނީ.\n29 އެޕްރީލް 2021 - 07:30\nދާދި ފަހުން ދިވެހިރާއްޖެއަށް ވެސް ދޫކޮށްފައިވާ ސްޕޮޓިފައިގެ ޕްރިމިއަމް ސަބްސްކްރިޕްޝަން ފީ ބޮޑުކުރަން ނިންމައިފި އެވެ.\nމިއުޒިކް ސްޓްރީމިން އަށް އެންމެ މަގުބޫލު އެއް ޕްލެޓްފޯމް ކަމަށްވާ ސްޕޮޓިފައި އިން ބުނި ގޮތުގައި އިންޑިވިޖުއަލް ޕްލޭން ފިޔަވައި އެހެން ހުރިހާ ޕްލޭނެއްގެ އަގު ބޮޑުކުރާނެ އެވެ. އެގޮތުން އެމެރިކާ އާއި ޔޫރަޕް އަދި އޭޝިއާގެ ގައުމުތަކުގައި ވެސް އަގަށް ބަދަލު އަންނާނެ އެވެ.\nއެމެރިކާގައި މި ވަގުތު ބޮޑުކުރީ ހަ މީހުން އެކުލެވޭ ފެމިލީ ޕްލޭނެވެ. އޭގެ އަގު 14.99 ޑޮލަރުން 15.99 ޑޮލަރަށް ބޮޑުކުރި ނަމަވެސް، ބޮޑުކުރާ އަގުތަކާ ގުޅޭ އިތުރު އެއްވެސް ތަފުސީލެއް އަދި ހާމައެއްނުކުރެ އެވެ.\nއެކަމަކު ބޮޑުކުރި އަގުތައް ނަގަން ފަށާތާ މަސް ދުވަސްކުރިން އެކަން އީމެއިލުން ސްޕޮޓިފައި ބޭނުންކުރާ މީހުންނަށް އަންގާނެ އެވެ. އަދި ބޮޑުކުރި އަގު ނަގަން ފަށާނީ ޖޫން މަހުން ފެށިގެންނެވެ.\nސްވިޑްންގެ ސްޕޮޓިފައި އަކީ މީގެ 15 އަހަރު ކުރިން ވުޖޫދަށް އައި ހިދުމަތެކެވެ. އެ ބޭނުންކުރާ މީހުންގެ އަދަދު މިހާރު 345 މިލިއަނަށް ވުރެ އެވެ. އޭގެ ތެރޭގައި ފީ ދައްކައިގެން (ޕްރިމިއަމް) ބޭނުންކުރާ 155 މިލިއަން މީހުންނާއި ހިލޭ ބޭނުންކުރާ 190 މިލިއަން މީހުން ހިމެނެ އެވެ.\nސްވިޑެން މޮބައިލް އެޕްލިކޭޝަންސް


H.dh atholhu madharusaagai maadharee bahuge dhuvas kulagadha gothehgai faahaga kohfi | Vaikaradhoolive ހދ. އަތޮޅު މަދަރުސާގައި މާދަރީބަހުގެ ދުވަސް ކުލަގަދަގޮތެއްގައި ފާހަގަކޮށްފި – Vaikaradhoolive\nހދ. އަތޮޅު މަދަރުސާގައި މާދަރީބަހުގެ ދުވަސް ކުލަގަދަގޮތެއްގައި ފާހަގަކޮށްފި\nފެބްރުއަރީ 22, 2019\nއެނގިވަޑައިގަންނަވާނޭ ފަދައިން މިއަދަކީ ބައިނަލްއަޤުވާމީ ގޮތުން ފާހަގާކުރާ މާދަރީބަހުގެ ދުވަހެވެ. މިދުވަސް ފާހަގަކުރުމުގެ ގޮތުން ރާއްޖޭގެ އެކި ކަންކޮޅުތަކުގައި ވަނީ ތަފާތު އެކިއެކި ހަރަކާތްތައް ހިންގިފައެވެ. މިގޮތުން ހދ.އަތޮޅު މަދަރުސާގައިވެސް ވަނީ މިދުވަސް ވަރަށް ކުލަގަދަ ގޮތެއްގައި ފާހަގަކޮށްފައެވެ. މާދަރީބަހުގެ ދުވަހަކީ ވަރަށް ކުރީސުރެއްފެށިގެން އެމަދަރުސާގައި ފާހަގަ ކުރަމުން އަންނަ ދުވަހެކެވެ. އެދުވަސް ފާހަގަކުރުމުގެ ގޮތުން ކޮންމެ އަހަރަކުވެސް ތަފާތު ހަރަކާތްތައް ހިންގައެވެ. ނަމަވެސް މިއަހަރުގެ މާދަރީބަހުގެ ދުވަސް އެމަދަރުސާގައި ފާހަގަކުރެވިފައިވަނީ އެހެން އަހަރުތަކާ ތަފާތު ގޮތަކަށެވެ.\nދުވަހާ ގުޅިގެން ހިންގުނު ހަރަކާތްތަކުގައި އެންމެ އިސްކޮށްއުޅުއްވި، ހދ. އަތޮޅު މަދަރުސާގެ ދިވެހި މުދައްރިސް މޫސާ ފަހީމް (އާންމު ނަމުންނަމަ މޫސަ ސަރ) ވީއެލް އަށް މައުލޫމާތު ދެއްވަމުން ވިދާޅުވީ މިއަދު ހިންގުނު ހަރަކާތްތަކުގެ މައިގަނޑު މަޤުސަދުކަމުގައި ވީ “ އިހު ދިވެހިންގެ “ ދިރިއުޅުން ދައްކުވައިދިނުމެވެ. މި ހަރަކާތް ހިންގިފައިވަނީ ޖުމްލަ 12 ސްޓޯލަކަށް ބަހާލައިގެންނެވެ. މީގެތެރޭގައި ސުކޫލުގެ އިސްދަރިވަރުންނާއި ބެލެނިވެރިންގެ ފުރިހަމަ އެއްބާރުލުމާއެކު އިހު ދިވެހިން ދިރިއުޅުނު ގެތަކުގެ މިސާލަށް މަދަރުސާގެ ކެމްޕަސް ތެރޭގައި ފަނުން ގެއެއް ހެދިފައިވާއިރު މަސްވެރިކަމާއި، ރާވެރިކަމާއި، ވަޑާންކުރުން އަދި ބޮނބީގެ މަސައްކަތްތައް ވަނީ ބެލެނިވެރިން އަދި ރަށުގައި އުޅޭ މިފަދަކަންކަމުގެ ދުވަސްވީ މާހިރުންގެ އެހީގައި ދަރިވަރުންނަށް ދައްކުވައިދީ އަދި މިކަންކަމާ ބެހޭ ފުރިހަމަ މައުލޫމާތުތައްވެސް ފޯރުކޮށްދީފައިވެއެވެ.\nދިވެހިން ކެއުމުގައި ބޭނުންކުރާ އެކި އެކި ހަވާދުގެ ބާވަތްތައް\nއިތުރަށް ފާހަގަކޮށްލެވޭ ސްޓޯލްތަކުގެ ތެރޭގައި އިހު ދިވެހިން ފަނުން ކޮށްއުޅުނު މަސައްކަތްތައް ދައްކައިދިނުމުގެ ގޮތުން ސާންތިވިއުން ފަދަ ކަންކަން ޑިސްޕުލޭ ކޮށްފައިވެއެވެ. އޭރުގެ ދިވެހިން ކާންބޯން ކޮށްއުޅޭ މަސައްކަތްތައް ދައްކާލުމަށްޓަކައިވެސް ސްޓޯލެއް ތައްޔާރު ކުރެވިފައިވެއެވެ. މި ސްޓޯލުގައި ހަވާދުހެދުމާއި، ތެޔޮހޭނުމައި އަދި ރިހާކުރު ކެއްކުން ފަދަ ތަފާތު އެތައް އަގުހުރި މަސައްކަތެއް ދައްކާލެވިފައިވެއެވެ. ބިންބި ތެޅުމާއި، ބިންބި މުގުރުމާއި އަދި ބިންބި މާޖެއްސުމުގެ މަސައްކަތް ދައްކުވައިދޭ ސްޓޯލްގެ މަގުސަދަކީ އިހުދިވެހިން ކައި އުޅުނު އެއްޗެތި ދައްކުވައިދިނުމެވެ. މިސްޓޯލުގައި މިކަންކަމުގެ އިތުރުން ކަށިކެޔޮ ލިޔާގޮތާއި، ކަށިކެޔޮ ކަނޑާ ގޮތް އަދި ކަށިކެޔޮ ކަހާގޮތުގެ މައޫލޫމާތާ އެކަން ކުރާނެގޮތް ސްޓޯލްގެ ބެލުންތެރިންނަށް ދައްކައިދީފައިވާއިރު އިހުދިވެހިން ހިފާގެންގުޅޭ ސާމާނުތައްވެސް ވަނީ ދައްކާލަދީފައެވެ.\nދަރިވަރުން މުދަރިއްސުންނާ އެކު ސްޓޯލް ތަކަށް ދިއުމުގެ މަގުމަތީގައި\nދިވެހި ބަހުގެ އެކަޑަމީން އަލަށް އެފެއްދި ބަސްތައް ވެސް މި ޙަރަކާތްތައް ހިނގަމުންދިޔަ ތަނުގައި ޑިސްޕުލޭ ކޮށްފައިވާއިރު ދަރިވަރުންގެ އަންނަ ހަފުތާގެ ފިލާވަޅުތައް ވެސް މާދަރީބަހުގެ ދުވަހާ ގުޅުވައިގެން ގެންދިއުމަށް ހަމަޖެހިފައިވާކަމަށް މަދަރުސާގެ ފަރާތުން މަޢުލޫމާތު ދެއެވެ.\nމަސް ދޯންޔަކައް އަރައިގެން ކުދިންތަކެއް ފޮޓޯ ނަގަން ހުއްޓިފައި\nމާދަރީބަހުގެ ދުވަސް ފާހަގަކުރުމަށް މިހިންގުނު ޙަރަކާތްތަކާ ބެހޭގޮތުން ވީއެލް ޓީމުން ބައެއްދަރިވަރުންގެ ހިޔާލު ހޯދާލިއިރު އެކުދިން ބުނަނީ މި ހަރަކާތަކީ ވަރަށް ކަމުދިޔަ ހަރަކާތެއްކަމަށާއި، މިކަމުގެ ސަބަބުން ވަރަށް ގިނަ ކަންކަން ދަސްވެގެން ދިޔަކަމަށެވެ. ހަމައެހެންމެ ކުރިން ދުވަހަކުވެސް އަޑުނީވޭފަދަ އާ ބަސްބަސް ދަސްވުމާއި އިހުދިވެހިން އުޅުނުގޮތް ވަރަށް ރަނގަޅަށް އޮޅުންފިލައިފިކަމަށް ވެސް ވީއެލްއާ ވާހަކަދެއްކި ބައެއް ދަރިވަރުން ފާހަގަކުރިއެވެ. މި ހަރަކާތާ ބެހޭގޮތުން ވާހަކަދެއްކި ބައެއް ބެލެނިވެރިން ބުނީ މިހަރަކާތަކީ ދަރިވަރުންނަށް ވަރަށް ފައިދާހުރި ހަރަކާތެއްކަމަށާއި މީގެ ސަބަބުން ދަރިވަރުންނަށް ކުރިން ނޭނގޭ އެތައް ކަމެއް ދަސްވެގެން ދިޔަކަމަށެވެ.\nކުރީ ޒަމާނުގައި ކާބަފައިން ވަޑާންކުރުމުގާ ބޭނުންކުރި އެއް ވަސީލަތް ދައްކައިދެނީ\nމާދަރީބަހާ ގުޅުވައިގެން ހދ. އަތޮޅު މަދަރުސާއިން މިއަދު މި ހިނގުނު ހަރާކާތަކީ ފަހުގެ ތާރީހެއްގައި މި މަދަރުސާއިން އިންތިޒާމުކޮށްގެން ހިނގުނު އެންމެ ކާމިޔާބު އެއްހަރަކާތް ކަމުގައި ގިނަބަޔަކު ފާހަގަކުރިއެވެ. އިހުދިވެހިން ދިރިއުޅުނުގޮތުގެ މޮޅުމަންޒަރު ތަފާތު 12 ސްޓޯލަކުން މި ޙަރަކާތް ބަލަންދިޔަ މަދަރުސާގެ ދަރިވަރުންނާއި ރަށުގެ ކުދިބޮޑު އެންމެނަށް ދައްކުވައިދީފައިވަނީ ވަރަށް ގިނަ ބައެއްގެ ބުރަ މަސައްކަތުންކަން އެއީ އެނގިގެންވާ ޙަގީގަތެކެވެ. ވީއެލް އާ ވާހަކަދައްކަމުން މޫސަ ސަރ އިތުރަށް ވިދާޅުވިގޮތުގައި މި ކަންކާމިޔާބު ކަމާއިއެކު ނިންމާލެވުނީ ބެލެނިވެރިންނާއި، މުދައްރިސުންނާއި އަދި މަދަރުސާގެ އިސްދަރިވަރުންގެ އިތުރުން ރަށުގެ ޒުވާނުންގެ ވަރަށް ބޮޑު އެއްބާރުލުމާއެކުގައެވެ. އަދި މިކަމުގައި އެހީވެދެއްވި އެންމެހާބޭފުޅުންނަށް ހިތުގެ އަޑިން ޝުކުރުދެންނެވިއެވެ.\nކުރީ ޒަމާނުގައި މީހުން ދިރިއުޅޭ ފަންގެ އެޅުމުގައި ހަރަކާތްތެރިވި ބައެއް އިސްދަރިވަރުން އަދި މޫސަ ސަރ\nޝައްކެއްވެސް ނެތްގޮތުގައި މިހަރަކާތް ބަލައިލަން ދިޔަ ކޮންމެ މީހެއްވެސް އެނބުރި ގެއަށް އަންނާނީ ތަފާތު އާ މައުލޫމާތުތަކެއް ދަސްވެގެންނެވެ. މިފަދަ ދިވެހިންގެ ކާބަފައިންގެ ލެޔާ ގުޅިފައިވާފަދަ ދިރިއުޅުމެއް އަދުގެ ދަރިންނަށް ދައްކުވައިދިނުމަށް ހދ. އަތޮޅު މަދަރުސާގެ ފަރާތުން ތިޔަ ކޮށްދެއްވި ކަމަކީ ހަމަގައިމުވެސް ވައިކަރަދޫގެ ހުރިހާ ރައްޔިތުން ފަޚުރުވެރިވާނޭފަދަ ފުރިހަމަ މަސައްކަތެކެވެ. މިފަދަ އެތައް ކުލަގަދަ ހަރަކާތްތަކެއް ވައިކަރަދޫގައި ފެންނާނެ ކަމުގެ އުންމީދަކީ ވައިކަރަދުއަށް އުފަން ދިވެހި ދަރިޔަކަށްވެ ހުރެ އަޅުގަނޑުގެ ހިތުން އަބަދުވެސް ކުރެވޭ އުއްމީދެކެވެ. މާދަރީ ބަހުގެ ދުވަހުގެ ތަހުނިޔާ ދިވެހި އެންމެހާ ލޮބުވެތި ރައްޔިތުންނަށް އަރިސްކުރަމެވެ.\nޓެގް: ހދ. އަތޮޅުމަދަރުސާމާދަރީ ބަސްދިވެހި ބަސް\nVaikaradhoolive.com | Made with ❤ in Maldives


Supreme court ge hukumah Jameel thaureef kuravvaifi | Mihaaru\nޖަމީލް: ސުޕްރީމް ކޯޓުގެ ހުކުމަށް އޭނާ ވަނީ ތައުރީފް ކުރައްވާފައި -- ފޮޓޯ/މިހާރު\nސުޕްރީމް ކޯޓުގެ ހުކުމަށް ޖަމީލް ތައުރީފް ކުރައްވައިފި\n30 އޯގަސްޓް 2020 - 20:02 27 comments\nބީއެމްއެލްގެ ވަޒީފާއިން ވަކިކުރި އިސް މުވައްޒަފަކަށް އަލުން ވަޒީފާދޭން ސުޕްރީމް ކޯޓުން ކުރި ހުކުމަށް ކުރީގެ ނައިބު ރައީސް ޑރ. މުހައްމަދު ޖަމީލް ތައުރީފް ކުރައްވައިފި އެވެ.\nބީއެމްއެލްގެ އެމްއެސްއެމްއީ ހެޑް ފާތިމަތު މަލީހާ ޖަމާލް ޖޫން، 2013 ގައި ވަޒީފާއިން ވަކިކުރީ ގާނޫނާ ޚިލާފަށް ކަމަށް ކަނޑައަޅައި، އޭނާއަށް އަލުން ވަޒީފާދޭން ކުރި ހުކުމަށް ސުޕްރީމް ކޯޓުން ވެސް މިއަދު ވަނީ ތާއީދުކޮށްފަ އެވެ. ސުޕްރީމް ކޯޓުގައި މަލީހާ ތަމްސީލު ކުރެއްވީ ޑރ. ޖަމީލެވެ. ޖަމީލާއި މަލީހާ އަކީ އާއިލީ ގޮތުން ތިމާގެ ބޭފުޅުންނެވެ.\nއެކަމާ ގުޅިގެން ޖަމީލް ކުރެއްވި ޓްވީޓެއްގައިވަނީ ހަތް އަހަރު ފަހުން އިންސާފު ލިބިއްޖެ ކަމަށާއި ސުޕްރީމް ކޯޓުގެ އެ ނިންމުމަކީ މުވައްޒަފުންގެ ހައްގުތަކާ ގުޅޭ ތާރީޚީ މުހިންމު ނިންމުމެއް ކަމަށެވެ. އަދި އެއީ ވަޒީފާދޭ ބާރުގަދަ ފަރާތްތަކުން ބޭއިންސާފުން ކުރާ ކަންކަމުން މުވައްޒަފުން ރައްކާތެރި ކުރަން އެޅުނު މުހިންމު ފިޔަވަޅެއް ކަމަށް ވެސް ޖަމީލްގެ ޓްވީޓްގައިވެ އެވެ.\n7 years2months later, justice has finally been served. This isalandmark judgement;amajor victory for employee rights in Maldives. It’saprogressive step towards safeguarding fundamental rights and protecting employees from unfair practices of powerful employers. https://t.co/d9y40qAk6s\n— Mohamed Jameel Ahmed (@MJameelAhmed) August 30, 2020\nމަލީހާ ބީއެމްއެލްގެ ވަޒީފާއިން ވަކިކުރީ އޭނާ އާއި ބޭންކްގެ އިތުރު މުވައްޒަފުންތަކެއް ރާއްޖެއިން ބޭރަށް ކުރި ދަތުރެއްގައި ނުކުރާ ޚަރަދުތަކެއް ބޭންކްގެ ކިބައިން އޭނާ ހޯދަން އުޅުނު ކަމަށް ބުނެ އެވެ. އެ މައްސަލާގައި އޭނާއާ މެދު ފިޔަވަޅެއްގެ ގޮތުން ފުރަތަމަ އެޅީ ފަހުގެ އިންޒާރު ދިނުމާއި މުސާރައިގެ ކުރިއެރުން ހިފެހެއްޓުމެވެ. އެ ނިންމުން ބޭންކުގެ ހިއުމަން ރިސޯސް ޑިޕާޓްމެންޓުން ދަމަހައްޓާފައި ވަނިކޮށް އެ މައްސަލައާ ގުޅިގެން އިތުރު ފިޔަވަޅެއްގެ ގޮތުން ބޭންކުން ނިންމީ މަލީހާ ވަޒީފާއިން ވަކިކުރުމަށެވެ.\nސުޕްރީމް ކޯޓުން ނިންމީ މަލީހާއާ މެދު ފިޔަވަޅު އަޅާފައި ވަނިކޮށް އެކަމާ ގުޅިގެން އިތުރު ފިޔަވަޅެއް ބޭންކަށް ނޭޅޭނެ ކަމަށެވެ. އަދި އިތުރު ފިޔަވަޅެއްގެ ގޮތުން އޭނާ ވަކިކުރަން ނިންމީ ފަހުން ލިބުނު މައުލޫމާތަކަށް ބިނާކޮށް ކަމަށް ބޭންކުން ބުންޏަސް، އެ މައުލޫމާތަކީ ފުރަތަމަ ފިޔަވަޅު އެޅިއިރު ވެސް ލިބިފައި އޮތް މައުލޫމާތެއް ކަމަށްވާތީ އެ އަމަލާ ގުޅިގެން އިތުރު ފިޔަވަޅެއް ނޭޅޭނެ ކަމަށް އެ ހުކުމުގައިވެ އެވެ.\nއެ މައްސަލަ ބެއްލެވީ ފަނޑިޔާރު އައިޝާ ޝުޖޫން މުހައްމަދާއި ފަނޑިޔާރު ހުސްނުއްސުއޫދުގެ އިތުރުން ފަނޑިޔާރު މަހާޒް އަލީ ޒާހިރެވެ.\nއިތުރު ލިޔުންތައް ސުޕްރީމް ކޯޓް ވަޒީފާ ޑރ. މުހައްމަދު ޖަމީލް އަހުމަދު ބީއެމްއެލް ޖުޑީޝަރީ\nބީއެމްއެލްގެ އިސް މުވައްޒަފަކު ވަކިކުރީ ގޯސްކޮށް: ކޯޓު\nޖަމީލް ވަކިކުރި މައްސަލާގެ ޝަރީއަތް ފަށަނީ


Suarez ge ehee aaeku Atletico inn7point ge lead eh nagaifi - AO News\nރޭގެ މެޗުގައި އެއިބާ ކޮޅަށް ލަނޑުޖެހުމަށްފަހު އެތުލެޓިކޯ މެޑްރިޑްގެ ފޯވާޑް ލުއިސް ސުއަރޭޒް އުފާ ފާޅުކުރަނީ. --ފޮޓޯ: ލަލީގާ.ކޮމް\nސްޕެނިޝް ލީގުގައި ރޭ އެއިބާއާ ދެކޮޅަށް ރަށުން ބޭރުގައި ކުޅުނު މެޗުގައި އުރުގުއޭގެ ފޯވާޑް ލުއިސް ސުއަރޭޒް ވައްދާލި ދެ ލަނޑާއެކު އެތުލެޓިކޯ މެޑްރިޑުން ތާވަލްގެ ކުރީގައި ހަތް ޕޮއިންޓްގެ ލީޑެއްނަގައިފިއެވެ. މި މެޗުން އެތުލެޓިކޯ މޮޅުވީ 2-1 އިންނެވެ.\nރޭގެ މެޗަށްފަހު އެތުލެޓިކޯ އަށް ކުޅުނު 17 މެޗުން 44 ޕޮއިންޓް ލިބިފައިވާއިރު، ދެވަނައިގައި 18 މެޗު ކުޅެގެން 37 ޕޮއިންޓާއެކު އޮތީ އެންމެ ފަހުގެ ޗެމްޕިއަން ރެއާލް މެޑްރިޑެވެ. ތިންވަނައިގައި 34 ޕޮއިންޓާއެކު ބާސެލޯނާ އޮތްއިރު، ހަތަރުވަނައިގައި އޮތް ވިޔަރެއާލަށް ލިބިފައިވަނީ 33 ޕޮއިންޓެވެ. މިއާއެކު އެއް މެޗު މަދުން ކުޅެފައިވާ އެތުލެޓިކޯ އަށް ލީޑް އަދި އިތުރަށް ފުޅާކުރުމުގެ ފުރުޞަތު އެބައޮތެވެ.\nއެއިބާގެ ދަނޑުގައި ރޭ ކުޅުނު މި މެޗުގައި ކުރީން ލީޑްނެގީ ވެސް އެ ޓީމުންނެވެ. މެޗުގެ 12 ވަނަ މިނެޓުގައި ލިބުނު ޕެނަލްޓީއަކުން މިލަނޑު އެ ޓީމަށް ޖަހައިދިނީ ސާބިއާގެ ގޯލްކީޕަރު މާކޯ ޑިމިޓްރޮވިޗް އެވެ. މިއީ އޭނާގެ ކެރިއަރުގައި ޖެހި ފުރަތަމަ ގޯލެވެ.\nފުރަތަމަ ހާފު ނިމެން ފަސް މިނެޓަށްވެފައިވަނިކޮށް މާކަސް ލޮރެންޓޭ ދިން ބޯޅައަކުން އެތުލެޓިކޯ އަށް ނަތީޖާ ހަމަހަމަކޮށްދިނީ ސުއަރޭޒް އެވެ. މިއީ ވަރަށް ހަނިއޭންގަލަކުން ގޯލްގެ ދުރުކަނަށް އަމާޒުކޮށްލައިގެން ސުއަރޭޒް ކާމިޔާބުކުރި ގޯލެކެވެ.\nރޭގެ މެޗުން އެތުލެޓިކޯ މޮޅުވި ލަނޑު، މެޗު ނިމެން މިނެޓަކަށްވެފައިވަނިކޮށް ލިބުނު ޕެނަލްޓީއަކުން ކާމިޔާބުކޮށްދިނީ ވެސް ސުއަރޭޒް އެވެ. މިއީ ސުއަރޭޒް އަށް އެއިބާގެ ޑިފެންޑަރު އަނައިޒް އަރްބިޔާ ކުރި ފައުލަކަށް ރެފްރީ ދިން ޕެނަލްޓީއެކެވެ. ޕެނަންކާ ޕެނަލްޓީއަކުން ކާމިޔާބުކުރި މި ގޯލާއެކު ލީގުގައި ސުއަރޭޒް ޖެހި ލަނޑުގެ އަދަދު ވަނީ 11 އަށް އަރާފައެވެ. ބާސެލޯނާގެ ކެޕްޓަން ލިއޮނަލް މެސީ ވެސް ލީގުގައި ޖަހާފައިވަނީ 11 ލަނޑެވެ.\nލީގުގައި ރޭ ކުޅުނު އަނެއް މެޗުގައި އަމިއްލަ ދަނޑުގައި އޮސަސޫނާއާ ދެކޮޅަށް ވެލެންސިއާ ކުޅުނު މެޗު ނިމުނީ ދެ ޓީމު 1-1 އިން އެއްވަރުވެގެންނެވެ. މި މެޗުގެ ފުރަތަމަ ހާފުގައި އޮސަސޫނާގެ ޖޮނަތަން ކަލޭރީ ޖެހި ގޯލުން ލީޑްނަގާފައިވަނިކޮށް ފަހު ހާފުގައި ވެލެންސިއާ އިން އެއްވަރުކުރީ އޮސަސޫނާގެ ޑިފެންޑަރު އުނާއި ގާސިއާ އަތުން ބައިކޮޅަށް ވަތް ގޯލަކުންނެވެ.\nކުޅިވަރުއެއިބާއެތުލެޓިކޯ މެޑްރިޑްދުނިޔެލަލީގާލުއިސް ސުއަރޭޒްސްޕެނިޝް ލީގު\nލުކާކޫގެ ލަނޑުތަކާއެކު އިންޓަ އެއްވަނަ އަށް\nބުރާސްފަތި , 18 ފެބުރުއަރީ 2021


STO aharee aanmu jalsa mi mahu 30 gai - One Online\nއެސްޓީއޯގެ އަހަރީ އާންމު ޖަލްސާ މިމަހު 30ގައި\nއެސްޓީއޯގެ މިދިޔަ އަހަރުގެ އަހަރީ އާންމު ޖަލްސާ މިމަހުގެ 30 ވަނަ ދުވަހު ބާއްވަން ނިންމައިފިއެވެ.\nއަހަރީ އާންމު ޖަލްސާއަށް އެސްޓީއޯގެ ހުރިހާ ހިއްސާދާރުންނަށް ދައުވަތު ފޮނުވައި އެ ކުންފުނިން އާންމުކޮށްފައިވާ ނޯޓިސްގަައި ބުނެފައި ވަނީ، ޖަލްސާ ބޭއްވުމަށް ހަމަޖެހިފައިވަނީ މިމަހުގެ 30 ވަނަ ދުވަހުގެ ރޭގަނޑު 9:00 ގައި ކަމަށާއި ޖަލްސާގައި މި އަހަރު ތިން ގޮތަކަށް ބައިވެރިވެވޭނެ ކަމަށެވެ.\nއެއީ ޖަލްސާ ތަނަށް ހާޒިރުވެގެން ނުވަތަ ޕްރޮކްސީ މެދުވެރިކޮށް ނުވަތަ މައިކްރޮސޮފްޓް ލައިވް އިވެންޓްސް މެދުވެރިކޮށް އޮންލައިންކޮށެވެ. ޖަލްސާ ބާއްވަން ނިންމާފައިވަނީ މަރީނާ ކްރޮސްރޯޑްސް އިވެންޓް ހޯލުގައެވެ.\nނޯޓިސްގައި ބުނެފައިވާ ގޮތުން، އެ ޖަލްސާގައި ބައިވެރިވެވޭނީ މިމަހުގެ 12 ވަނަ ދުވަހުގެ ނިޔަލަށް އެ ކުންފުނީގެ ހިއްސާދާރުންގެ ދަފުތަރުގައި ހިމެނޭ ފަރާތްތަކަށް ކަމަށެވެ. އަދި މިއަހަރުގެ ޖަލްސާއަށްވެސް ކުންފުނީގެ ވެބްސައިޓުގައި ހޮސްޓްކުރެވިފައިވާ ވެބް ޕޭޖް agm.sto.mv އިން ރަޖިސްޓްރީ ކުރެވޭ އިރު، ޖަލްސާގައި ބައިވެރިވާން ބޭނުންވާ މީހުން، މިމަހުގެ 29 ވަނަ ދުވަހުގެ ރޭގަނޑު 9:00 ގެ ކުރިން، ވެބް ޕޭޖް މެދުވެރިކޮށް ރަޖިސްޓްރީ ކުރަން ޖެހެއެވެ.\nމިއަހަރުގެ ޖަލްސާގައި އެސްޓީއޯގެ 2020 ވަނަ އަހަރުގެ އަހަރީ އާންމު ޖަލްސާގެ ޔައުމިއްޔާ ފާސްކުރުމާއި ކުންފުނީގެ މިދިޔަ އަހަރުގެ އަހަރީ ރިޕޯޓް އަދި އޮޑިޓްކޮށްފައިވާ މާލީ ހިސާބު ފާސްކުރުމާއި ޕަބްލިކް ހިއްސާދާރުންގެ ފަރާތުން އައްޔަންކުރާ ޑިރެކްޓަރު އިންތިހާބުކުރުން އޮންނާނެއެވެ.\nއޭގެ އިތުރުން ކުންފުނީގެ ފައިދާއިން 2021 ވަނަ އަހަރު ހިއްސާދާރުންނަށް ބަހަން ހުށަހެޅުމަށް، ޑިރެކްޓަރުންގެ ބޯޑުން ފާސްކޮށްފައިވާ ހިއްސާއަކަށް 65ރ. ފާސްކުރުންވެސް އޮންނާނެއެވެ.


Minivan media akah govaalai raees Trumpge hamalaathkaai dhekolha...\nދުނިޔެ - ނޫސްވެރިކަމުގެ މިނިވަންކަން\nމިނިވަން މީޑިއާއަކަށް ގޮވާލައި ރައީސް ޓްރަމްޕްގެ ހަމަލާތަކާ ދެކޮޅަށް އެމެރިކާގެ މީޑިއާ ކެމްޕޭނެއް ފަށަނީ\nއެނެމީއޮފްނަން ހޭޝްޓެގް ކެމްޕެއިން ފެށީ ބޮސްޓަން ގްލޯބުން\nކ. މާލެ 16 އޯގަސްޓު 2018 | ބުރާސްފަތި 12:23 1,738\nއެނެމީއޮފްނަން ހޭޝްޓެގް ކެމްޕެއިންގެ އިތުރުން އޯގަސްޓް 16 ވަނަ ދުވަހު ޚާއްސަ އާޓިލްއެއް ލިޔުމަށް ބޮސްޓަން ގްލޯބުންވަނީ ގޮވާލާފައި - އޭއެފްޕީ/ގެޓީ\nރައީސް ޓްރަމްޕް މީޑިއާތަކަށް ދެއްވާ ހަމަލާތަކާއި ދެކޮޅަށް އެމެރިކާގެ 300 އަށްވުރެ ގިނަ ނޫސް އިދާރާ ގުޅިގެން މިނިވަން މީޑިއާއަކަށް ގޮވާލައި ކެމްޕޭނެއް ބުރާސްފަތި ދުވަހު ލޯންޗުކުރަން ނިންމައިފިއެވެ.\nބޮސްޓަން ގްލޯބުން މިދިޔަ ހަފްތާގައި ވަނީ ރައީސް ޑޮނަލްޑް ޓްރަމްޕްގެ" މުޑުދާރު ހަނގުރާމަ" އާއިދެ ކޮޅަށް އެނެމީއޮފްނަން ހޭޝްޓެގްގެ ދަށުން ރައީސް ޓްރަމްޕްގެ އަމަލުތަކަށް ގައުމީ ފެންވަރެއްގައި ދެކޮޅު ހެދުމުގެ ކެމްޕޭނަކަށް ގޮވާލާފައެވެ.\nރައީސް ޓްރަމްޕް ގެންދަވަނީ ބައެއް މީޑިއާ ރިޕޯޓްތަކަށް އިޝާރާތްތްކުރައްވައި އެއީ ދޮގު ޚަބަރުގެ ގޮތުގައި ވިދާޅުވެ ނޫސްވެރިން އެއީ ރައްޔިތުންގެ އަދުއްވުންގެ ގޮތުގައި ސިފަކުރައްވައި ބަހުގެ ހަމަލާ ދެއްވަމުންނެވެ.\nއދގެ ތަޖުރިބާކާރުން ވަނީ ޓްރަމްޕްގެ އެ އަމަލުތަކަކީ ނޫސްވެރިންނާ ދެކޮޅުވެރި އަމަލުތައް ހިންގުމުގެ ބިރުވެރިކަން އުފެދޭފަދަ ވާހަކަތަކެއް ކަމަށް ވިދާޅުވެފައެވެ.\nބޮސްޓަން ގްލޯބުންވަނީ "ސަރުކާރުން ނޫސްވެރިކަމަށް ދިން ހަމަލާތަކުގެ ނުރައްކާ" ނަމުގައި އެޑިޓޯރިއަލްއެއް އޯގަސްޓް 16 ވަނަ ދުވަހު ލިޔާނެ ކަމަށް ވައުދުވެ އަދި އެހެން ނޫސް އިދާރާތަކުން ވެސް އެކަން އެގޮތަށް ކުރުމަށް ގޮވާލާފައެވެ.\nއެމެރިކާގެ މައި ނޫސްތަކާއި އެގައުމުގެ ކުދި ކުދި އިދާރާތަކުންވެސް ވަނީ އެ ގޮވާލުމަށް އިޖާބަދޭނެ ކަމަށް ބުނެފައެވެ. މީގެއިތުރުން އިނގިރޭސިވިލާތުގެ ދި ގާޑިއަން ނޫހުންވެސްވަނީ އެފަދަ ލިއުމެއް ޝާއިއުކުރާނެ ކަމަށް ބުނެފައެވެ.\nއެންމެ ފަހުން އަޕްޑޭޓް ކުރީ: 1 މަސްކުރި | ރިވިއު ކުރީ: ހުޝާމް މުހަޢްމަދް


ބިގް ބޮސް 13 ކާމިޔާބުކުރި އެކްޓަރު ސިއްދާތު ޝުކުލާ މަރުވެއްޖެ | Sandhaanu\nބިގް ބޮސް 13 ކާމިޔާބުކުރި އެކްޓަރު ސިއްދާތު ޝުކުލާ މަރުވެއްޖެ\nބިގް ބޮސް 13 ކާމިޔާބުކުރި އެކްޓަރު ސިއްދާތު ޝުކުލާ މަރުވެއްޖެއެވެ.\nއާންމުންގެ މެދުގައި މަޝްހޫރު ގިނަ ޓީވީ ޑްރާމާ ތަކުގައި މަސައްކަތްކޮށް ބެލުންތެރިންގެ ހިތްތައް އަތުލާފައިވާ ސިއްދާތު މަރުވީ ހާޓް އެޓޭކެއްޖެހިގެންނެވެ.\nދިވެހިންގެ ތެރޭގައި ވެސް މަޝްހޫރު ޑްރާމާ ބަލިކާ ވަދޫ ފަދަ މަޝްހޫރު ޑްރާމާތަކުގެ ލީޑް ރޯލް ކުޅެފައިވާ ސިއްދާތު މިއަދު މަރުވި އިރު އޭނާގެ އުމުރަކީ 40 އަހަރެވެ.\nއިންޑިއާ ނޫސްތަކުން ބުނާގޮތުގައި އޭނާ މަރުވީ މިއަދު 11 ޖެހި އިރު ކުއްލި ގޮތަކަށް ހާޓް އެޓޭކެއް ޖެހިގެންނެވެ. މިހާރު އޭނާ ވީ މުމްބާއީގެ ކޫޕާ ހޮސްޕިޓަލުގައެވެ.\nސިއްދާތު ކުޅެފައިވާ މަޝްހޫރު ޑްރާމާތަކުގެ ތެރޭގައި ބަލިކާ ވަދޫ، ބަބުލްކާ އާގަން، ޗޯޓޭ ނަންބަރު ވަން ހިމެނެއެވެ. އދި އޭނާ އަކީ ބައެއް ފިލްމު ތަކުގައި ވެސް ސަޕޯޓިވް ރޯލްގެކުޅެފައިވާ އަދި ވީޑިއޯ ލަވަތައް ކުޅެފައިވާ މީހެކެވެ. އަދި މީގެ އިތުރުން އިންޑިއާގެ އެންމެ މަޝްހޫރު ރިއަލިޓީ ޝޯ ބިގްބޮސް 13 އާއީ ކަތުރޯކީ ކިލާޅީ7އޭނާ ވަނީ ކާމިޔާބުކޮށްފައެވެ.


'Hingaa Kurahamaa' ge printing and clothing partner akah Printline - vNews.mv\n"ހިނގާ ކުރަހަމާ"ގެ ޕްރިންޓިންގ އެންޑް ކްލޯތިންގ ޕާޓްނަރަކަށް ޕްރިންޓްލައިން\nފާތިމަތު ނަހުދާ ފާއިޒް 27 May 2022, 10:58\nކުޑަކުދިންނަށް ހާއްސަކޮށް ވީޓީވީން ގެނެސްދޭ "ހިނގާ ކުރަހަމާ އަސްރަފީއާއެކު"، މި ޕްރޮގްރާމްގެ ޕްރިންޓިންގ އަދި ކްލޯތިން ޕާޓްނަރެއްގެ ގޮތުގައި ޕްރިންޓްލައިނާއެކު ވީޓީވީން އެމްއޯޔޫއެންގައި ސޮއިކޮށްފިއެވެ.\nއެމްއޯޔޫގައި ސޮއިކުރުމަށް ބޭއްވި ރަސްމިއްޔާތުގައި ވީޓީވީގެ ފަރާތުން ސޮއިކުރެއްވީ ވީމީޑިއާގެ ސީސީއޯ އަހުމަދު އުމަރެވެ. ޕްރިންޓްލައިންގެ ފަރާތުން ސޮއިކުރެއްވީ ޕްރިންޓްލައިންގެ ސޭލްސް އެންޑް މާކެޓިންގ ޑިރެކްޓަރ އަލީ ރިފަތެވެ.\nމި ޕްރޮގްރާމްގެ ކާމިޔާބު ފުރަތަމަ ސީޒަނަކަށްފަހު މިހާރު ދެވަނަ ސީޒަން ފަށައިގެން ކުރިއަށް ގެންދާއިރު، މިސީޒަންގައިވެސް ކުޅަދާނަ އާރޓިސްޓް އަހުމަދު ނިމާދު (އަންދު) އާއި ޑޫޑްލް އަރޓިސްޓް މަރިޔަމް ލީން އާއި ފާތިމަތު ޖުނައިނާ (ޖުނޭ)ގެ ތަފާތު އަރޓްވޯކްތައް ފެނިގެންދެއެވެ.\nއެއްބަސްވުމުގައި ސޮއިކުރުމަށް ބޭއްވި ރަސްމިއްޔާތުގައި ވާހަކަދައްކަވަމުން ވީމީޑިއާގެ ސީސީއޯ އުމަރު ވިދާޅުވީ، ޕްރިންޓްލައިނާއެކު މި އެއްބަސްވން އެކުލަވާލީތީ އުފާކުރައްވާ ކަމަށާއި، މިއީ މިޕްރޮގްރާމް ކުރިއަށް ގެންދިއުމަށް ލިބުނު އިތުރު ބާރެއް ކަމަށެވެ.\nވީމީޑިއާގެ ފުދޭވަރަކަށް މަޝްހޫރު ޕްރޮގްރާމެއް ފުދޭވަރަކަށް ނޫން އަޅުގަނޑު ދަންނަވާނީ، ބެލެނިވެރިންނާއި ކުޑަކުދިންގެ ދެމެދުގައި ވަރަށްވެސް މަގްބޫލްކަން ހޯދާފައިވާ ޕްރޮގްރާމެއް. މި ޕްރޮގްރާމަކީ ވޭތުވެދިޔަ އަހަރެއްހާ ދުވަހު ކުރިއަށް ގެންދިޔަ ޕްރޮގްރާމެއް، އަދި ހަމަ އެހެންމެ މި ޕްރޮގްރާމް ކުރިއަށް ގެންދިއުމަށް ލިބުނު ބާރެއް ގޮތުގައި ވީޓީވީ ވަރަށް އުފާވެރި ކަމާއެކު އަޅުގަނޑުމެން ފާހަގަކުރަން.\nވީމީޑިއާގެ ސީސީއޯ އަހުމަދު އުމަރު\nރަސްމިއްޔާތުގައި ވާހަކަދައްވަމުން ޕްރިންޓްލައިންގެ ސޭލްސް އެންޑް މާކެޓިންގ ޑިރެކްޓަރ ރިފަތު ވިދާޅުވީ، ޕްރިންޓްލައިން އިން ފޯރުކޯށްދޭ ޚިދުމަތްތަކުގެ ތެރޭގައި އާރޓް ޕްރިންޓިންގ ހިމެނޭ ކަމަށާއި، މި ޕްރޮގްރާމެކޭ އެއްފަދައިން އާރޓް ޕްރޮމޯޓްކުރުމަކީ ޕްރިންޓްލައިން އިންސްޕަޔަރ ކުރާ ކަމެއް ކަމަށެވެ.\nޕްރިންޓްލައިނަކީވެސް ވަރަށް ފުޅާ ދާއިރާއެއްގައި ޕްރިންޓިންގ ސޮލިއުޝަންސްތައް ދެމުން އަންނަ ބަޔަކަށް ވާތީ، އަޅުގަނޑުމެން ނިންމީ ކުރަހަމާ ޕްރޮގްރާމަކީވެސް އަރޓް ކުރިއަރުވައި ކުޑަކުދިންގެ މެދުގައި ވަރަށް މަގްބޫލް ޕްރޮގްރާމަކަށް ވީތީ، އަޅުގަނޑުމެންވެސް ވަރަށް ބޮޑަށް ޝައުގުވެރިވި މި ޕްރޮގްރާމާއެކީ ސްޕޮންސަރ އެއްގެ ގޮތުގައި ކުރިއަށް ދާން.\nޕްރިންޓްލައިންގެ ސޭލްސް އެންޑް މާކެޓިންގ ޑިރެކްޓަރ އަލީ ރިފަތު\nޕްރިންޓްލައިން އިން ސްޕޮންސަރކޮށްފައިވާ ކޮސްޓިއުމް ޕްރޮގްރާމްގެ ޕްރެޒެންޓަރުންނާއި ހަވާލުކޮށްދީފައިވާއިރު، އާރޓިސްޓް އަންދު ބުނި ގޮތުގައި އެފަދަ ކަސްޓަމައިޒްޑް ކޮސްޓިއުމެއް ލިބިގެން ދިއުމަކީ ޕްރޮގްރާމަށް އިތުރު ފުރިހަމަކަމެއް ލިބިގެން ދިޔަ ކަމެއް ކަމަށެވެ.\nމިކަހަލަ ކަސްޓަމައިޒްޑްކޮށް ކްލޯތިން ޕާޓްނަރ އަކާއެކު ކުރިއަށް ދިއުމަކީ ޕްރޮގްރާމަށް ލިބުނު އިތުރު މުއްސަނދި ކަމެއް. މިކަހަލަ ކަސްޓަމައިޒްޑްކޮށް ޓީޝާޓް އަދި ކްލޯތިން ޕާޓްނަރ އަކާއެކު ކުރިއަށް ދިއުން. އަދި މީޑިއާ ލާޖް ސްކޭލް ބިލްބޯޑްތައް، އަންދު ގަބޫލްކުރަނީ ހަމަ ކުރިންވެސް އަންދު މެންގެ ބިލްބޯޑުތައް މާލެއާއި ހުޅުމާލޭގައި ބެހެއްޓުން ގޮތަށް އަނެއްކާވެސް އެ ފުރުސަތު ޕްރިންޓްލައިން ތްރޫކޮށް ވާނެ ކަމަށް.\nހިނގާ ކުރަހަމާގެ ޕްރެޒެންޓަރ، އާރޓިސްޓް އަހުމަދު ނިމާދު (އަންދު)\nމި ޕްރޮގްރާމް ދެއްކުމަށް ހަމަޖެހިފައިވަނީ ކޮންމެ ހުކުރު ދުވަހެއްގެ ހަވީރު 4:00 އިން 5:00 އަށެވެ. ހުކުރު ދުވަހުގެ ޕްރޮގްރާމްގައި ވަރަށް ހާއްސަ ސަޕްރައިޒެއް ފެނިގެންދާނެ ކަމަށް އަންދު ވަނީ ބުނެފައެވެ.\nއާރޓް ވިޔަފާރި ރާއްޖެ


Israel ge aa gaanoonu badhalukuran idhikolhun govaalaifi\nއިޒްރޭލުގެ އާ ގާނޫނު ބަދަލުކުރަން އިދިކޮޅުން ގޮވާލައިފި\nއިޒްރޭލަކީ ސީދާ ޔަހޫދީ ދައުލަތެއްކަމަށް ކަނޑައެޅި ގާނޫނު ބަދަލުކރުމަށް ގޮވާލައި މިދިޔަ ހޮނިހިރު ދުވަހު ކުރި މުޒާހަރާގެ ތެރެއިން. -- ފޮޓޯ: އީޕީއޭ\nޓެލްއަވީވް (އޯގަސްޓް 8) - އިޒްރޭލަކީ ސީދާ ޔަހޫދީ ދައުލަތެއް ކަމަށާއި ގުދުސްއަކީ ވެރިރަށް ކަމަށް ކަނޑައަޅާ ބިލެއް އެ ގައުމުގެ ގާނޫނޫ ހަދާ މަޖިލީހުން ފާސް ކުރުމާއި ގުޅިގެން، އެ ގާނޫނު އިސްލާހުކޮށް އިސްރޭލުގައި ދިރިއުޅޭ ހުރިހާ ރައްޔިތުންނަށް ހަމަހަމަކަން ގާއިމުކޮށްދިނުމަށް އިދިކޮޅުން ގޮވާލައިފި އެވެ.\nޖުލައި 19 ވަނަ ދުވަހު ފާސްކުރި ބިލުގައިވާ ގޮތުން، އަރަބި ބަހަކީ ރަސްމީ ބަސް ނޫން ކަމަށް ކަނޑައަޅާ، ޔަހޫދީން ގައުމަށް ވަޒަންވެރި ވަމުން ދިއުމަކީ ގައުމީ މަސައްކަތްތަކެއް ކަމެއް ކަމަށެވެ. އަދި ގުދުސް އަކީ އިޒްރޭލުގެ ވެރިރަށް ކަމަށް ވެސް ވަނީ ރަސްމީކޮށް ކަނޑައަޅާފަ އެވެ.\nއެ ބިލާއި ގުޅޭގޮތުން އަލުން ބަހުސް ކުރުމަށް ބޭނުންވާ އަދަދަށް ވޯޓު ހަމަކޮށްގެން، އިއްޔެ ބޭއްވުނު މަޖިލީހުގެ ހާއްސަ ޖަލްސާގައި، އިދިކޮޅު މެމްބަރުން ވަނީ އިސްރޭލުގައި ދިރިއުޅޭ ހުރިހާ ރައްޔިތުންގެ ހައްގުތައް ހިމެނޭގޮތަށް އެ ގާނޫނު އިސްލާހު ކުރުމަށް ގޮވާލާފަ އެވެ.\nއިޒްރޭލުގައި އާބާދީގެ 20 ޕަސަންޓަކީ އަރަބިންނެވެ. އަދި މި ފަދަ ގާނޫނެއްގެ ސަބަބުން، އަރަބިންގެ ހައްގުތަކަށް އިތުރު ހީނަރު ކަމެއް އަންނާނެ ކަމަށް ބުނެ ގިނަ ބަޔަކު ދަނީ ކަންބޮޑުވުން ފާޅުކުރަމުންނެވެ.\nއިޒްރޭލުން އަދިވެސް ދަނީ ފަލަސްތީނު މީހުންނާއި ދެކޮޅަށް އިންސާނިއްޔަތާ ހިލާފު އެތައް ޖަރީމާތަކެއް ހިންގަމުންނެވެ.


Meege fahun dhonkeyo thoshigandu ellaa nulaathi\nމީގެ ފަހުން ދޮންކެޔޮ ތޮށިގަނޑު އެއްލާ ނުލާތި\nއަޅުގަނޑުމެން އިންސާނުން ދުޅަހެޔޮ ސިއްހަތެއްގައި ތިބުމަށް ކޮންމެ ދުވަހަކުވެސް ތަރުކާރީ އާއި މޭވާގެ ބާވަތްތައް ކެއުމުގައި ހިމަނަން ޖެހެއެވެ. ހަށިގަނޑަށް ބޭނުންވާ ތަފާތު ވިޓަމިން ތައް މޭވާއިން ލިއްބައިދެއެވެ\nވިޓަމިންއާއި މިނެރަލްސް އަކީ ހަށިގަނޑު ދުޅަހެޔޮކޮށް ބެހެއްޓުމުގައި ސަތޭކައެއްހާ ދައުރު އަދާކުރާ މާއްދާތަކެވެ\nވިޓަމިން އިން ވާފައިދާ ތަކަށް ބަލާއިރު ކަށިވަރުގަދަ ކޮށްދިނުން،ހަންގަނޑުގެ ބަލިތަކުން ރައްކާތެރި ކޮށްދިނުން، ހަންގަނޑުގައި ހަލާކުވެފައިވާ ފާރުތައް ފަސޭހަކޮށް ދިނުން، ހަށިގަނޑަށް ބޭނުން ވާ ހަކަތަ ލިއްބައިދިނުން، ދިފާއީ ނިޒާމް ވަރުގަދަ ކޮށް އަދި ހަށިގަނޑުގައި ހަލާކު ވެފައިވާ ސެލް ތަކަށް ދިރުން ގެނެސްދެއެވެ. މިއީ މޭވާއިން އަޅުގަނޑުމެންނަށް ލިބިދޭ ފައިދާތަކެވެ\nމޭވާއިން ލިބިދޭ ފައިދާ އެއްކައިރި ކޮށްލާފައި މޭވާގެ ތޮށިގަނޑުން ލިބިދޭ ފައިދާއަށް ބަލައިލަމާ ހިނގާށެވެ\nމޭވާއިން ލިބިދޭފައިދާ އާއި އެއްވަރަށް އޭގެ ތޮށިގަނޑުން ފައިދާ ލިބޭކަން އިނގެނީ އަޅުގަނޑުމެންގެ ތެރޭން ކިތައްބޭފުޅުންނަށް ތޯއެވެ؟ ހުރިހައި މޭވާތަކުގެ ތެރެއިން ދޮންކޭލަކީ އެމޭވާ ގައި އެކުލެވޭ ފައިދާއާއި އެއްވަރަށް އޭގެ\nތޮށިގަނޑުން ފައިދާ ލިބިދޭ މޭވާއެއް ކަމަށް ސައިންސްވެރިން ބުނެއެވެ. ތިރީގައި މިވަނީ ދޮންކެޔޮލުގެ ތޮށިގަނޑުބޭނުން ކޮށްގެން އަޅުގަނޑުމެންނަށް ކުރެވިދާނެ ބައެއް ކަންތައްތަކެވެ\nހަންގަނޑުގައި ހޭކިފައި ހުންނަ ގަލަން ދެލި\nގަލަމަކުން ކުއްލިޔަކަށް ދެލި ބުރައިގެން ގޮސް އަތުގެ ހަންގަނޑުގައި ދެލި ހޭކިއްޖިއްޔާ ދޮންކޭލުގެ ތޮށިގަނޑު ދެލީގައި އުނގުޅާށެވެ. ކުޑަ ހިނދު ކޮޅަކުން ދެލި ފިލައިގެން ދާނެއެވެ. ދޮންކޭލުގެ ތޮށިގަނޑުގައިވާ ގުދުރަތީ ތެލުގެ ސަބަބުން ދެލިފިލައިގެން ދެއެވެ\nދަތްތައް ހުދުކުރުމަށް އެހާމެ ފަސޭހަ އަދި އަގަކާނުލާ ކޮށްލެވޭނެ ގޮތެއް ބޭނުން ނުވާނީ ކާކުހެއްޔެވެ. ދޮންކެޔޮ ތޮށިގަނޑުގެ އެތެރޭގެ ބައިން ދަތްތަކުގައި ދެމިނެޓް ވަންދެން އުނގުޅާށެވެ. މިގޮތަށް ކޮންމެ ދުވަހަކު ތަކުރާރު ކޮށްލެވިދާނެއެވެ. ދޮންކެޔޮ ތޮށީގައިވާ ބްލީޗް ގެ މާއްދާ އިން ދަތްތައް ހުދުކޮށްދޭނެއެވެ\nސޫތްޕެއް ދަތް އެޅުމުން\nއާންމުކޮށް އިރުވައި މޫސުމުގައި މަދިރި އާއި އެކިކަހަލަ ސޫފިތައް އުޅެއެވެ. ސޫތްޕެއް ހަންގަނޑުގައި ހަފައި ހިރުވާ ހަދާނަމަ ދޮންކޭލުގެ ތޮށީގެ އެތެރޭގެ ބައި ހިރުވާ ތަނެއްގައި އުނގުޅާލާށެވެ. މިއީ ބޭނުންކޮށްލަން ރަނގަޅު ކެމިކަލް ފްރީ ހައްލެކެވެ\nމޫނުގައި ނަގާ ބިހިތަކަށް\nދޮންކެޔޮ ތޮށީން މޫނާއި ކަރު މަސާޖް ކޮށްލުމުން މޫނުގައި ނަގާފައި ހުންނަ ބިހިތައް ރަނގަޅުވެ، މޫނުގައި އާއި ކަރުގައި ހުންނަ ރޫތައް ފިލުވިދެއެވެ. މިގޮތަށް ކޮންމެ ދުވަހަކު މަސާޖް ކޮށްލުން ރަނގަޅެވެ\nކުކުޅު ފިހާއިރު މަޑުކޮށް ބެހެއްޓުމަށް\nބޯންލެސް ކުކުޅު ބައެއްފަހަރަށް މާމަޑުކޮށް ހުރުމުގެ ސަބަބުން ފިހެ ނިމޭއިރު މާބޮޑަށް ހިކި، ހަރުވާ ގޮތް ވެއެވެ. ނަމަވެސް ފިހުމުގެ ކުރިން ދޮންކެޔޮ ތޮށިކޮޅެއް ކުކުޅު ކޮޅު މަތީގައި އަޅާލުމަށް ފަހު ފިހުމުން މަސްކޮޅު ތާޒާކޮށް މަޑުކޮށް ބަހައްޓައިދެއެވެ


Covid-19: Saiboanyaa eku baleege mauloomaathu MP Usham dhevvaifi | Mihaaru\nކޮވިޑް-19ގެ މައުލޫމާތު، ވިލިމާލޭގެ ރައްޔިތުންނަށް އުޝާމްގެ ފަރާތުން ދެނީ: އޭނާ ވަނީ ހިލޭ ހޭންޑްވޮޝް ވެސް ބައްސަވާފައި\nކޮވިޑް-19: ސައިބޯންޏާ އެކު، ބަލީގެ މައުލޫމާތު އުޝާމް ދެއްވައިފި\n09 މާޗް 2020 - 22:342comments\nއެކި ގައުމުތަކުގައި ހަލުވިކަމާ އެކު، މިހާރު ފެތުރެމުންދާ ރޯގާ، ކޮވިޑް-19އާ ގުޅޭގޮތުން، ވިލިމާލޭގެ ގިނަ ބަޔަކަށް، އެ ދާއިރާގެ ރައްޔިތުންގެ މަޖިލީހުގެ މެމްބަރު އަހުމަދު އުޝާމް މައުލޫމާތު ދެއްވައިފި އެވެ. އަދި އޭނާ މިއަދު ވަނީ ގިނަ އަދަދެއްގެ ބަޔަކަށް އަތްދޮންނަ ސައިބޯނި ފުޅި ހިލޭ ބައްސަވައިފަ އެވެ.\nކޮވިޑް-19 ޖެހިފައިވާ ހަ މީހަކު މިހާތަނަށް ރާއްޖޭން ވެސް ފެނިފައިވާއިރު، އެ ބަލީގެ ބިރު ވަނީ ބޮޑުވެފަ އެވެ. އެހެންވެ، ރައްޔިތުންނާ ބައްދަލު ކުރައްވައި އުޝާމް މައުލޫމާތު ދެއްވީ، ބަލިން ރައްކާތެރިވާނެ ގޮތާއި އާއްމު ސާފުތާހިރު ކަމާ ގުޅޭގޮތުންނެވެ.\n"އަތްދޮވުމާއި ސާފުތާހިރުކަމާ ގުޅޭގޮތުން އާންމުން ހޭލުންތެރި ކުރުވުން އަޅުގަނޑުގެ ބޭނުމަކީ. މި ބައްޔާ މެދު ވަރަށް ބޮޑަށް ހޭލުންތެރިވާންޖެހޭ ކަމަށް ފެނިގެން ކުރި ކަމެއް މިއީ،" އުޝާމް ވިދާޅުވި އެވެ.\nއޭގެ އިތުރުން، ބައްޔާ ގުޅޭ މައުލޫމާތު ހިމެނޭ ޕޯސްޓަރު ވެސް އޭނާ ވަނީ އާއްމުންނަށް ބައްސަވައިފަ އެވެ. އަދި އަތް ދޮންނަން ބޭނުންކުރާ 1،000 ފުޅި ވެސް ބެއްސެވި އެވެ.\nވިލިމާލޭ ފެރީ ޓާމިނަލް ކައިރީގައި މި މައުލޫމާތުތައް ދެއްވުމަށް، އުޝާމްއާ އެކީގައި އޭނާގެ ދާއިރާގެ އޮފީހުގެ ބައެއް މީހުން ވެސް ބައިވެރިވި އެވެ. ޚާއްސަކޮށް އުޝާމްގެ ޓީމުގެ މީހުންގެ މަސައްކަތް އޭނާ ފާހަގަކުރެއްވި އެވެ.\nއުޝާމް ވިދާޅުވި ގޮތުގައި، މިއީ މި ބައްޔާ ގުޅޭގޮތުން ބޭއްވި ފުރަތަމަ ހަރަކާތް ކަމަށް ވެސް ކުރިއަށް އޮތްތަނުގައި މިފަދަ ކަންކަން ކުރިއަށް ގެންދަވާނެ ކަމަށެވެ.\nއުޝާމް ވިދާޅުވި ގޮތުގައި، ކޮވިޑް-19 އާ ގުޅޭގޮތުން ހާހަކަށް ވުރެ ގިނަ މީހުންނަށް މައުލޫމާތު ދީފައިވާނެ އެވެ.\nކޮވިޑް-19 އަށް ޕޮޒިޓިވްވި މީހުން މިހާތަނަށް ފެނިފައިވަނީ ކުރެއްދޫ ރިސޯޓުގެ ހަތަރު މީހަކާއި އއ. ސޭންޑީޒް ބަތަލާ އައިލެންޑް ރިސޯޓުގެ ދެ މީހެކެވެ. އެ އެންމެންނަކީ ވެސް ބިދޭސީންނެެވެ. އެ ދެ ރިސޯޓު ވެސް މިހާރު ވަނީ ކަރަންޓީންކޮށްފަ އެވެ.\nކުރެއްދޫ ރިސޯޓުގައި ބަލި ފެތުރިފައިވަނީ އެ ރަށުގައި ހުރި އިޓަލީގެ ޓޫރިސްޓެއްގެ ފަރާތުންނެވެ. ގައުމަށް ފުރުމުގެ ކުރިން އޭނާ މާލޭގައި ދެ ދުވަސް ހުރުމާއެކު، އޭނާގެ ފަރާތުން އިތުރު ބަޔަކަށް އެ ބަލި ޖެހުމުގެ ފުރުސަތު އޮތް ކަމަށް ބެލެވި، މާލޭން ވެސް އިތުރު ބަޔަކު ވަނީ ކަރަންޓީންކޮށްފަ އެވެ.\nއިތުރު ލިޔުންތައް ސިއްހަތު މެމްބަރު އަހުމަދު އުޝާމް (ވިލިމާލެ) ބަލިތައް ވިލިމާލެ\nމާލެ ސަރަހައްދުގެ ކާފިއުގަޑި ދަންވަރު 12 އިން 4އަށް\nމާލެ އިން މަރުވި މީހުންގެ އަދަދު މި އަހަރު މަދު


Covid-19: Indonesia Ga Veydhanathah Ithuruve, Hospital Thah Furenee - Vaguthu\nކޮވިޑް-19: އިންޑޮނޭޝިއާގައި ވޭދަނަތައް އިތުރުވެ، ހޮސްޕިޓަލްތައް ފުރެނީ\nއިންޑޮނޭޝިއާގައި ކޮވިޑް-19 ގެ ވޭދަނަތައް އިތުރުވެ، ބަލި މީހުންނަށް ފަރުވާ ދިނުމުގައި ގޮންޖެހުންތަކާ ކުރިމަތިލާން ޖެހިއްޖެއެވެ.\nއާބާދީގައި 270 މިލިއަން މީހުން ހިމެނޭ އިންޑޮނޭޝިއާގައި ކޮވިޑްގެ ހާލަތު މީގެކުރިން ނުވެއްޓޭ ހާލަތަށް މިހާރު ވަނީ ވެއްޓިފައެވެ.\nހޮނިހިރު ދުވަހާ ހަަމައަށް އެ ގައުމުން ދެ މިލިއަނަށްވުރެ ގިނަ މީހުން ކޮވިޑަށް ފައްސިވެ ރިޕޯޓު ކޮށްފައިވެއެވެ.\nއިންޑޮނޭޝިއާގެ ވެރިކަންކުރާ ޖަކާޓާ އާއި އެހެންވެސް ސަރަހައްދުތަކުން ވޭދަނަތައް އިތުރުވެފައިވާ އިރު ހޮސްޕިޓަލުތައް ފުރުމަކާއި ގާތަށް ވަނީ އައިސްފައެވެ. އެގޮތުން މިހާރުވެސް، 75 އިންސައްތަ ހޮސްޕިޓަލުގެ އެނދުތައް ވަނީ ފުރިފައި ކަމަށް ރިޕޯޓުތައް ބުނެއެވެ. ހޮސްޕިޓަލުތައް ފުރިގެން ޖަކާޓާގައި އެމަޖެންސީ ހާލަތްތަކުގައި ބޭނުންކުރުމަށް ޓެންޓު ޖަހާފައިވެއެވެ.\nއެގައުމުގައި ކޮވިޑް ވޭދަތަނައް އިތުރުވެފައިވާ މި ދަނޑިވަޅުގައި އިންޑިއާއިން އެންމެ ފުރަތަމަ ފެނުނު ނުރައްކާތެރި ޑެލްޓާ ވޭރިއެންޓް ވެސް އަންނަނީ ހަލުވިކަމާއި އެކު ފެތުރެމުންނެވެ.\nއިންޑޮނޭޝިއާގެ އުތުރު ސުމަޓްރާގައި ވޭތުވެދިޔަ ހަ މަސްދުވަހުގެ ތެރޭގައި 1،800 ކުޑަކުދިންނަށް ކޮވިޑް ޖެހި، ބަލީގައި 14 ކުއްޖަކު މަރުވެފައިވާ ކަމަށް ކޮވިޑް ޓާސްކުފޯސްއިން ބުންޏެވެ. ފައްސިވެފައިވާ މީހުންގެ ތެރެއިން ތިންބައި ކޮށްފަ އެއްބައި ކުދިންނަކީ ޕްރީސްކޫލަށް ދާ އުމުރުފުރައިގެ ކުދިން ކަމަށް ޓާސްކުފޯސްއިން ބުންޏެވެ.\nކޮވިޑް އާލަމީވަބާގެ ފަހުން މިހާތަނަށް ސިއްހީ ދާއިރާގައި މަސައްކަތް ކުރާ 1،000 މީހަކު ކޮވިޑުގައި މަރުވެފައިވާ ކަމަށް ރިޕޯޓުތައް ބުނެއެވެ. އޭގެ ތެރެއިން 401 މީހަކީ ޑޮކްޓަރުން ކަމަށާއި، ޑޮކްޓަރުންގެ ތެރެއިން ވެސް 14 މީހުން ބަލީގައި މަރުވެފައިވަނީ ވެކްސިން ފުރިހަމަ ކޮށްފައިވަނިކޮށް ކަމަށް ބުނެފައިވެއެވެ.\nމި މަހު، ސެންޓަރަލް ޖާވާއިން ވެކްސިން ޖަހާފައިވާ ޑޮކްޓަރުން ހިމެނޭހެން 300 ސިއްހީ ހިދުމަތްތެރިއަކު ކޮވިޑަށް ފައްސިވެގެން ރިކޯޑު ކޮށްފައިވެއެވެ. ދެކުނު ޖާވާގައި ހޮސްޕިޓަލުގެ 90 އިންސައްތަ އެނދުތައް ފުރިފައިވާއިރު، ބައެއް ހޮސްޕިޓަލު ތަކުގައި 100 އިންސައްތަ ވަނީ ފުރިފައެވެ.


Barca gai madu kuran beynun viyas Alves ah team dhookollan jehijje | Mihaaru\nކުޅިވަރު / ޑެނިއަލް އަލްވެސް\nބާސާގައި މަޑުކުރަން ބޭނުން ވިޔަސް އަލްވޭސް ޓީމު ދޫކޮށްލަން ޖެހިއްޖެ\nއަލްވޭސް މިދިޔަ ސީޒަންގައި ބާސާ އަށް ކުޅެނީ: އޭނާ އަށް ވަނީ ކްލަބް ދޫކޮށްލަން މަޖުބޫރު ވެފަ\n16 ޖޫން 2022 - 10:12\nބާސެލޯނާ (ޖޫން 16) - މިދިޔަ އަހަރު ދެވަނަ ފަހަރަށް ސްޕެއިންގެ ބާސެލޯނާއާ ގުޅުނު ބްރެޒިލްގެ ކަނާތު ބެކް ޑެނީ އަލްވޭސް ކޮންޓްރެކްޓް ހަމަވުމުން ކުލަބް ދޫކޮށްލަން ނިންމާފައި ވާކަން ހާމަ ކޮށްފި އެވެ.\nއަލްވޭސް މިދިޔަ ނޮވެމްބަރު މަހު ދެވަނަ ފަހަރަށް ބާސެލޯނާއާ ގުޅުނީ، 2016 ވަނަ އަހަރު އޭނާ ބާސާ ދޫކޮށް އިޓަލީގެ ޔުވެންޓަސްއަށް ބަދަލުވިތާ ފަސް އަހަރު ފަހުން، ކުރު މުއްދަތުގެ އެއްބަސްވުމެއްގަ އެވެ. އޭނާ ވަނީ ބާސެލޯނާއަށް އަށް ނުވަ ސީޒަނުގައި 408 މެޗު ކުޅެދީ، ހަ ފަހަރު ލަ ލީގާ ކާމިޔާބު ކޮށްފަ އެވެ.\nHaradhu kuraane faisaaeh Barca gai neiy, Soi kuruvee freekoh huri Alves\nރިޕޯޓްތައް ބުނާގޮތުން ނިމިދިޔަ ސީޒަނުގައި އަލްވޭސް ބާސެލޯނާ އަށް ކުޅުނީ ލަ ލީގާ ގައި ޕްރޮފެޝަނަލް ކުޅުންތެރިއަކަށް ދޭ އެންމެ ކުޑަ މުސާރަ؛ ސީޒަނަކަށް 155،000 ޔޫރޯގެ އަގަކަށެވެ. އުމުރުން 39 އަހަރުގެ ޑިފެންޑަރު މިއަހަރުގެ ވޯލްޑް ކަޕަށް ތައްޔާރުވުމުގެ ގޮތުން ބާސެލޯނާއާ އެކު ކުރު މުއްދަތަކަށް އިތުރު އެއްބަސްވުމަކަށް އާދެވޭތޯ ބެލި ނަމަވެސް، ކުލަބުގެ މާލީ ހާލަތާ ހުރެ އޭނާގެ އެދުން ފުރިހަމަ ކޮށެއް ނުދެވުނެވެ. މިއާ އެކު މިމަހުގެ 30 ގައި އަލްވޭސްގެ ކޮންޓްރެކްޓް ހަމަވުމުން އޭނާ ކްލަބް ދޫކޮށްލާނެ އެވެ.\n"އަހަރެންނަށް އަލުން މި (ބާސެލޯނާގެ) ޖޯޒީގައި ކުޅެން ފުރުސަތު ދިން ކަމަށްޓަކައި ކުލަބުގެ ހުރިހާ ސްޓާފުންނަށް ޝުކުރުވެރިވަން، މީހަކަށް އިހުސާސް ނުކުރެވޭނެ އަހަރެން އުފާވާ ވަރެއް،" އަލްވޭސް ސޯޝަލް މީޑިއާއަށް ދޫކޮށްލި އޭނާގެ ވަދާއީ ޕޯސްޓުގައި ލިޔެފައި ވެއެވެ.\n"އަހަރެން އުންމީދުކުރަން ކުލަބުގައި ތިބޭ އެންމެން ވެސް (މިހާރު އޮތް ހާލަތުން އަރައިގަނެ)، ކުލަބުގެ ތާރީހު އަލުން ބަދަލު ކޮށްލާނެ ކަމަށް، މިއީ އަހަރެނގެ ހިތުގެ އެންމެ ފުންމިނުން އެދޭ ކަމެއް."\nއަލްވޭސް ބާސެލޯނާ އަށް ފުރަތަމަ ބަދަލުވީ ސެވިއްޔާ އިން، 2008 ގަ އެވެ. އޭނާ ޔުވެންޓަސް އަށް ބަދަލުވުމުގެ ކުރިން ވަނީ ބާސެލޯނާގައި ހޭދަކުރި އަށް ސީޒަނުގައި ލަ ލީގާގެ އިތުރުން، ތިން ފަހަރު ޔޫއެފާ ޗެމްޕިއަންސް ލީގާއި ފީފާ ކްލަބް ވޯލްޑް ކަޕް ތަށި އުފުލާލައިފަ އެވެ.\nޔުވެންޓަސް އާއެކު އިޓަލިއަން ލީގު ކާމިޔާބު ކުރުމަށް ފަހު ޖެހިގެން އައި ދެ ސީޒަނުގައި އަލްވޭސް ވަނީ ޕީއެސްޖީ އާއެކު ފްރާންސް ލީގު ވެސް ކާމިޔާބު ކޮށްފަ އެވެ. އަދި އޭނާ ދެވަނަ ފަހަރަށް ބާސެލޯނާއާ ގުޅުނީ ބްރެޒިލްގެ ސައޯ ޕައޮލޯ އަށް ތިން ސީޒަން ކުޅުމަށް ފަހު އެވެ.\nމިދިޔަ އަހަރު ކޮޕާ އެމެރިކާ މުބާރާތުގެ ފައިނަލަށް ދަތުރުކުރި ބްރެޒިލް ޓީމުގައި ވެސް ހިމެނުނު އަލްވޭސް ވަނީ ބްރެޒިލް އިން މި މަހު ދެކުނު ކޮރެއާ އާއި ޖަޕާނާ ދެކޮޅަށް ކުޅުނު ރަހުމަތްރެތިކަމުގެ ދެ މެޗުގައި ވެސް ކުޅެފަ އެވެ. އަދި އޭނާ ހުރީ ނޮވެމްބަރު މަހު ގަތަރުގައި ފަށާ ވޯލްޑް ކަޕުގައި ކުޅުމުގެ އުންމީދުގަ އެވެ.\nބާސެލޯނާ ޑެނިއަލް އަލްވެސް


Mashvaraa Kuranvee Kon Raees Akaa Kan Olhijje: Idhikolhu | Hathaavees\nސަރުކާރާއި އެކުގައި މަޝްވަރާ ކުރުމަށް އިދިކޮޅު ޕްރޮގްރެސިވް ކޮންގްރެސް ކޯލިޝަން އޮތީ ތައްޔާރަށް ކަމަށާއި އެހެންނަމަވެސް މަޝްވަރާ ކުރަންވީ ކޮން ރައީސަކާކަން މިހާރު އޮޅިއްޖެ ކަމަށް އެ ކޯލިޝަނުން ބުނެފިއެވެ.\nއެކަމާއި ގުޅިގެން ޕީޕީއެމްގެ ނާއިބު ރައީސް އަދި ނައިފަރު ދާއިރާގެ މެންބަރު އަހުމަދު ޝިޔާމް އިއްޔެ ވިދާޅުވީ ގައުމުގެ ކަންކަމާއި ގުޅޭ ގޮތުން އިދިކޮޅު ކޯލިޝަންގެ ބޮޑެތި ކަންބޮޑުވުންތައް އެބަހުރި ކަމަށެވެ. އަދި ވިދާޅުވީ އެކަންކަމާއި ރައީސް ސޯލިހާއި އެކުގައި މަޝްވަރާ ކުރުމަށް އިދިކޮޅުން އެތަކެއް މަސައްކަތްތަކެއް ކޮށްފައިވާނެ ކަމަށެވެ.\n“އަޅުގަނޑުމެން މިތިބީ ތައްޔާރަށް. ދެން ރައީސް ސޯލިހު ބައެއް ބޭފުޅުން މެދުވެރިކޮށް އެބަހުރި އަޅުގަނޑުމެން މަޝްވަރާއަކަށް ދާންޖެހޭ ކަމަށްވަންޏާ ޖަލަށްށޭ ދާންޖެހޭނީ، އަޅުގަނޑުމެން މިތިބީ ޖަލަށްވެސް ދާން. މާފުށީ ޖަލުގައި މަޝްވަރާތައް ކުރިޔަށް ގެންދާ ކަމަށްވާނަމަ މާފުށި ޖަލަށްވެސް އަޅުގަނޑުމެން މިތިބީ ދާން. ގައުމަށް މިވާ ކަންތައްތަކާއި ރައްޔިތުންގެ ކަންބޮޑުވުންތަކަށް ހައްލެއް ގެނެސް ދިނުމަށް މި ކޯލިޝަން މިއޮތީ ހަމަ ތައްޔާރަށޭ ހުރިހާ މަޝްވަރާ އަކަށްވެސް ދާން،” ޝިޔާމް ވިދާޅުވިއެވެ.\nނަމަވެސް ސިޔާސީ ޕާޓީތަކާއި އެކު ސަރުކާރުން މަޝްވަރާކުރުމާއި މެދު ދެކެވަޑައިގަންނަވާގޮތް ހާމަކުރައްވާ އެމްޑީޕީގެ ރައީސް، އަދި ރައްޔިތުން މަޖިލީހުގެ ރައީސް، މުހައްމަދު ނަޝީދު ރޭ ވިދާޅުވީ އިދިކޮޅު ފަރާތްތަކާއި އެކު މަޝްވަރާކުރަން ފުރުސަތު އޮތްކަން ރައީސް އިބްރާހިމް މުހައްމަދު ސޯލިހު ހާމަކުރެއްވުމުން އެކަމަށް ވަރަށް ބޮޑަށް މަރުހަބާ ދަންނަވާފައިވާނެ ކަމަށެވެ. އަދި އިހުލާސްތެރި އިދިކޮޅު ލީޑަރަކީ ކޮބައިކަން ސާފުވާން ޖެހޭ ކަމަށާ، އެ ލީޑަރުގެ ކެބިނެޓަކީ ކޮބައިކަން ވެސް އެނގެން ޖެހޭ ކަމަށް އެމަނިކުފާނު ވިދާޅުވިއެވެ.\nނަޝީދުގެ ވާހަކައަށް ރައްދު ދެއްވަމުން ޕީއެންސީގެ ނާއިބު ރައީސް އަދި ބާރަށު ދާއިރާގެ ކުރީގެ މެންބަރު އިބްރާހީމް ޝުޖާއު ވިދާޅުވީ އިދިކޮޅު ލީޑަރަކީ މިހާރު ޖަލުގައި ހުންނެވި ކުރީގެ ރައީސް އަބްދުﷲ ޔާމީންކަމާމެދު އެއްވެސް ސުވާލެއް ނެތް ކަމަށެވެ. ނަމަވެސް، އިދިކޮޅުން ކަމަކާގުޅޭ ގޮތުން މަޝްވަރާއެއް ކުރާ ނަމަ، މަޝްވަރާ ކުރާނީ ކޮން ރައީސަކާކަން ވެސް އެނގެންޖެހޭ ކަމަށް ޝުޖާއު ވިދާޅުވިއެވެ.\nPrevious މާސްކު އެޅުން މަޖުބޫރު ކުރުވަން ވިސްނަނީ\nNext ފުލުސް ލޯންޗުގައި ރޯކޮށްލި މައްސަލާގައި ދެ މީހަކަށް ޓެރަރިޒަމްގެ ދައުވާ އުފުލައިފި


Arushee kaamiyaabe hodhee kerumaai hihvarun\nއަރުޝީ ކާމިޔާބު ހޯދީ ކެރުމާއި ހިތްވަރުން\nކެރިގެން ކުރިމަތިލައިގެން ނުވާނެކަމެއް ނޯންނާނެއޭ ބުނާތީ އަޑުއަހަމެވެ. އެފަދަ އެތައް ދިރިހުރި މިސާލެއް އަހަރުމެންގެ ތެރެއިން ދެއްކި ވެސް ދާނެ އެވެ. ރާއްޖޭގެ އެންމެ ބޮޑު ޓެލެކޮމް ކުންފުނި އުރީދޫގެ "ހެޑް އޮފް އިންވެސްޓާ ރިލޭޝަންސް" އަރުޝީ މުހައްމަދަކީ ވެސް ހަމަ މިފަދަ މިސާލެކެވެ. އަރުޝީ އުރީދޫގެ އެ ޒިންމާ ބޮޑު ވަޒީފާއާ ހަވާލުވީ ކެރިގެން އެވެ. މި ހަވާލުވަނީ ކިހާ ވަރެއްގެ މަސައްކަތެއްކަން ރަނގަޅަށް އެނގި ހުރެ އެވެ. އޭނާއާ ހަވާލުވީ ރާއްޖޭގެ ހިއްސާގެ ބާޒާރުގައި އިންވެސްޓްކުރި ފުރަތަމަ މަލްޓިނޭޝަނަލް ކުންފުނީގެ ހިއްސާ ވިއްކުމުގެ މަސައްކަތުގެ މުޅި ހަރަކާތް ބަލަހައްޓާށެވެ. މި މަސައްކަތް އޭނާ ކިތަންމެހާ ވެސް ރަނގަޅަކަށް ކާމިޔާބު ކޮށްފި އެވެ.\n"މިހާތަނަށް ކުރި އެންމެ ބޮޑު އެއް މަސައްކަތް އުރީދޫ ހިއްސާ ވިއްކުން. މިކަމަކީ ޕާސަނަލީ ވެސް ބޮޑު ކާމިޔާބީ އެއް. ރާއްޖޭގެ އެންމެ ސަކްސަސްފުލް އައިޕީއޯގެ ގޮތުގައި ފާހަގަ ވުމަކީ ބޮޑު ކާމިޔާބީއެއް،" އަރުޝީގެ ހިތްހަމަ ޖެހުން އަވަސްއާ ހިއްސާކުރި އެވެ.\nއަރުޝީ ފުރަތަމަ ވަޒީފާއަކަށް ނުކުތީ، އުމުރުން އެންމެ 18 އަހަރުގަ އެވެ. ފުރަތަމަ ވަޒީފާއަކީ ރައީސް އޮފީހެވެ. އެންމެ ފުރަތަމަ ކިޔަވަން ދިޔައީ ވެސް އެ އޮފީހުގައި މަސައްކަތް ކުރަން އުޅެމުން އެވެ. އޮސްޓްރޭލިޔާ އާއި މެލޭޝިޔާ އިން ބިޒްނަސް މެނޭޖުމަންޓާއި ބިޒްނަސް އެޑްމިނިސްޓްރޭޝަނުން މަތީ ތައުލީމް ހާސިލް ކުރެއްވުމަށްފަހު، އޭނާ ވަނީ ސަރުކާރުގައި 12 އަހަރު ހިދުމަތް ކޮށްފަ އެވެ.\nރައީސް އޮފީހަށް ފަހު، އޭނާ ދެން ބަދަލުވީ އުރީދޫ މޯލްޑިވްސް އަށެވެ. އެންމެ ފުރަތަމަ ރައީސް އޮފީހުގެ ވަޒީފާއަކީ އެސިސްޓެންޑް ސެކްރެޓަރީގެ މަގާމެވެ. އޭގެ ފަހުން ރައީސް އޮފީހުގެ އެސިސްޑެންޓް ޑިރެކްޓަރުގެ މަގާމު ވެސް ފުރި އެވެ. އަދި ރައީސުލް ޖުމްހޫރިއްޔާގެ ސެކްރެޓޭރިއަޓްގައި ވެސް މަސައްކަތް ކުރެއްވި އެވެ. އަރުޝީވަނީ ރާއްޖޭގެ ހަތަރު ރައީސެއްގެ އަރިހުގައި މަސައްކަތް ކުރުމުގެ ނަސީބު ހޯދައިފަ އެވެ.\n"އެންމެ އެންޖޯއީ ކޮށްގެން މަސައްކަތް ކުރީ ސެކްރެޓޭރިއަޓްގައި. އެތަނުގައި އެކި އިވެންޓްތައް އޮގަނައިޒް ކުރުން އޮވޭ. މިތަނުގައި އުޅުނުއިރު، ފަލަސްތީނުގެ ރައީސް އާއި ތައިލެންޑުގެ ޕްރައިމް މިނިސްޓަރު ވެސް ވަޑައިގެންނެވީ. އެކަހަލަ އިވެންޓްތަކުގައި ވަރަށް ކުރާ ހިތުން މަސައްކަތް ކުރީ،" އަރުޝީގެ ތަފާތު ތަޖުރިބާ ހިއްސާ ކުރަމުން ބުންޏެވެ.\nއަރުޝީ އަހަރީ އާއްމު ޖަލްސާއަށްފަހު--\nދެން އޮތް ސުވާލަކީ އަރުޝީ ސަރުކާރުގެ ވަޒީފާ ދޫކޮށްލީ ކީއްވެގެން ހެއްޔެވެ؟\n"ބާރަ އަހަރު މަސައްކަތް ކުރެވުނީމަ އަޅުގަނޑު ގަބޫލުކުރީ ދެން ސަރުކާރަށް ހިދުމަތް ކުރެވިއްޖެކަމަށް. އެހެންވެ އުރީދޫ ވަޒީފާ އިއުލާނުކޮށްފައިން ތަން ފެނުނީމަ ވަކިވީ. ހިތަށް އެރީ އިތުރު އެކްސް ޕޯޝާއެއް ވެސް ހޯދަން. އިންޓަނޭޝަނަލް ކުންފުންޏެއްގައި މަސައްކަތް ކޮށްލަން،" އަރުޝީ ބުންޏެވެ.\nއުރީދޫގެ ވަޒީފާ އަށް އައިއިރު، އެ ކުންފުނިން ދިޔައީ ހިއްސާ ވިއްކަން ތައްޔާރުވަމުންނެވެ. އެހެންވެ ފުރަތަމަ ކުރަން ޖެހުނީ އެ މަސައްކަތެވެ. އެ ކުންފުނިން ކާމިޔާބު މަސައްކަތްތަކެއް ކޮށް، އައިޕީއޯގައި 14 މިލިއަން ހިއްސާ ވަނީ ވިއްކާފަ އެވެ. ހަށްލައްކަ އަށްވުރެ ގިނަ ހިއްސާދާރުން ހިއްސާ ގަނެފައިވާއިރު، އުރީދޫ ޓީމެއްގެ ގޮތުގައި ކުރި މަސައްކަތް ބެލެހެއްޓުމުގައި އަރުޝީ ވަނީ އިސް ދައުރެއް އަދާކޮށްފަ އެވެ. މީގެ އިތުރުން އުރީދޫން އެންމެ ފަހުން ބޭއްވި އަހަރީ އާއްމު ޖަލްސާގެ ގިނަ މަސައްކަތް ވެސް ކޮށްފައިވަނި އޭނާގެ ބެލުމުގެ ދަށުންނެވެ. އަހަރީ އާއްމު ޖަލްސާ އަށް 200 އަށް ވުރެ ގިނަ ހިއްސާދާރުން ދިއުމަކީ މި މަސައްކަތް ކާމިޔާބުވުމުގެ ހެއްކެއްގެ ގޮތުގައި އޭނާ ވެސް ގަބޫލު ކުރެ އެވެ.\n"ބޮޑު ޗެލެންޖެއް މިއީ. ކުންފުނީގެ ހިއްސާދާރުންނާއި ކޮމްޕްލަޔަންސްގެ ކަންތައްތައް ވެސް ބަލަހައްޓަން ޖެހުނު. މިކަމުގައި އުރީދޫ ގްރޫޕުގެ ގައިޑްލައިސްތައް ވެސް ފޮލޯ ކުރަން ޖެހޭ. އިންވެސްޓާސްގެ ގޮތުގައި ވެސް 8،000 ގިނަ މީހުން އެބަތިބި. އެހެންވެ ވަރަށް މަސައްކަތް ކުރަން ޖެހުނު،" އަރުޝީ ބުންޏެވެ.\n"މި ކަމުގައި ވަރަށް ބޮޑު އެސިސްޓެންސެއް ލިބޭ އުރީދޫ ގްރޫޕުން. އެ ބޭފުޅުންގެ ތެރޭގައި އެ ބަތިބި އެކްސްޕަޓީސް. އެކްސްޕީރިއަންސް ލިބިފައި ތިބި މީހުން. މިކަންތައްތަކުގައި އުރީދޫ ޓީމެއްގެ ގޮތުގައި މަސައްކަތް ކުރުމަކީ ކާމިޔާބީއެއް."\nއަރުޝީގެ މި މަސައްކަތް ކާމިޔާބުވުމުގެ އެންމެ ބޮޑު ސަބަބެއްގެ ގޮތުގައި އޭނާ ގަބޫލުކުރަނީ މިހާރުގެ ސީއީއޯ ނަޖީބު ހާން އާއި ކުރީގެ ސީއީއޯ ވިކްރަމް ސިއްހަ އަދި ބޯޑު މެންބަރު ދީނާ ހުސެއިން އާއި ސީނިއަ ލެވަލްގައި ތިއްބެވި ބޭފުޅުން ދިން ހިތްވަރާއި އިތުބާރެވެ.\nތަފާތު މި ތަޖުރިބާއާއެކު، މި ދާއިރާއަކީ އަންހެނުން މަސައްކަތް ކޮށްލަން އެންމެ ރަނގަޅު އެއް ދާއިރާގެ ގޮތުގައި އޭނާ ސިފަކުރެ އެވެ. ސަބަބަކީ އިންވެސްޓާ ރިލޭޝަން ފަދަ ދާއިރާތަކުގައި މަސައްކަތް ކުރުމުގެ ފުރުސަތު ރާއްޖޭގައި މަދުވުމެވެ.\n"ކޯޕަރޭޓް ސެކްޓާއަކީ މަސައްކަތް ކޮށްލަން އެންމެ ރަނގަޅު އެއް ދާއިރާ. އިންވެސްޓާސްއިންނާއެކު ވޯކްކޮށްލަން ލިބޭނެ. އެހެން މެނެޖީރިއަލް ޕޮޒިޝަންތަކާ ބަލާއިރު ވެސް މިއީ ރަނގަޅު ދާއިރާ އެއް،" އަރުޝީ ބުންޏެވެ.\nއޭނާ ގަބޫލުކުރާ ގޮތުގައި މި ކާމިޔާބީއަށް މަގު ފަހިވުމުގައި އެންމެ ބޮޑު އެހީއެއް ލިބުނީ އާއިލާ އެވެ. މި ކަމުގައި ހާއްސަކޮށް މަންމަގެ ނަން އޭނާ ފާހަގަ ކުރެ އެވެ.\n"އާއިލާގެ ސަޕޯޓު ކެރިއާގައި ވެސް އެންމެ ބޮޑު ސަޕޯޓު މިއީ. އެންމެ ފާހަގަ ކޮށްލަން ޖެހެނީ މިކަން."


22 އޮކްޓޯބަރ 2019 - 06:17 1 comment\nމި ފިލްމަކީ އިންޑިއާގެ ކުރީގެ ވަރަށް ވަރުގަދަ ހަނގުރާމަވެރިއެއް ކަމަށްވާ ތާނަޖީ މަލަސޫރޭގެ ވާހަކަ ކިޔައިދޭ ފިލްމެކެވެ. ފިލްމުގެ ޓައިޓްލް ރޯލް ކުޅެފައިވަނީ އަޖޭ އެވެ.\nއޯމް ރައުތު ޑައިރެކްޓްކޮށްފައިވާ "ތާނަޖީ: ދި އަންސަންގް ވޮރިއާ" ގެ ކާސްޓުންގެ ތެރޭގައި ސައިފް އަލީ ޚާން، ނޭހާ ޝަރުމާ، ޝަރަދު ކެލްކަރް އަދި ޕަންކަޖް ތުރިޕަތީ ހިމެނެ އެވެ.\nމި ފިލްމު ސިނަމާތަކަށް ގެންނަން ނިންމާފައި ވަނީ ދީޕިކާ ޕަދްކޯންގެ "ޗަޕާކް" ވެސް ރިލީޒްކުރާ ދުވަސް ކަމަށްވާ އަންނަ އަހަރުގެ ޖެނުއަރީ މަހުގެ 10 ގަ އެވެ. މެގްނާ ގުލްޒާރު ޑައިރެކްޓްކޮށްފައިވާ އެ ފިލްމަކީ ވެސް ބައޮގްރަފިކަލް ޑްރާމާއެކެވެ.\n"ޗަޕާކް" ގައި ދީޕިކާ ފެންނާނީ އެސިޑް ހަމަލާއެއްގެ ޝިކާރައަކަށްވި ލަކްޝްމީ އަގަރްވާލްގެ ރޯލުންނެވެ.\n"ދަބަންގް 3" ގެ ޓްރެއިލާ މާދަމާ\nޑިސެމްބަރު މަހުގެ 20 ވަނަ ދުވަހު ރިލީޒްކުރާ ސަލްމާން ޚާންގެ "ދަބަންގް 3" ގެ ޓްރެއިލާ މާދަމާ ދައްކައިލާ ގޮތަށް ހަމަޖެހިއްޖެ އެވެ.\nމި ފިލްމުގެ ޕްރޮމޯޝަންތައް ފަށައި ސަލްމާން އަންނަނީ އެކި ކަހަލަ ޕްރޮމޯޝަނަލް މެޓީރިއަލްތައް ވެސް ސޯޝަލް މީޑިއާގައި ހިއްސާކުރަމުންނެވެ.\nސަލްމާނާ އެކު މި ފަހަރު ވެސް ބަތަލާ ސޮނާކްޝީ ސިންހާ ފެނިގެންދާ އިރު، އާ ތަރިއަކު ވެސް ފިލްމުން ތައާރަފުކުރާނެ އެވެ. އެއީ އެކްޓަރު މަހޭޝް މަންޖްރޭކަރްގެ ހަގު އަންހެން ދަރިފުޅު ސާއީ މުކަރްޖީ އެވެ.\n"ދަބަންގް 3" ގެ ޑައިރެކްޓްކުރީ ޕްރަބޫދޭވާ އެވެ.\nކުރިއަށް އޮތީ އައިޑޮލްގެ ތިއޭޓަ ރައުންޑް\nސޮނީ ޓީވީ ގެނެސްދޭ "އިންޑިއަން އައިޑޮލް" ސީޒަން 11 ގެ އޮޑިޝަން ޝޯތައް އާތިއްތަ ދުވަހުގެ ރޭ ނިންމައިލުމަށް ފަހު، ތިއޭޓާ ރައުންޑަށް ތައްޔާރުވެއްޖެ އެވެ.\nThis Diwali get ready for the #IndianIdol Theatre round. Will your favourite #RohitRaut make it to the #Top15 ?@iAmNehaKakkar @The_AnuMalik @VishalDadlani pic.twitter.com/rAoh0htKji\nއިންޑިއާގެ އެކި ކޮންކޮޅުތަކުން ބައިވެރިން ހިމަނައިގެން ގެނެސްދިން އޮޑިޝަން ޝޯތަކުން ފުރޭނިގެން ތިއޭޓަ ރައުންޑަށް 30 ބައިވެރިޔަކު ދަތުރުކޮށްފައި އެވެ. އޭގެ ތެރެއިން ގާލާ އަށް ގެންދާނީ 15 ބައިވެރިންނެވެ. ތިއޭޓަ ރައުންޑްގެ އެޕިސޯޑްތައް އަންނަ ހަފުތާގެ ހޮނިހިރާއި އާދީއްތަ ދުވަހުގެ ރޭ ގެނެސްދޭނެ އެވެ.\nއިންޑިއަން އައިޑޮލްގެ ޖަޖުންނަކީ އަނޫ މަލިކް، ނޭހާ ކައްކަރް އަދި ވިޝާލް ދަދުލާނީ އެވެ. ޝޯގެ ހޯސްޓަކީ މި ފަހަރު އަދިތިޔާ ނާރަޔަން އެވެ.\nޖެކީގެ ބަދަލުގައި މަހޭޝް\nސަންޖޭ ގުޕްތާ މިހާރު ޝޫޓްކުރަމުން އަންނަ ގޭންގްސްޓާ ފިލްމު "މުމްބާއީ ސާގާ" ގައި ޖެކީ ޝްރޮފް ކުޅެން އޮތް ރޯލް އޭނާ ދޫކޮށްލުމުން، މަހޭޝް މަންޖްރޭކަރަށް ދީފި އެވެ.\nބޮލީވުޑް ހަންގާމާ އިން ބުނިގޮތުގައި ޖެކީ ފިލްމު ދޫކޮށްލީ އެހެން ޕްރޮޖެކްޓްތަކެއްގައި ބިޒީވެގެން ފިލްމަށް ވަގުތު ދެވެން ނެތުމުންނެވެ. އެހެންވެ ކާސްޓަށް އަލަށް ހަމަޖެއްސި މަހޭޝް އަންނަ ހަފުތާގައި "މުމްބާއީ ސާގާ" ގެ ޓީމާ ގުޅޭނެ އެވެ.\nޖެކީ އަދި މަހޭޝް.\nމި ފިލްމުގެ ލީޑް އެކްޓަރުންނަކީ ޖޯން އަބްރަހަމާއި އިމްރާން ހާޝިމީ އެވެ. ފިލްމުގެ އިތުރު ކާސްޓުންގެ ތެރޭގައި ސުނިލް ޝެޓީ، އަނިލް ކަޕޫރް، ޕަރްތީކް ބައްބަރު، ގުލްޝަން ގްރޯވާ، ސަމީރު ސޯނީ، ރޯހިތު ރޯއި، އަމޯލް ގުޕްތޭ އަދި ކާޖަލް އަގަރްވާލް ހިމެނެ އެވެ.\nޓީ ސީރީޒުން ޕްރޮޑިއުސްކުރާ "މުމްބާއީ ސާގާ" ސިނަމާތަކަށް އަންނާނީ އަންނަ އަހަރުގެ ޖޫން 19 ގަ އެވެ.\nއިތުރު ލިޔުންތައް ބޮލީވުޑް ކާޖޮލް ސަލްމާން ޚާން ސައިފް އަލީ ޚާން ސޮނީ އެންޓަޓެއިމަންޓް ނެޓްވޯކް އަޖޭ ދޭވްގަން ޖޯން އެބްރަހަމް ސޮނާކްޝީ ސިންހަ


Covid-19: India In Hadhiyaakuri Malaria Beys Raajje Genesfi - Vaguthu\nއިންޑިއާ އިން ހަދިޔާ ކުރި މެލޭރިއާ ބޭސް ރާއްޖެ ގެނެސްފި\nއިންޑިއާ ސަރުކާރުން ދިވެހިރާއްޖެއަށް ހައިޑްރޮކްސިކްލޮރޮކުއިންގެ ފަންސާސް ހާސް ޔުނިޓް، ހިލޭ އެހީގެ ގޮތުގައި ދިވެހިރާއްޖެއަށް ހަދިޔާކޮށްފިއެވެ. ކޮވިޑް-19 އާއި އެނޫންވެސް ބަލިތަކަށް ފަރުވާދިނުމުގައި ބޭނުންކުރެވޭ މި ބޭސް ރާއްޖެއަށް ގެނެސްފައިވަނީ މިރޭ އިންޑިއާގެ ޗެންނާއީ އިން އައި ޤައުމީ އެއަރލައިން މޯލްޑިވިއަންގެ މަތިންދާބޯޓުގައެވެ.\nހައިޑްރޮކްސީކްޓޮރޯކްއީން ރާއްޖެ ގެނައި ނަމަވެސް މިބޭސް ރާއްޖޭގައި ކޮވިޑް-19 ޖެހޭ މީހުންނަށް ދިނުމަށް ނިންމާފައިވާކަން އަދި ރާއްޖޭގެ ހެލްތު ޕްރޮޓެކްޝަން އޮތޯރިޓީ (އެޗްޕީއޭ) އިން ވިދާޅެއް ނުވެއެވެ.\nބޭހުގެ މި ކޮންސައިންމެންޓް ރާއްޖެ ގެނެވިފައިވަނީ މިހާރު ދުނިޔޭގައި ހަލުވިކަމާއެކު ފެތުރެމުންދާ ކޮރޯނާ ވައިރަސްއާއެކު ރާއްޖޭގެ ސިއްހީ ދާއިރާއަށް ހުރި ގޮންޖެހުންތަކާ ގުޅޭގޮތުން ބޮޑުވަޒީރު ނަރެންދުރަ މޯދީ އާއި ދިވެހިރާއްޖޭގެ ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހު މަޝްވަރާކުރެއްވިތާ 48 ގަޑިއިރުހަމަވުމުގެ ކުރިންނެވެ.\nWeathering the storm together ?? ??!\nConsignment of 50,000 Hydroxychloroquine #HCQ tablets gifted by #India to the #Maldives arrives within 48 hours of the telephone call between President @ibusolih & PM @narendramodi. @MEAIndia @abdulla_shahid @MariyaDidi @harshvshringla pic.twitter.com/sejyRh884M\n— India in Maldives (@HCIMaldives) April 22, 2020\nބޮޑުވަޒީރު ނަރެންދުރަ މޯދީ ވަނީ އިންޑިއާ އާއި ދިވެހިރާއްޖެ އާއި ދެމެދުގައިވާ ޚާއްސަ ގުޅުން ފާހަގަ ކުރައްވާ އިންޑިއާ އަބަދުވެސް ދިވެހިރާއްޖެއާއިއެކުގައި ވާނޭކަމުގެ ޔަޤީންކަން އިއްޔެ އަރުވާފައެވެ.\nހައިޑްރޮކްސީކްޓޮރޯކްއީން ބޭސް ސަޕްލައިގެ 70 އިންސައްތަ އުފައްދާ ގައުމަކީ އިންޑިއާއެވެ. ލުޕަސް އަދި ރޫމަވޮއިޑް އާތުރައިޓިސްގެ ފަރުވާއަށްވެސް ބޭނުންކުރެވޭ ހައިޑްރޮކްސީކްޓޮރޯކްއީން ބޭސް އަދި އޭ.ޕީ.އައި އިންޑިއާގައި އުފައްދާ އެންމެބޮޑު ދެ ކުންފުންޏަކީ ޒައިޑަސް ކެލާ އަދި އިޕްކާ ލެބްސް އެވެ. އިންޑިއާގެ ބޭސް އުފައްދާ ކުންފުނިތަކުން ވަނީ މިދަނޑިވަޅުގައި ޑިމާންޑް ފުރިހަމަ ކުރުމުގެ ގޮތުން ޕްރޮޑަކްޝަން އިތުރުކޮށްފައެވެ.\nބޮޑުވަޒީރު ނަރެންދުރަ މޯދީ އާއި ދިވެހިރާއްޖޭގެ ރައީސުލްޖުމްހޫރިއްޔާ އިބްރާހިމް މުހައްމަދު ޞާލިހު މަޝްވަރާކުރެއްވިތާ މިހާ ކުޑަވަގުތުކޮޅެއްގެ ތެރޭގައި ހައިޑްރޮކްސީކްޓޮރޯކްއީން ބޭހުގެ ސަޕްލައި ރާއްޖެއަށް ފޯރުކޮށްދެވުމަކީ ދެ ޤައުމުގެ މެދުގައިވާ ޒަމާންވީ ރަޙްމަތްތެރިކަމުގެ ގުޅުމުގެ ހެއްކެއް ކަމަށް ރާއްޖޭގައި ހުންނަ އިންޑިއާގެ ހައިކޮމިޝަނުން ބުނެއެވެ. އަދި މިއީ އިންޑިއާގެ "ނެއިބަހުޑް ފަސްޓް ޕޮލިސީއާއި ދިވެހިރާއްޖޭގެ އިންޑިއާ ފަސްޓް ޕޮލިސީގެ ބަދަހިކަމުގެ ރަމްޒެއް ކަމަށް ވެސް އިންޑިއާ ހައިކޮމިޝަނުން ބުނެއެވެ.\nރާއްޖޭގެ ފޮރިން މިނިސްޓްރީން ވެސް ވިދާޅުވީ އިންޑިއާގައި ކޮންޓްރޯލްކޮށްފައިވާ މިބޭސް ހިލޭ އެހީގެ ގޮތުގައި އިންޑިއާއިން ރާއްޖެއަށް ހަދިޔާކޮށްފައިވަނީ ދެޤައުމުގެ މެދުގައި އޮންނަ ގާތްގުޅުމުގެ ރަމްޒެއްގެ ގޮތުން ކަމަށެވެ. މިފަދަ ދަނޑިވަޅެއްގައި އިންޑިއާ ސަރުކާރުން ރާއްޖެއަށް މިފޯރުކޮށްދިން އެހީތެރިކަމަށްޓަކައި އިންޑިއާގެ ބޮޑުވަޒީރު ނަރެންދްރަ މޯދީއަށާއި އިންޑިއާ ސަރުކާރަށް ދިވެހި ރައްޔިތުންގެ ނަމުގައި ޚާއްސަ ޝުކުރެއް ދަންނަވާ ކަމަށް ވެސް ރާއްޖޭގެ ފޮރިން މިނިސްޓްރީން މިރޭ ވިދާޅުވިއެވެ.\nއޭޕްރީލް 22, 2020 23:31\nތީތި އަހަރުމެންނަށް ކާން ނުދޭތި. މިހާރުވެސް ތި މެލޭރިޔާބޭސް ކައިގެން އިންޑިޔާއިން އެތައްބަޔަކު މަރުވެއްޖެ?\nއޭޕްރީލް 22, 2020 23:38\nދިވެހި ރައްޔިތުންނޭ ނުކިޔަ ކަލެއާ ކަލޭގެ ބައިވެރިންނޭ ކިޔާބަލަ ގެރި މޯދީ އައް ކޮން ޝުކުރެއް\nއޭޕްރީލް 22, 2020 23:44\nތިބޭސް އެއެްވެސް ދިވެއްސަކަށް ނުދޭތި އެމެރިކާގައި ތިޔަބޭސްތަށް ވީ ބޮޑު ވިހަޔަކަށް ކަމަށްވަނީ ވިސްނާ ވިސްނާ\nޓްރަމްޕު ބުނީ ތިޔަކުން ނުގުޑަޔޯ .. ތިދިނަސް ވަނީ މަރޯ.. އެހެންވީމަ ތިގެނާ ތަނަކަށް ފޮނުވާލާ\nއޭޕްރީލް 22, 2020 23:52\nތިޔައީ ރަނގަޅު އެއްޗެއްނޫން ކަމަށް ދިރާސާއިން ދައްކައިފި.\nއޭޕްރީލް 23, 2020 00:03\nއިންޑިޔާ ކުނި އުކާލާ ތަނަކަށް މި ރާއްޖެ ހެދީބާ؟\nއޭޕްރީލް 23, 2020 01:02\nކޮވިޑް-19: އިންޑިއާ އިން ފޮނުވި މެލޭރިއާ ބޭސް ބޭނުންކުރި ގިނަ މީހުން މަރުވެއްޖެ.. ވަގުތު ނިއުސް\nއޭޕްރީލް 23, 2020 01:04\nޙެޔޮނުވާނެ ތިބޭސް ނަމަނަމަ ދިވެއްސަކައްނުދޭތި. ﷲ އިރާދަފުޅުން ތިޔަށްވުރެ ރަގަޅުގޮތް ދިވެހިންނަށް މެދުވެރިކުރައްވާނެ.\nއޭޕްރީލް 23, 2020 01:28\nވަރަށް ނުރައްކާ! ރައްޔިތުންނޭ ސަމާލުވޭ! އިބޫ އާ މޯދީ އެ އުޅެނީ ރާއްޖޭން ކޮރޯނާ އަށް ފައްސިވި މީހުންނަށް ލަނޑެއް ދޭން!\nއެ ބޭސް ކައިފިއްޔާ ފެންނާނޭ އަލާމާތްތައް:- ބަނޑުގައި ރިއްސުން / ހޮޑުލުން / ބޭރަށް ހިނގުން / ބޮލުގައި ރިއްސުން / ޑިޒިނަސް / ހަންގަނޑުގައި ރޭޝަސް އުފެދުން / ކާހިތްނުވުމާއި ބަރުދަން ލުއިވުން. ކޮވިޑް ޖެހިފައި ހުރި މީހެއް މިބޭސް ކައިފިނަމަ ހާލު ދެރަވާ ހިސާބަށް ދާނެ.\nއޭޕްރީލް 23, 2020 01:50\nރާއްޖޭގަ ކޮވިޑް ޖެހި ރަނގަޅުވެފަ ތިބިމީހުން ރަނގަޅުވެފަ ތިބީ މެލޭރިޔާ ބޭސް ކާންދީގެނެއްނޫނެއްނުން. އެ ފަރުވާދިނުން މާ ބުއްދިވެރި. ނަމަ ނަމަ މެލޭރިޔާ ބޭސް ކާން ނުދޭތި އަނެއްކާ މުސްލިމުން ދެކެއެހާ ރުޅި އައްނަ ބައެއް އެއީ\nއޭޕްރީލް 23, 2020 04:09\nމެލޭރިއާއަށް ފަރުވާކުރާ މި ބޭހަކީ އެންމެ ރަގަޅު ބޭހެއްނޫން. އެމެރިކާގެ ސީޑީސީ އިންވެސް މިކަން ކުރީ ޓެސްޓަކަށް. ނަތީޖާ ޒީރޯ. މިއީ ވަރަށް ނުރައްކާތެރި ބޭހެއް.\nއޭޕްރީލް 23, 2020 04:45\nދެން ތިކައިގަނެގެން ވިހަވޭ، އޭރުން ހުރިހާ ކަމެއް ހަމަވީ\nއޭޕްރީލް 23, 2020 05:55\nކިހިނެއްހޭ ރައްޔިތުންގެ ރުހުން ނުލިބި ޓެސްޓުކުރާ ބޭހެއް އާންމުން ގަޔަށް ޖަހަން ތި ނިންމީ ؟!\nދިވެހި ރައްޔިތުންނަކީ ބޭރުދުނިޔޭގެ ރުހުން ހޯދަން ބޭސް ޓެސްޓުކުރާ މީދާތަކެއް ނޫން!\nއޭޕްރީލް 23, 2020 06:03\nތިޔަ ބޭސް ކާންދޭ ގިނަ ބަޔަކު އެމެރިކާގަ މަރުވާކަމަށް ހަބަރު ލިބޭ\nއޭޕްރީލް 23, 2020 07:57\nއަމިއްލަ ޤައުމުގަ ތިތަ ބޭސް ބޭނުން ކުރިން ވަގުތީ ގޮތުން ހުއްޓާލާފަ އޮއް އަހަރެމެންނައް ކާންދޭން ތިގެނައީ ބޭސް ޓެސްޓް ކުރަނަތަ...ހެހޮނުވާނެ ސަރިކާރުން މިކަމާ ވިސްނާ...\nއޭޕްރީލް 23, 2020 08:03\nހެލިކޮޕްޓަރ ބެލެހެއްޓުމުގެ ނަމުގަ ފޮނުވާފަތިބި އިންޑިއާގެ ޖާސޫސުންނަށާއި އިންޑިއަން ހައިކޮމިޝަނަރ އަށް ތިޔަ ޒަހަރު ކާންދީ. ދިވެއްސަކަށްވެސް ބަނގްލަދޭޝް މީހަކަށްވެސް އަދި ކޮވިޑް-19 ޖެހިފަ ރާއްޖޭގައި ތިބި އެއްވެސް މީހަކަށް ތިޔަ އެތި ނުދޭތި. އަދި ބުނެފިއެެއްނު އެދިވަޑައިގަތްތާ 48 ގަޑިއިރު ނުވަނީސް ފޮނުވައި ދެއްވައިފިއޭ.\nއޭޕްރީލް 23, 2020 09:23\nމިހާރުވެސް ބަލާ ޗެކްކުރޭ! ތި ފެންނާނީ ދަރަންޏަށް!!! ނޫނީ ފައިސާ ދީގެން!! މިއީ މިވ8ހައިތަނަށް އިންޑިއާ އިން އެހީ ދީފަ ހުރިގޮތް!\nއޭޕްރީލް 23, 2020 10:25\nރަގަޅު އެއްޗެއްތޯ ޓެސްޓުލުރުމަށް ތި ތަކެތި ގެންގޮސް ބުއްޅަބެޔަށް ކާންދީ!


Barcelona molhuvi iru Real in lead dhamahahttaifi | Mihaaru\n10 ފެބުރުއަރީ 2020 - 09:32\nރެއާލް އެއް ވަނައިގައި އޮތީ 23 މެޗުން 52 ޕޮއިންޓާ އެކު އެވެ. ދެ ވަނައިގައި އޮތް ބާސެލޯނާ އަށް ލިބިފައިވަނީ 23 މެޗުން 49 ޕޮއިންޓެވެ. ތިން ވަނައިގައި 23 މެޗުން 42 ޕޮއިންޓާ އެކު ގެޓަފޭ އެވެ.\nބެޓިސް ދަނޑުގައި ރޭ ކުޅުނު މެޗުގެ ހަ ވަނަ މިނިޓްގައި އެ ޓީމަށް ލީޑުނަގައިދިނީ ޕެނަލްޓީ އަކުން ސާޖިއޯ ކަނާލެސް އެވެ. މިއީ އޭރިއާ ތެރެއިން ބާސެލޯނާގެ ކްލެމެންޓް ލޯންގްލޭ އަތުގައި ބޯޅައިން ޖެހުމުން ރެފްރީ ދިން ޕެނަލްޓީ އެކެވެ. ބެޓިސް އަށް ލީޑު ހިފަހައްޓައިލެވުނީ ތިން މިނިޓަށެވެ. އެއީ މެޗުގެ ނުވަ ވަނަ މިނިޓްގައި ލިއޮނަލް މެސީ ދިން ބޯޅައަކުން ފްރެންކީ ޑި ޔޮން ބާސެލޯނާ އަށް ނަތީޖާ ހަމަހަމަކޮށްދިނުމުންނެވެ.\nމެޗުގެ 26 ވަނަ މިނިޓްގައި އޭރިއާ ބޭރުން ޖެހި ގޯލަކުން ބެޓިސް އަށް ދެ ވަނަ ފަހަރަށް ލީޑުނަގައިދިނީ ނަބީލް ފެކީރް އެވެ. އޭގެ ކުރިން ބާސެލޯނާ އަށް ލީޑުނަގައިދޭން މެސީ އަށް ރަނގަޅު ފުރުސަތެއް ލިބުނެވެ. ފުރަތަމަ ހާފުގެ އިތުރު ވަގުތުގައި ބާސެލޯނާ އަށް އެއްވަރުކޮށްދިނީ މެސީ ދިން ބޯޅައަކުން ސާޖިއޯ ބުސްކެޓްސް އެވެ. މެޗުން ބާސެލޯނާ މޮޅުކޮށްދިން ލަނޑު ޖެހީ މެސީ ތަނަވަސްކޮށްދިން ފުރުސަތަކުން ލޯންގްލޭ އެވެ.\nދެ ޓީމުން ވެސް ރޭގެ މެޗު ނިންމާލީ އެއް ކުޅުންތެރިޔަކު މަދުކޮށެވެ. ދެ ވަަނަ ރީނދޫ ކާޑާ އެކު މެޗުގެ 76 ވަނަ މިނިޓްގައި ބެޓިސްގެ ފެކީރް ދަނޑުން ފޮނުވާލިއިރު، އޭގެ ތިން މިނިޓް ފަހުން ލޯންގްލޭ އަށް ވެސް ވަނީ ރަތް ކާޑު ދައްކައިފަ އެވެ.\nބާސެލޯނާގެ ކޯޗު ކީކޭ ސެޓިއެން ބުނީ މިއީ ސްޕެނިޝް ކަޕުން ބަލިވި މެޗަށް ފަހު ކުރިއަށް އެޅުނު ފިޔަވަޅެއްގެ ގޮތުގައި ދެކޭ ކަމަށެވެ. އަދި ޓީމުގެ ކަންތައްތައް ރަނގަޅުވަމުން އައުމަކީ ހިތްހަމަޖެހުމެއް ކަމަށް ބުންޏެވެ.\nއޮސަސޫނާ އަތުން ރެއާލް ވެސް މޮޅުވީ ފަހަތުން އަރަ އެވެ. އުނާއި ގާސިއާ އޮސަސޫނާ އަށް ލީޑުނަަގައިދީފައިވަނިކޮށް ރެެއާލް މޮޅުވީ ފަހަތުން އަރައި ހަތަރު ގޯލު ޖަހައިގެންނެވެ. މި މެޗުގައި ރެއާލްގެ ގޯލުތަައް ޖެހީ އިސްކޯ، ސާޖިއޯ ރާމޯސް، ލޫކަސް ވަޒްކޭޒް އަދި ލޫކަ ޔޯވިޗް އެވެ.\nދެން ބުނޭ ރެފްރީ އެހީވިޔޭ. މި މުޅި ސީޒަނުގައި ލަލީގާގެ ރެފްރީން މަަސައްކަތްކުރަނީ ބާސެލޯނާ ބަލިކުރެވޭނެ ގޮތެއް ހޯދުމަށް. ޓެބަސް (ލަލީގާގެ ރައީސް) މިކަމަށް ވަރަށް މަސައްކަތްކުރާނެ. ރޭގަވެސް ފަހުވަގުތު ބާރޓްރާ މެސީޔަށްކުރި ކްލިއާ ފައުލްގައި ޕެނަލްޓީއެއް ނުދިން. އެންމެ ކުޑަމިނުން ވީ.އޭ.އާރ އިންވެސް ބަލާނުލި. މީ ވަރަށް ދަށުދަރަޖައިގެ ކަމެއް. މިހެން ބުނާއިރުވެސް އިނގޭ މިތާގެ ބައެއް ރޯނު އެދުރުން ބެޓިސްއަށް ރަތް ކާޑުދެއްކި ކަން ހައިލައިޓް ކުރާނެކަން.\nބާސާ އާ ދެކޮޅަށް ރެފްރީގެ ނިންމުމެއް އަންނައިރަށް ހާދަވަރެކޭދޯ ތިވަނީ، ރެފްރީންގެ ގޯސް ނިންމުންތަކުގެ ސަބަބުން ބާސާއަށް ފައިދާވެފަ ވާވަރު މާ ގިނަވާނެ\nމީނެ އަށް ތިޔޮތީ މާ އެގިފައެއްނު؟؟؟


Mee zuvaan team thajuribaa hoadhumuge furusatheh: Šegrt\nމީ ޒުވާން ޓީމު ތަޖުރިބާ ހޯދުމުގެ ފުރުސަތެއް: ޝެގަޓް\nޝެގަޓް (ކ) މީޑިއާ އަށް މައުލޫމާތު ދެނީ --- ފައިލް ފޮޓޯ\nމި މަހު 18 ވަނަ ދުވަހު ފަށާ، އިންޑިއަން އޯޝަން އައިލެންޑް ގޭމްސް އަކީ، ދިވެހި ޒުވާން ކުޅުންތެރިންނަށް ތަޖުރިބާ ހޯދުމުގެ މުހިންމު މުބާރާތެއްކަމަށް، ގައުމީ ފުޓްބޯޅަ ޓީމުގެ ކޯޗް ޕީޓާ ޝެގަޓް ބުނެފި އެވެ.\nމޮރިޝަސްގައި ބާއްވާ ގޭމްސްގައި ވާދަ ކުރާ ރާއްޖޭގެ ޓީމުތަކުގެ ތައްޔާރީތަކާ ބެހޭގޮތުން ޕީއެސްއެމް ސްޕޯޓްސްއިން ގެނެސްދޭ، "މިފަހަރުވެސް ގޯލްޑް" ޕްރޮގްރާމްގައި ވާހަކަ ދައްކަމުން ޝެގަޓް ބުނީ ޒުވާން ކުޅުންތެރިންނަށް އައިސް ފައިވާ ކުރިއެރުން ނުވަތަ އެ ކުޅުންތެރިންގެ މިހާރުގެ ހާލަތު ދެނެގަތުމަށް މި އަހަރުގެ މުބާރާތަކީ ރަނގަޅު ޓެސްޓަކަށް ވާނެ ކަމަށެވެ.\nމުބާރާތުގެ ފުޓްބޯޅަ އިވެންޓްގައި ރާއްޖެ ހިމެނެނީ، އެންމެ ފަހުގެ ޗެމްޕިއަން، ރީޔޫނިއަން އާއި ރަނަރަފް މަޔޯޓޭ އާއެކު ގުރޫޕް ބީ ގަ އެވެ. ގައުމީ ޓީމުގެ އެސިސްޓެންޓް ކޯޗް، އަހްމަދު ޝާކިރު (ޝާކިއްޓޭ) ބުނީ ރީޔޫނިއަން ޓީމުގައި ފްރާންސްގެ ދަށް ޑިވީޝަންތަކުގައި ކުޅޭ ކުޅުންތެރިން ގިނަ ކަމަށައި އެ ޓީމުތަކުގައި ޔޫރަޕްގެ ފުޓްބޯޅައިގެ ރަހަ ހުންނާނެ ކަމަށެވެ.\nމުބާރާތަށް ތައްޔާރު ވުމަށް ޕްރެކްޓިސް ކުރަން ރާއްޖެއަށް އޮތީ ފަސް ދުވަހެ އެވެ. ޝާކިއްޓޭ ބުނީ، ޓްރެއިނިން ކޭމްޕެއްގައި ޝީޝެލްސް އަށް ދިއުމަށް މަސައްކަތް ކުރި ކަމަށާއި އެހެންނަމަވެސް ވަސީލަތްތަކާއި މުބާރާތް މިހާ ކައިރިވެފައި ވުމުން އެންމެ ރަނގަޅު ގޮތަކީ ރާއްޖޭގައި ތިބެގެން ތައްޔާރީތައް ފެށުން ކަމަށް ދެކެ ކަމަށެވެ.\nގައުމީ ޓީމު މެޗެއް ކުޅެނީ މިދިޔަ އަހަރު ނޮވެމްބަރު ފަހުންނެވެ. ޝެގަޓް ބުނީ ގިނަ ދުވަސްތަކެއް ވަންދެން މެޗުތައްކެއް ނުކުޅެތިބެ ގައުމީ ޓީމަށް އަންނައިރު ކުޅުންތެރިން ތިބޭނެ ހާލަތު ނޭންގޭތީ ކަންބޮޑުވާ ކަމަށެވެ.\nޝާކިއްޓޭ ބުނީ، ސީނިއާ ޓީމުން އާ ކުޅުންތެރިންނަށް ފުރުސަތު ދީފައި ވާނެ ކަމަށެވެ. އެގޮތުން މި އަހަރުގެ މާޗް މަހު ސައުދީ އަރަބިއްޔާގައި ބޭއްވި އޭޝިއާގެ 23 އަހަރުން ދަށުގެ ޗެމްޕިއަންޝިޕްގެ ކޮލިފިކޭޝަންގައި ވާދަކުރި ޒުވާން ޓީމުގައި ހިމެނުނު ގިނަ ކުޅުންތެރިން ސްކޮޑުގައި ހިމެނޭނެ ކަމަށެވެ.


galehiri: އެދުވަސްވަރުގެ ބޭސްވެރިކަން\nގދ.އަތޮޅު ހެލްތްސެންޓަރުގައި ރަސްމީގޮތުން ކުރާންޖެހޭ މަސައްކަތްކުރުމަށް ގދ. ތިނަދޫއަށް އަޅުގަނޑު ދިޔައީ 1982މ. ވަނަ އަހަރުއެވެ. އެއީ ޝިގެއްލާ ރޯގާގެ ބަލިމަޑުކަމުގެ ދުވަސްވަރެވެ. އޭގެކުރިން އަޅުގަނޑު މަސައްކަތްކުރީ ގއ.އަތޮޅު ހެލްތް ސެންޓަރުގައި ވިލިގިލީގައެވެ. ގއ.އަތޮޅުވެރިޔަކަށް އޭރު ހުންނެވީ މ.ރެޑްކޯސްޓް އަލްފާޟިލް ހުސައިން މޫސާ އެވެ. ގދ.އަތޮޅަށް ދިޔައިރު، އަތޮޅުވެރިއަކަށް ހުންނެވީ ގ.ކެތީރޯޒް އަލްފާޟިލް މުޙަންމަދު ޝަރީފެވެ.\nއަޅުގަނޑު ދިޔައިރު ގދ. ހެލްތްސެންޓަރގައި ތިއްބެވީ، ތިނަދޫ ސީބްރީޒް މުޙަންމަދު ޝަހީދާއި، އެރަށުގެ ގޯލްޑްސްމިތް އަޙުމަދު ސަޢީދެވެ. މަސައްކަތަށް ވަރަށްޤާބިލް އެ ދެ ބޭފުޅުންނާއެކު އެތާނގައި އަޅުގަނޑު މަސައްކަތް ކުރީމެވެ. ހެލްތްސެންޓަރގައި އެދުވަސްވަރު މަސައްކަތު މީހަކަށްހުރީ، ތިނަދޫ މުޙަންމަދު ނަސީމު (ދޮންމަރިޔަން ދައިތަގެ ކަލޯ) އެވެ. ހެލްތްސެންޓަރ ހިންގަމުންދިޔައީ، އަތޮޅުކޮމިޓީގެ ދުވަސްވަރުގައި އަތޮޅުކޮމިޓީގެ އޮފީސް ހިންގި ޢިމާރާތުގައެވެ.\nއެ އިމާރާތްހުރީ، ގދ. އަތޮޅު ކައުންސިލް އުފެދުމުން، ކައުންސިލްގެ އިދާރާ ހިންގި ޢިމާރާތާއި އަދި، ގދ. އަތޮޅުގެ ބިނާކޮށްފައިވާ ކޮށީގެ ހުޅަނގު އުތުރު ކަންމަތީގައެވެ. އެންމެ ފުރަތަމަ 1969މ.ގައި ގދ.ހެލްތް ސެންޓަރ ހިނގަމުން ދިޔައީ، ތިނަދޫ އޮފީހުގެ ކޮޓަރިއެއްގައެވެ. އޭގެފަހުން ދެން ބަދަލުވީ ކުރިން މިދެންނެވި ޢިމާރާތަށެވެ.\nމިލިޔުމުގެ މަތީގައިވާ ހެލްތްސެންޓަރގެ އައު ޢިމާރާތަކީ ތިނަދޫގައި (2009މ.) ބަންދުކޮށްފައި އެހުރި، އެރަށު ހުކުރު މިސްކިތް ބިނާކޮށްފައިވާ ކޮށީގެ ހުޅަނގު އުތުރުގައި އަލަށް ހެދި ޢިމާރާތެވެ. ހެލްތް ސެންޓަރގެ މި އައު ޢިމާރާތް، އޭރުގެ ރައީސުލްޖުމްހޫރިއްޔާ އަލްއުސްތާޒް މައުމޫނު ޢަބްދުލްޤައްޔޫމް ތިނަދޫއަށް ވަޑައިގެން އެތަން ހުޅުއްވައިދެއްވި އިރު، އެތަނާއި ޙަވާލުވެ ހުރީ، އަޅުގަނޑެވެ. ރައީސުލްޖުމްހޫރިއްޔާގެ އަރިހުގައި ހެލްތު މިނިސްޓަރ، އަލްފާޟިލް ޢަބްދުﷲ ޖަމީލު ވެސްވަޑައިގަތެވެ. އެރަށު ހެލްތް ސެންޓަރގައި އަޅުގަނޑު މަސައްކަތްކުރީ 1990މ. ވަނަ އަހަރުގެ މާރޗް މަހުގެ ނިޔަލަށެވެ.\nއެދުވަސްވަރު ބަލިމީހުން ބެލުމުގެ ނިޒާމު ހަމަޖެހިފައި އޮންނަނީ، ހިނގާފައި ނާދެވޭވަރުގެ ބަލިމީހުން ސެންޓަރަށް ގެނެވޭނޭ ވެހިކަލްތަކެއް ނެތުމުން، ބަލިމީހާ އޮތް ތަނަކަށް ޞިއްޙީ އެހީތެރިޔާ (ކޮމިއުނިޓީ ހެލްތްވޯކަރ) ގޮސް އެމީހާއަށް ބޭސްފަރުވާކުރާ ގޮތަށެވެ. ކުއްލިޙާލަތުގައި ގޭގެއަށްގޮސް ބަލިމީހުން ބަލައި ފަރުވާދޭންވެސް ޖެހެއެވެ. އަތޮޅުތެރޭ ރަށްރަށުގައިވެސް އޮންނަނީ ހަމަ އެ އުޞޫލެވެ. އާދެ! ފުޅިބައްތިއާއި، ޓޯޗްބައްތީގެ އެހީގައި، ގޭގޭގެ އެނދުމަތީގައި ބަލިމީހުން ބާއްވައިގެން އައި.ވީ ގުޅައި، އިންޖެކްޝަން ޖަހައި، ބޭސް އަޅަން ޖެހެއެވެ. މާބަނޑު މީހުން ވިއްސަންވެސް ޖެހެއެވެ. ގިނަފަހަރަށް ވަރަށްބޮޑަށް ދަތިވަމުންދިޔަ މި އުޞޫލު ބަދަލުކޮށް، ހެލްތް ސެންޓަރަށް ބަލިމީހުން ގެނެސްގެން ފަރުވާދޭގޮތަށް، އެކަންކަން ބަދަލުކުރެވުނީ، ގދ. އަތޮޅަށް ފަހުންވަޑައިގެންނެވި އަތޮޅުވެރިޔާ އަލްފާޟިލް އަޙުމަދު ރަޝީދުގެ އެހީތެރިކަމާއެކު 1985މ. ހާތާނގައެވެ. އޭރު ހެލްތްސެންޓަރގައި މަސައްކަތްކުރަން ހުރީ އަޅުގަނޑު އެކަންޏެވެ. ދެން ހުންނަނީ މަސައްކަތުމީހާއެވެ. ހެލްތްސެންޓަރުން ލިބެން ހުންނަނީ ޑަބްލިޔޫ.އެޗް.އޯ އިން ފޮނުވާ ހިލޭ ބޭސްކޮޅެކެވެ. ގއ. އާއި ގދ. އަތޮޅުންވެސް ތިނަދޫ ސެންޓަރަށް ބަލިމީހުން އަންނާތީ ދުވާލެއްގެ މައްޗަށް 70 ނުވަތަ 80 ވަރަކަށް ބަލިމީހުން ބަލަން ޖެހެއެވެ. ބަލިމީހުންނަށް ދިމާވާ ކަންކަމުގައި، ފަސޭހައިން ޑޮކްޓަރެއްގެލަފައެއް، ނުވަތަ ފަންނީ އެހެން ފަރާތެއްގެ ލަފައެއް ފަސޭހައިން އަހާލެވޭނޭ ނިޒާމެއް އެދުވަސްވަރުގައި ޤާއިމްވެފައެއް ނެތެވެ. އެއިންކަމަކަށް އެހީތެރިވެދޭނެ އިތުރު މީހަކު ނުހުރެއެވެ. ސީރިއަސް ޙާލަތްތަކުގައި ކިތައްމެ ފަހަރަކު އަޅުގަނޑުގެ ސިކުނޑިއަށް ކުރާ ބާރު ކުޑައެއްނޫނެވެ. އެގޮތުން ހިނގާފައިވާ ދެތިން ޙާދިސާއެއްގެ ސުރުޚީ އަޅާލުން ކީއްތޯއެވެ.\nއާދެ! އެއްޙާދިސާއަކީ، އަތޮޅުތެރޭގެ ރަށަކުން ގެނައި މާބަނޑު އަންހެނެކެވެ. އެ ބަލިމީހާ އޮތީ، ޚަބަރު ހުސްވެފައެވެ. ބަނޑަށް އަށްމަހެވެ. އެމީހާ ގެނެސް ސެންޓަރަށް ލާފާއި، ގެނައި މީހުން ފުރައިގެން ދިޔައީއެވެ. އެހީތެރިއަކަށް އިނީ، އެމީހާގެ މަންމައެވެ. ކޮންމެއަކަސް ކަންދިމާވީ، ވަރަށްވެސް ހިތާމަވެރި ގޮތަކަށެވެ. ރޭގަނޑު 9:30 އެހާކަންހާއިރު އެމީހާ ނިޔާވީއެވެ. އެ މައްޔިތާ އެތަނުގައި އޮތުމުގެ ސަބަބުން އަތޮޅު އޮފީހުން ދީލަތިކަމާއެކު، ބިގަރެއް ދިއްލައިދީ، އަދި އަތޮޅުވެރިޔާ އަޙުމަދު ރަޝީދު، ދެތިންފަހަރު ސެންޓަރަށް ވަޑައިގަތެވެ. ނިޔާވި މީހާގެ މަންމައަކީ، ޢުމުރުން ދުވަސްވެފައިވާ މީހެއްކަމަށްވާތީ، އެރޭ އެތަނުގައި މަޑުކުރަން އެމީހާ ޢުޛުރުވެރިވެ، ރައްޓެހި ގެއަކަށް ދިޔައީއެވެ. ސެންޓަރގެ މަސައްކަތު މީހާއަކީ، މުހިއްމުކަމެއްގާ ވިޔަސް ސައުވީސް ގަޑީގައި ހިފަހައްޓާލެވޭ ވަރަށްވުރެ، ބަލިމީހެއްކަމަށްވާތީ، އޭނާވެސް ގެއަށް ދިޔައީއެވެ. އަޅުގަނޑު އިންނަށްޖެހުނީ، އެކަނިމާއެކަނި، މައްޔިތާ ބާއްވާފައިއޮތް ފަށްޖެހި އެނދުކައިރީ، ދިގުގޮނޑިއެއްގައި، ސެންޓަރގެ ފެންޑާގައެވެ.\nއަނެއް ހާދިސާއަކީ، އަތޮޅުގެ ރަށަކުން ގެނައި މާބަނޑު އަންހެނެކެވެ. ގެނައިރު، މައިމީހާގެ ބަނޑުގައި އޮތް ދަރިފުޅު، މަރުވެއްޖެއެވެ. މައިމީހާގެ ސަލާމަތަށްޓަކައި އައްޑުއަތޮޅަށް، ނުވަތަ މާލެއަށް ދަތުރެއް ކުރެވޭނެ އެއްވެސް ގޮތެއް ނެތުމާއެކު، ވަރަށްދަތީގައި އުޅެގެން ވިއްސުނީ، ގާތްގަނޑަކަށް ހަތަރުގަޑި އިރު މަސައްކަތްކޮށްގެންނެވެ. އެފަދަ އަނެއް ޙާދިސާއަކީ، ގއ.އަތޮޅުގެ ރަށަކަށް ވިހެއުމަށްފަހު، ތިނަދޫއަށް ގެނައި އަންހެނެކެވެ. ދަރިފުޅު ވިހެއުމަށްފަހު، މަސް ތުރަކުރަން ފޫޅުމާ ކުރި މަސައްކަތުގެތެރޭގައި، މަސްތުރަނުވެ، ފޫޅުދަނޑިވަނީ ލުހިފައެވެ. އެދުވަސްވަރަކީ، އެފަދަ ޙާލަތްތަކުގައި މަސްތުރަކުރުމަށް ކޮންމެހެން ބޭނުންވާނޭ އެއްވެސްއެއްޗެއް ސެންޓަރގައި ނުހުންނަ ދުވަސްވަރަކަށްވާތީ، (މެނުއަލްކޮށް) އެމީހާގެ މަސްތުރަކުރަން ޖެހުނީ، ބަލިމީހާ އޮތް ގޭގައި ބާއްވައިގެންނެވެ. ބަލިމީހަކު މާލެއަށް ގެންދިއުމަށްޓަކައި ސަރުކާރުން ކަނޑަށް ޖައްސާ މަތިންދާބޯޓެއް (އެއަރޓެކްސީ) ތިނަދުއަށް ފޮނުވީ 1985މ. ހާތާނގައެވެ. އޭރުވެސް ސެންޓަރގައި ހުރީ އަޅުގަނޑު އެކަންޏެވެ.\nކުރިން ވެސް ފާހަގަކޮށްފައިވާނެ ފަދައިން 1985މ. ގެ އަހަރުތަކާ ހަމަޔަށްވެސް، ބަލިމީހުން ބަލައި ފަރުވާދިނުމުގައި ގިނަފަހަރު ގޭގެއަށް ދާންޖެހެއެވެ. ސެންޓަރގައި ބައިސިކަލެއްހާ ހިސާބުވެސް ނުހުންނަ އެދުވަސްވަރު، ޢާއްމުކޮށް ހުވަދުއަތޮޅުގެ މީހުން ދިރިއުޅޭ ރަށްރަށުގެ ޚާއްޞަކޮށް ތިނަދޫގައި އެތަކެއް ފަހަރަކު ނުވަދެވޭ ގެއެއް ވަރަށް މަދުވާނެއެވެ.


Naib Raees Kulhudhuffushi Council aai bahdalu kurahvafi\nނައިބް ރައީސް ކުޅުދުއްފުށީ ކައުންސިލާއެކު ބޭއްވި ބައްދަލުވުމުގެ ތެރެއިން-- ފޮޓޯ ރައީސް އޮފީސް\nނައިބު ރައީސް ކުޅުދުއްފުށީ ކައުންސިލާއި ބައްދަލުކުރައްވައިފި\nރައީސުލްޖުމްހޫރިއްޔާގެ ނައިބު ތިލަދުންމަތީގެ ބައެއް ރަށްތަކަށް ކުރައްވަމުންގެންދާ ދަތުރުފުޅުގައި މިއަދު ކުޅުދުއްފުއްޓަށް ވަޑައިގެން ކުޅުދުއްފުށީ ކައުންސިލާއި ބައްދަލު ކުރައްވައިފި އެވެ.\nމި ބައްދަލުކުރެއްވުމުގައި ނައިބު ރައީސް ދެއްކެވި ވާހަކަފުޅުގައި ލާމަރުކަޒީ ނިޒާމުގެ ތެރެއިން ކައުންސިލުތަކަށް ލިބިގެންދާ ބާރުތަކާއި ޒިންމާތައް އިތުރުވެ އަންނަ އަހަރުގެ ބަޖެޓުން ކައުންސިލުތަކަށް ކަނޑައެޅިފައިވާ ބަޖެޓް ލިބުމުން ކައުންސިލަރުން ފާހަގަކުރެއްވި ގިނަ މައްސަލަތަކަށް ޙައްލު ލިބިގެންދާނެކަން ފާހަގަކުރެއްވިއެވެ.\nމީގެ އިތުރުން މި ބައްދަލުވުމުގައި ކައުންސިލަރުން ވަނީ ރަށުގެ ތަރައްގީއަށް ބޭނުންވާ މުހިންމު ކަންކަމާއި ރަށުގެ ރައްޔިތުންގެ ހުރި ކަންބޮޑުވުންތައް ރައީސުލްޖުމްހޫރިއްޔާގެ ނައިބާ ހިއްސާކުރައްވާފައެވެ.\nއެގޮތުން ކައުންސިލަރުން ފާހަގަކުރެއްވި ކަންކަމުގެ ތެރޭގައި ކުނި މެނޭޖުކުރުމުގެ މައްސަލައާއި މީހުން ތަމްރީނުކޮށް އެކިދާއިރާތަކުން މީހުން ބިނާކުރުމުގައި އެހީތެރިކަން ބޭނުންވާކަން ފާހަގަކުރައްވާފައެވެ. އަދި ކައުންސިލުގެ އިދާރާގެ ޖާގައިގެ ދަތިކަމުން ކައުންސިލުގެ ބައެއް މަސައްކަތްތައް ކުރިޔަށްގެންދިއުމުގައި ހުރި ދަތިތައް ކައުންސިލަރުން ފާހަގަކުރެއްވިއެވެ.\nމީގެ އިތުރުން ކައުންސިލުން ކަންކަން ކުރުމުގައި ރައްޔިތުންނާއި ޚިޔާލު ހޯއްދަވައިގެން، ރައްޔިތުންގެ މަޝްވަރާގެ މަތިން ތަރައްޤީގެ ކަންކަން ކުރިޔަށްގެންދިއުމުގެ މުހިންމުކަން ފާހަގަކޮށް އެކަކު އަނެކަކަށް އަޅާލާ އޯގާތެރި މުޖުތަމަޢެއް ބިނާކުރުމުގެ މުހިންމުކަމާއި ނުކުޅެދުންތެރިކަން ހުންނަ ފަރާތްތަކަށް ފުރުސަތުތައް ތަނަވަސްކޮށްދިނުމަށް މަސައްކަތްކޮށްދެއްވުމަށް ކައުންސިލަރުންގެ ކިބައިން ނައިބް ރައީސް އެދިވަޑައިގެންފައި ވެއެވެ.


އަންނަ އަހަރު 1 މިލިއަން ފަތުރުވެރިން ގެނެވޭނެކަމުގެ އުއްމީދު އެބައޮތް: ޑރ.މައުސޫމް އަންނަ އަހަރު 1 މިލިއަން ފަތުރުވެރިން ގެނެވޭނެކަމުގެ އުއްމީދު އެބައޮތް: ޑރ.މައުސޫމް\nޓޫރިޒަމް މިނިސްޓަރ ޑރ. ޢަބްދުﷲ މައުސޫމް / ފޮޓޯ: ޕީއެސްއެމް ނިއުސް\nއަންނަ އަހަރު އެއް މިލިއަން ފަތުރުވެރިން ރާއްޖެއަށް ގެނެވޭނެކަމަށް އުންމީދުކުރައްވާކަމަށް ޓޫރިޒަމް މިނިސްޓަރ ޑރ.އަބްދުﷲ މައުސޫމް ވިދާޅުވެއްޖެއެވެ.\nޕީއެސްއެމްގެ ރާއްޖެ މިއަދު ޕްރޮގްރާމްގައި ވާހަކަފުޅު ދައްކަވަމުން ޓޫރިޒަމް މިނިސްޓަރ ޑރ.އަބްދުﷲ މައުސޫމް ވިދާޅުވީ އަންނަ އަހަރަށް ފަތުރުވެރިން ގެނެވޭނެ އަދަދުތަކާއި ގުޅޭގޮތުން، ދާއިރާގައި ހަރަކާތްތެރިވާ ފަރާތްތަކާއިއެކު މަޝްވަރާކުރަމުންދާކަމަށެވެ.\nމިހާތަނަށް ބެލި ބެލުމުން އަންނަ އަހަރު ރާއްޖެއަށް ގެނެވޭނެކަމަށް، ދާއިރާގެ އެހެން ފަރާތްތަކުން ބުނަނީ 7ލައްކަ 50ހާސް ފަތުރުވެރިންނަމަވެސް، އެ އަދަދު މިއަށްވުރެ މާބޮޑަށް މަތިކުރެވޭނެކަމުގެ އުއްމީދު އެބައޮތްކަމަށް ޑރ.މައުސޫމް ވިދާޅުވިއެވެ.\n"ހިސާބުތައް ހެދިއިރު އަންނަ އަހަރު7ލައްކަ 50ހާސް އަންނާނެކަމަށް ބެލެވެނީ. އެކަމަކު އަޅުގަނޑުގެ ތަޞައްވަރަކީ 1މިލިއަން ފަތުރުވެރިން ރާއްޖެ އަންނާނެ ކަމަށް. އެ ނަންބަރު ޙާސިލް ކުރެވޭނެ." މިނިސްޓަރ މައުސޫމް ވިދާޅުވިއެވެ.\nމިނިސްޓަރ ވިދާޅުވީ ދުނިޔޭގެ ފަތުރުވެރިކަމުގެ ސިނާއަތް މި އޮތް ޙާލަތަށް ބަލާއިރު، ރާއްޖެއަށް އަންނަ އަހަރު7ލައްކަ ފަތުރުވެރިން އައުންވެސް ވާނީ ލިބޭ ބޮޑު ކާމިޔާބީއަކަށް ކަމަށެވެ. އަދި ރާއްޖޭގައި ފަތުރުވެރިން ހޭދަކުރާ ރޭތަކުގެ އަދަދުވެސް 2019 ވަނަ އަހަރެކޭ އެއްވަރަށް ހިފެހެއްޓޭނެކަމަށް އުއްމީދުކުރައްވާކަމަށްވެސް މިނިސްޓަރ ވިދާޅުވިއެވެ.\n"2019ގައި 10.5މިލިއަން، ބެޑް ނައިޓްގެ އަދަދަކީ. އަންނަ އަހަރުވެސް 10މިލިއަން ހުރަސްކުރާނެކަމަށް ބެލެވޭ." މިނިސްޓަރ މައުސޫމް ވިދާޅުވިއެވެ.\nކޯވިޑް19 އާއި ގުޅިގެން ރާއްޖޭގެ ފަތުރުވެރިކަމުގެ ސިނާއަތް ހީނަރުވެފައި އޮތުމަށްފަހު މިހާރު ބޯޑަރު ހުޅުވާލުމާއިގުޅިގެން ފަތުރުވެރިން އަންނަ މިންވަރު ދަނީ މަހަކަށްވުރެ މަހެއް އިތުރުވަމުންނެވެ. ރާއްޖޭގެ ބޯޑަރު ބަންދުކޮށްފައި އޮތުމަށްފަހު ހުޅުވާލީ ޖުލައިމަހުގެ 15ވަނަ ދުވަހުއެވެ. ބޯޑަރު ހުޅުވާލިފަހުން މިހާތަނަށް 26000އަށްވުރެ ގިނަ ފަތުރުވެރިން ވަނީ ރާއްޖެ އައިސްފައެވެ. މިހާރު އެވަރެޖްކޮށް 500 ފަތުރުވެރިން ދުވާލަކު ރާއްޖެ އާދެއެވެ.


އީގަލްސްއާ އެއްވަރުވެ ވެލެންސިއާ އަށް ވެސް ހަމަޖެހުމެއްނެތް\n13 ޖަނަވަރީ 2022 - 23:26 0\nވެލެންސިއާގެ ދެ ހަނާން އާއި ސިޒާން ކައިރިން އީގަލްސްގެ ހަންނަ (ކ) ބޯޅަ ހިފައިގެންދަނީ.-- ފޮޓޯ: މުހައްމަދު ޝާބިން/ އަދަދު\nޕްރެޒިޑެންޓްސް ކަޕްގައި މިރޭ ކުޅުނު މެޗުން ކްލަބް އީގަލްސްއާ 2-2 އިން އެއްވަރުވެ، މުބާރާތުގެ ފައިނަލަށް ދިއުމުގެ ރޭހުގައި ވެލެންސިއާ އަށް ވެސް ހަމަޖެހުމެއް ނުލިބި ފަރުޖައްސާލަން ޖެހިއްޖެ އެވެ.\nޕްރެޒިޑެންޓްސް ކަޕްގެ ލީގު ބުރުގެ ގަދަ ދެ ޓީމަކަށް މުބާރާތުގެ ފައިނަލުން ފުރުސަތު ލިބޭ ގޮތަށް އޮތްއިރު، އެ މަގާމަށް ވާދަކުރަނީ ވެލެންސިއާ އާއި ގްރީން ސްޓްރީޓްސް އަދި މާޒިޔާ އެވެ. ތިން ޓީމަށް ވެސް ބާކީ އޮތީ އެންމެ މެޗެކެވެ. ވެލެންސިއާ މިރޭގެ ޕޮއިންޓާ އެކު އެއް ވަނައިގައި އޮތީ 16 ޕޮއިންޓް ހޯދައިގެންނެވެ. ދެ ވަނައިގައި އޮތް ގްރީން ސްޓްރީޓްސް އާއި ތިން ވަނައިގައި އޮތް މާޒިޔާ އަށް 15 ޕޮއިންޓް ލިބިފައިވާއިރު، ގްރީން ސްޓްރީޓްސް އަށް ކުރި ލިބެނީ ލަނޑުގެ ތަފާތުންނެވެ.\nލީގު ބުރުގައި ގްރީން ސްޓްރީޓްސް ބުދަ ދުވަހު ހަވީރު ކުޅޭނީ އީގަލްސްއާ އެެވެ. އެރޭ ކުޅޭ މެޗުގައި ވެލެންސިއާ ބައްދަލުކުރާނީ މާޒިޔާއާ އެވެ. ގްރީން ސްޓްރީޓްސް އިން އީގަލްސް ބަލިކޮށްފިނަމަ، މާޒިޔާ އާއި ވެލެންސިއާ ނުކުންނަން ޖެހޭނީ ގަދަ ހިފުމަކަށް ފައިނަލުގެ ޖާގަ އަކަށް ވާދަކުރާށެވެ. އެ ހާލަތުގައި އެއްވަރުވެއްޖެނަމަ ފައިނަލަށް ދާނީ ވެލެންސިއާ އެވެ.\nވެލެންސިއާ އިން މިރޭގެ މެޗަށް ނުކުތީ އާންމުކޮށް އެ ޓީމުން ބޭނުންކުރަމުން އައި ފުރަތަމަ އެގާރައިގައި ހިމެނޭ ދެ ކުޅުންތެރިން ނެތި އެވެ. އެއް ވަނަ ގޯލްކީޕަރު މުހައްމަދު ފައިސަލާއި މިޑްފީލްޑަރު ހަސަން ސުފިޔާން ބެންޗުގައި އިންއިރު، ވެލެންސިއާ ގޯލު ބެލެހެއްޓީ ހަސަން ތޮލާލް (ޓޮޕްލަކް) އެވެ. ވެލެންސިއާގެ ޑިފެންޑަރު ސްރީލަންކާގެ ޑަކްސަން ޕުސްލަކްސް ނެތްއިރު، އެ މަގާމަށް ހުސެއިން ފައިސަލް (ފައިޓޯ) ކުޅުނުއިރު، ވާތު ބެކަކަށް ހުރީ އަލީ ސަމްދޫހް މުހައްމަދު އެވެ.\nމިރޭގެ މެޗު ފަށައިގެން އެއް މިނިޓް 20 ސިކުންތު ތެރޭގައި ވެލެންސިއާ އިން ލީޑުނެގީ ސްޕެއިނުގެ ފޯވާޑް ބޯހަސް މާޓިން ޖެހި ގޯލުންނެވެ. ވެެލެންސިއާގެ މިސްރު މިޑްފީލްޑަރު ހަލީލް ޖަމާލް ހުސްކޮށްލާފައި، ބޯހަސް އަށް ދިން ބޯޅަ ކޮންޓްރޯލް ކޮށްލުމަށް ފަހު އޭނާ ވަނީ ތިރިތިރިން ގޯލުގެ ތެރެއަށް ފޮނުވާލައިފަ އެވެ.\nވެލެންސިއާގެ ލީޑުފުޅާކޮށްދޭން މެޗުގެ 13 ވަނަ މިނިޓްގައި އެ ޓީމުގެ އިސްމާއިލް ޒާން އާމިރަށް ރަނގަޅު ފުރުސަތެއް ލިބުނެވެ. ވެލެންސިއާގެ ކެޕްޓަން އަލީ ފާސިރު (ސެންޓޭ) ހުސްކޮށްލާފައި އޭރިއާތެރެއިން ޒާން އަށް ދިން ބޯޅަ އޭނާ ފޮނުވާލީ އީގަލްސްގެ ކީޕަރު ލެބަނަންގެ މުހައްމަދު ތޯހާއާ ދިމާލަށެެެވެ.\nއީގަލްސް އިން ވަނީ އޭގެ ދެ މިނިޓް ފަހުން ނަތީޖާ ހަމަހަމަކޮށްފަ އެވެ. މެޗުގެ 15 ވަނަ މިނިޓްގައި ހުމައިދު ހަސަން ހުސްކޮށްލާފައި އެ ޓީމުގެ އަހުމަދު ހަސަން (އައްމަޑޭ) އަށް ދިން ބޯޅަ އޭނާ ވަނީ ގޯލުގެ ދުރު ކަނަށް އަމާޒުކޮށްލައިފަ އެވެ. އޭގެ ފަހުން ވެސް އީގަލްސް އިން ރަނގަޅު އެޓޭކްތަކެއް ކޮށް، ވެލެންސިއާ އަށް ޕްރެޝަރު ކުރި އެވެ. ނަތީޖާ އަކަށްވީ މެޗުގެ 27 ވަނަ މިނިޓްގައި އަހުމަދު ރިޒުވާން (ރިޒޭ) ޕެނަލްޓީ އަކުން އީގަލްސް އަށް ލީޑުނަގައިދިނުމެވެ. މިއީ ހަންނަ އަށް ސަމްދޫހު ކުރި ފައުލަކަށް ދިން ޕެނަލްޓީ އެކެވެ.\nފުރަތަމަ ހާފު ނިމުމުގެ ކުރިން ވެެެލެންސިއާ އަށް އެއްވަރުކޮށްދޭން އެ ޓީމުގެ ހަލީލް ޖެހި ޝޮޓެއް ކީޕަރު ތޯހާ ވަނީ މަތަކޮށްފަ އެވެ. ވެލެންސިއާ އިން ދެ ވަނަ ހާފަށް ކުޅެން އެރީ ޒާންގެ ބަދަލުގައި އިސްމާއިލް އީސާ (މެސީ) ކުޅެން އަރުވައިގެންނެވެ. ދެ ވަނަ ހާފްގެ ކުޅުން ފެށިގެން 11 މިނިޓް ތެރޭ ވެލެންސިއާ އަށް އެއްވަރުކޮށްދިނީ އީސަ އެވެ. ބޯހަސް ދިން ބޯޅައެއް ކޮންޓްރޯލް ކުރުމަށް ފަހު އީސަ ވަނީ ތިރިތިރިން ގޯލުގެ ދުރު ކަނަށް ބޯޅަ ފޮނުވާލައިފަ އެވެ.\nވެލެންސިއާ އިން ނަތީޖާ ހަމަހަމަކުރި ފަހުން އީގަލްސް އިން ކުރިއަށް ޖެހިގެން ކުޅެން ފެށި އެވެ. މެޗުގެ 75 ވަނަ މިނިޓްގައި ހަންނަ ހުސްކޮށްލާފައި ދިން ބޯޅައެއް ހިފައިގެން އެ ޓީމުގެ އަބްދުﷲ ޒިޔާން (ޖަންކީ) އޭރިއާ ތެެރެއަށް ވަދެ ފޮނުވާލި ބޯޅަ ކީޕަރު ޓޮޕްލަކް ވަނީ މަތަކޮށްފަ އެވެ. އެ ބޯޅަ ކުޅުމުގެ ތެރެއަށް އައިސް ރިޒޭ އަށް ލިބުމުން އޭނާ އައްމަޑޭ އަށް ޖައްސާލުމާ އެކު އެއް ފަހަރުން ފޮނުވާލިއިރު، ދިޔައީ އަރިމަތިން ބޭރުންނެވެ. އޭގެ ފަހުން ވެސް ހަންނަ ޖެހި ޝޮޓެއް ކީޕަރު ޓޮޕްލަކް ހުއްޓުވި އެވެ.\nމެޗުގެ 89 ވަނަ މިނިޓްގައި ވެލެންސިއާގެ ސެންޓޭ ޖެހި ހިލޭ ޖެހުމެއް ކީޕަރު ތޯހާ ވަނީ މަތަކޮށްފަ އެވެ. އޭގެ މިނިޓެއް ފަހުން ކީޕަރު ތޯހާ ކުރިއަށް އެރި ބޯޅައެއްގައި ވެލެންސިއާގެ ބޯހަސް އަށް ފައުލުކުރި ކަމަށް ބުނެ، ވެލެންސިއާ އިން ޕެނަލްޓީ އަކަށް އެޕީލްކުރި އެވެ. އެކަމަކު، ރެފްރީ މުހައްމަދު ޝިފާން ނިންމީ ޕެނަލްޓީއެއް ދޭން ނުޖެހޭ ކަމަށެވެ.\nއިތުރު ވަގުުތުގައި ވެލެންސިއާގެ ހުސައިން ހަނާން (ޖޯ) އަށް ކުރި ފައުލަކަށް އީގަލްސްގެ ހުމައިދަށް ވަނީ ދެ ވަނަ ރީނދޫ ކާޑާ އެކު ރަތް ކާޑެއް ދައްކައިފަ އެވެ. މި މެޗުން ލިބުނު ޕޮއިންޓާ އެކު އީގަލްސް އޮތީ ލީގު ބުރުގެ ހަތަރު ވަނައިގައި ހަ މެޗުން ހަތް ޕޮއިންޓް ހޯދައިގެންނެވެ.\nއެފްއޭއެމް ޕްރެޒިޑެންޓްސް ކަޕް\nސާންތީގެ ހިތްހަަމަޖެހުމަކީ އާ ކުޅުންތެރިންނަށް ފުރުސަތު ދެވުން\nޕްރެޒިޑެންޓްސް ކަޕްގެ ފައިދާ ހުރިހާ ޓީމަކަށް ކުރާނެ: ނިޒާމްބެ\nޕްރެޒިޑެންޓްސް ކަޕް ފޯރިގަދަކޮށްލީ ގްރީން ސްޓްރީޓްސް


Fuvahmulakugai huri mahsalathah naibraees olhunfiluhvaifi\nފުވައްމުލަކުގެ މައްސަލަތައް ނައިބު ރައީސް ބައްލަވައިފި\nނައިބް ރައީސް ފައިސަލް ނަސީމު މިއަދު ކުރިއަށް ގެންދިޔަ އޮންލައިން ބައްދަލުވުމުގައި ބައިވެރިވެވަޑައިގަންނަވަނީ -- ފޮޓޯ: ރައީސް އޮފީސް\nފުވައްމުލަކުގެ މަގު ހެދުމުގެ މަޝްރޫއާ ގުޅޭގޮތުންނާއި އެރަށަށް ކުރިމަތިވެފައި ހުރި ގޮންޖެހުންތަކާއި ދަތިތަކަށް ހައްލެއް ހޯދުމާ ގުޅޭގޮތުން ނައިބު ރައީސް ފައިސަލް ނަސީމު ކަމާ ގުޅޭ އިދާރާތަކާ އެކު މިއަދު މަޝްވަރާ ކުރައްވައިފި އެވެ.\nމި ބައްދަލުވުމުގައި ޕްލޭނިން މިނިސްޓްރީގެ އިސް ބޭފުޅުންނާއި، އެމްޓީޓީސީގެ ބޭފުޅުންނާއި، ފުވައްމުލައް ސިޓީގެ ރައްޔިތުންގެ މަޖިލީހުގެ މެންބަރުންނާއި، ފުވައްމުލައް ސިޓީގެ ކައުންސިލްގެ މޭޔަރާއި ކައުންސިލް މެންބަރުންގެ އިތުރުން ފުވައްމުލަކުގެ އެކި އިދާރާތަކުގެ އިސް ބޭފުޅުން ބައިވެރިވެ ވަޑައިގެންނެވި އެވެ.\nއޮންލައިންކޮށް މިއަދު މެންދުރުފަހު މިބައްދަލުވުން ކުރިއަށް ގެންގޮސްފައިވަނީ ދެ ބަޔަކަށް ބަހާލައިގެންނެވެ. އެގޮތުން ފުރަތަމަ މަޝްވަރާ ކުރެއްވީ ފުވައްމުލަކުގައި ފެން ބޮޑުވުމުގެ މައްސަލައަށް ހައްލެއް ހޯދުމަށް މަގުހެދުމުގެ މަޝްރޫއުގެ ތެރެއިން ކުރިއަށް ގެންދެވޭނެ ގޮތްތަކާއި ގުޅޭގޮތުންނެވެ.\nމި ބައްދަލުވުމުގައި ފުވައްމުލަކުގެ ކައުންސިލުން ވަނީ ސްޓޯމް ވޯޓާ ސިސްޓަމާއި ނުހަދާ ހުރި މަގުތައް ގުޅުވޭ ގޮތަށް ސްޓޯމް ސިސްޓަމް އިސްލާހު ކުރަން ޖެހޭނަމަ އިސްލާހުކުރަން ބޭނުންވާ ކަމުގައި ބުނެފަ އެވެ. މީގެ އިތުރުން މަގުގެ ކާނުތަކުގެ ސްލެބު ދަށުން އަޅާފައިވާ ހުރިހާ ހޮޅިތައް ނަގައި ސްލެބް ދަށުން ޖާގަ ތަނަވަސް ކުރަން އަދި ކަލްވަޓްތައް ފުޅާކުރުމަށް ބޭނުންވާ ކަމުގައިވެސް ކައުންސިލުން ފާހަގަކޮށްފައިވެ އެވެ. މީގެ އިތުރުން މަގު ހެދުމުގައި ސަމާލުކަން ދިނުމުގައި ހުރި މުހިއްމު ކަންކަމާއި ގުޅޭގޮތުން ވެސް މަޝްވަރާކުރެއްވި އެވެ.\nއެއަށްފަހު މި ބައްދަލުވުމުގައި މަޝްވަރާ ކުރައްވާފައިވަނީ ކޮވިޑް-19ގެ މި ހާލަތުގައި ރައްޔިތުންގެ ރައްކާތެރިކަމަށް އަޅާފައިވާ ފިޔަވަޅުތަކާއި، އެކި އިދާރާތަކުން ދެމުންދާ ހިދުމަތްތައް ރަނގަޅުކުރުމަށް ކުރަމުންދާ މަސައްކަތްތަކާއި އެ މުއައްސަސާތަކަށް ކުރިމަތިވާ ގޮންޖެހުންތަކާއި ގުޅޭގޮތުންނެވެ. އެގޮތުން ފުވައްމުލަކުގެ ހޮސްޕިޓަލަށް ކުރިމަތިވެފައިވާ ދަތިތަކާއި، ވެމްކޯގެ މަސައްކަތްތަކަށް ކުރިމަތިވަމުންދާ ގޮންޖެހުންތައް ހައްލުކުރުމާ ގުޅޭ ގޮތުން ފުޅާ ދާއިރާ އެއްގައި މި ބައްދަލުވުމުގައި މަޝްވަރާ ކުރެއްވި އެވެ.\nމި ބައްދަލުކުރެއްވުމުގައި ނައިބް ރައީސް ވަނީ ފެން ބޮޑުވުމުގެ މައްސަލަ މި ފަހުން ދިމާ ނުވާ ވަރަށް ފުވައްމުލަކުގައި މިހާރު އެމައްސަލަ ދިމާވާކަން ފާހަގަކުރައްވާފަ އެވެ. އަދި އެކަމުގެ ސަބަބުން ރައްޔިތުންނަށް ބޮޑެތި ގެއްލުންތަކެއް ވަމުންދާތީ، އެމައްސަލައަށް އަވަސް ހައްލެއް ހޯދުމަށް ޕްލޭނިންގ މިނިސްޓްރީގެ ޓީމަކާއި އެކު މަސައްކަތް ކުރުމަށް އެމަނިކުފާނު ލަފާ ދެއްވި އެވެ. އަދި ފުވައްމުލަކުގެ ހޮސްޕިޓަލަށާއި އެހެން މުއައްސަސާތަކަށް ކުރިމަތިވާ ކަންކަމުގައި އެކަމާ ގުޅޭ މިނިސްޓްރީ ތަކާއި މަޝްވަރާ ކުރައްވާ އެކަމަށް ހައްލު ހޯއްދެވުމަށް މަސައްކަތް ކުރައްވާނެ ކަމުގައިވެސް ނައިބް ރައީސް ވަނީ ވިދާޅުވެފަ އެވެ.\nފުވައްމުލައް ފައިސަލް ނަސީމް ޕޮލިޓިކްސް